
1. <Hanuman>, nimicitorul vrăjmaşilor, se hotărt să pornească prin ceruri pe 
i cazi PI CR 2 SI a Ă a 
drumul divinilor cântăreți cârana” pentru a o găsi pe Sita, cea răpită de Ravana. 


2.| Atunci când începu această faptă greu de dus la bun sfârşit, vănara îşi întinse 
gâtul ridicându-şi capul, asemenea celui mai puternic taur.) 


3-4. Astfel, înțeleptul, hotărâtul şi puternicul viteaz mergea ca un leu cu coama 
bogată” pe pajiştea de culoarea nestematelor vaidiirya care părea a fi o altă mare; el 


zdrobea copacii cu pieptul, speria păsările şi călca jivinele-n picioare. 


5-7. Pe clinul muntelui vedeai pietre în culori nenumărate - vineţii, roşii ca vinul 
sau trandafirii, aurii sau verzi ca frunzele, pestrițe-n alb și negru. Pe acolo 
hălăduiau mulțimi de yakșa, kinnara, gandharva, alături de marii şerpi divini; ei 


! Primul vers din Sundarakânda -„Ccartea minunat de frumoasă”, se află la mijlocul Ramayanei 
tradiționale (cea cu şapte cărți şi 24 000 de distihuri) din cauza dimensiunii neobişnuite a cărții a 
şasea; în ediția Princeton sloka 5.1.1 este precedată de 9155 şi urmată de 9619 distihuri. 
Numărul de capitole variază între 66 în cazul edițiilor critice, 68 - edițiile populare obișnuite - 
până la 97 în varianta bengaleză publicată de Goressio în 1848. Sundarakânda lui Goressio 
cuprinde acțiunea capitolelor 4,64 - 6,15 din traducerea noastră, cu distribuirea diferită a 
textului. Primul capitol este cel mai lung din întreaga epopee -210 distihuri în edițiile obișnuite, 
190 în cele critice (=10% din textul ediţiei Princeton); Sundarakânda are şi cea mai scurtă sarga: 
5,60 cu numai 6 distihuri. Acţiunea se desfășoară de-a lungul a două zile împreună cu noaptea 
dintre ele, Sundara fiind cartea care cuprinde cel mai scurt interval de timp din Ramayana. 
Datele provin din studiul introductiv la The Râmâyana of Vâlmiki, Sundarakânda, ed. Princeton, 
vol. V,1996, Introducere, traducere şi note de Robert P. Goldman și Sally J. Sutherland 
Goldman, pp. 3-7, notele 1 şi 5. Ediţia - în format electronic - va fi citată în continuare drept 
PRED 5. 

Fiinţe cereşti de la curtea lui Indra, muzicieni divini. „Drumul lor este același cu al Vântului, 
tatăl lui Hanuman” - nota lui Prasad. 

3 Versul apare doar în manuscrisele versiunii sudice, n. PRED 5, p. 301. 

+ Kesari= coamă, prin extensie „purtător de coamă/leu”; joc de cuvinte cu numele celuilalt tată al 
lui Hanuman. Trebuie notat că în cartea a patra textul explica numele prin comparaţia cu 
staminele de lotus. 





puteau înfățișarea să-şi schimbe după voie şi zei păreau a fi, iar între toți 
Hanuman sătea precum cobra” în mijlocul lacului. 


8. Impreunându-și mâinile, Hanuman s-a plecat înainte de-a porni în fața Soarelui, 
a măritului Indra, a vântului Pavana, a lui Brahma care s-a creat pe sine și spiritelor 
Firul. 


9. Cu faţa-ntoarsă înspre răsărit el se închină <înc-odată> cu palmele unite tatălui 
Pavana, apoi începu să crească, înainte de a porni spre miază-zi. 


10. EI începu să se mărească în faţa tuturor maimuţelor pentru binele lui Rama, 
așa cum se umflă apa mării când e Lună plină. 


11-16. Pentru a putea sări peste ocean, Hanuman se-ntinse, se lăți, până crescu cât 
un uriaș, iar labele-i tuspatru striveau muntele sub ele. Piscul frumos se cutremură 
o clipă de-atâta greutate; copacii înfloriți petalele își scutură, iar vârful însuşi pare 
deodată o imensă floare. Sub marea apăsare curg pâraie noi din steiuri, așa cum 
curg sudorile din tâmpla elefanților.” Stors de povara viteazului, Muntele lui Indra 
lasă să se scurgă din vinele-i ascunse aur, argint, aăjana şi prăvale bolovani stropiți 
cu chinovar în văluri de pucioasă. 


17-28. Striviţi la rândul lor de muntele strivit de Hanuman, locuitorii peșterilor din 
străfunduri strigau de durere, iar urletele lor se auzeau în patru zări pe tot 
pământul. De spaimă, marile cobre își întinseră glugile însemnate cu semne 
norocoase” și, scoțând limbi de foc, au mușcat stâncile cu colții înveninaţi. Nici 
toate ierburile de leac nu au putut domoli otrava, iar piscul s-a frânt sub flăcări. 
Cuvioşii care își urmau canonul au plecat îndată de pe munte, socotind că spirite 
<neştiute>* îl vor sfărâma. Vidyădhara-șii” au zburat în cer înspăimântați, luându- 


” Traducerile electronice au „elefant”, cuvântul în original este însă năga=şarpe, cobră. Ediţiile 
Princeton şi Prasad au şi ele „great serpent”, respectiv „like a Naga”. Este adevărat însă că există 
situaţii când năga poate însemna „elefant”, v. PRED, pp. 97 şi 302 pentru această dificultate de 
interpretare, uneori insolubilă. 

SV. nota la 4,30, 37-44. 

7 Textual: vyaktasvastikalakșanaih =,,cu semne vizibile <în formă> de svastika”; originar, în 
zona brahmană şi budistă crucea gamată reprezenta un simbol solar aducător de noroc, dar astăzi 
conotaţiile istorice sumbre ar putea marca negativ versul. 

ă Aici, la fel ca în distihul 8, am tradus bhuitaih din original prin „spirite”, genii nedefinite ale 
naturii. 


și cu ei iubitele; au lăsat în urmă carafele, pocalele şi cupele de aur, fripturile 
mustuoase şi multele mâncăruri, săbiile-aurite și scuturile din piele de taur. Amețiţi 
şi cu ochii încă roşii, < vidyădhara-șii > s-au înălţat în văzduh purtând ghirlandele 
roşii <de la ospăţ>, cu trupurile încă unse cu santal. Pe lângă ei dau roată , uimite 
dar surâzătoare, frumoasele împodobite cu brățări la mâini și la picioare; puteri 
magice au vidyădhara - ei zboară-n Jur, privind în jos spre munte. Deodat-aud cum 
r$-ii, cărana, siddha care priveau din tării rostesc cuvinte de slavă. 


29-30. -,, Fiul Vântului, Hanuman, cel mare cât un munte şi fără seamăn de 
sprinten vrea să treacă oceanul, sălașul dulfilor makara!"! Pentru binele lui Rama şi 
al neamului vânara el vrea să ajungă pe ţărmul celălalt, faptă greu de-ndeplinit, ba 
chiar cu neputinţă!” 


31. (Auzind cuvintele rostite de sfinţii cu suflet mare, vidyădhara-șii se uită înspre 
A = . = = . = sl 
munte, unde îl văd pe Hanuman - viteazul vânara a cărui putere e nemăsurată) . 


32-38. Hanuman, uriaş cât muntele, blana își zbârleşte, se scutură și răcneşte 
precum norul care tună în furtună. El biciuieşte totul cu stufoasa-i coadă şerpuind 
prin aer, așa cum face regele păsărilor'” cu năpârca înhăţată <în plisc>; coada lui 
încolăcită pe spate părea un şarpe gigantic dus în zbor de Garuda. Maimuţa își 
înfipse labele -uriaşe măciuci oţelite - în stâncă, își îndoi mijlocul și îşi încordă 
picioarele. Viteazul Hanuman, cu capul și umerii încordaţi, își adună puterile şi 
vlaga. Apoi - după ce socotise calea și depărtarea până ţărmul la care avea s- 
ajungă - îşi ținu răsuflarea uitându-se spre soare. Hanuman, măreț elefant între 
vânara, stând bine proptit în labe şi cu urechile plecate, gata să sară, grăi astfel 
către pădureni: 


i Spirite cereşti din suita lui Siva; veşnic tineri „purtătorii de înţelepciune” sunt și magicieni, de 
aceea își pot schimba înfăţişarea. Sunt reprezentați purtând ghirlande de flori în cer- v. Huet, s.v. 
10 Makara este o ființă marină, himeră crocodil-delfin, emblemă a zeului Kâma, animalul care îi 
transportă pe Varuna şi pe Ganga; constelația şi simbolul Capricornului- v. Huet, s.v. Folclorul 
românesc are extrem de puține legende marine, animalul fantastic oarecum apropiat de makara 
fiind „dulful mării”, care nu trebuie confundat cu delfinul. Traducerea cuvântului prin 
„crocodil” -cum fac ediţiile consultate - nu este însă satisfăcătoare. Versul 29 este probabil 
interpolat. 

1! Distihul apare doar în unele manuscrise sudice, v. PRED 5, p. 306. 

A Garuda. 


39-42. -,„De-aici eu voi porni precum săgeata din arcul lui Râghava, ca vântul voi 
zbura spre Lankă unde domneşte Ravana. Dacă n-o voi găsi pe fiica lui Janaka în 
Lanka, mă voi îndrepta la fel de iute către sălașul zeilor cerești; dacă nici în ceruri 
n-o voi afla pe Sita, eu îl voi pune-n fiare pe Ravana, regele demonilor, și-l voi 
aduce aici. Dar, orice-ar fi să fie, mă voi întoarce aici cu Sita sau Lanka o voi 
smulge din adâncul mării și - împreună cu Ravana însuşi - aici o voi aduce!” 


44-47. EI grăi astfel vitejilor vânara şi, fără a mai sta pe gânduri, sări!” sprinten 
spre înaltul cerului; Hanuman, cel mare cât un elefant, se simţea precum Suparna'”. 
Avântul lui a smuls copaci întregi de pe acel munte, prinși în vârtejul zborului. 
Picioarele vânjoase l-au împins spre cerul neîntinat de nori, iar forța lor a tras din 
urmă păsările koyaşti!” care se iubeau prin ramuri, a făcut copacii să se-ncline, 
cum fac cei din același neam când unul dintre ei porneşte în călătorie. 


48-551% Dezrădăcinaţi de puterea picioarelor lui Hanuman, uriaşii arbori săla îl 
urmau cum îşi urmează oștenii regele. Minune vrednică de văzut era gigantica 
maimuţă printre copacii plini de flori. Apoi toţi arborii se prăbuşiră în oceanul cel 
sărat, precum munţii <ascunși în adânc> de frica fulgerului măritului Indra!”. Ei au 
căzut în mare împrăştiind flori, aşa cum se prăbuşesc prietenii când îşi spun adio. 
Maimuţa acoperită cu flori, lăstari și muguri semăna cu un nor sau cu un munte 
strălucind de licurici. Smulse de viforul iscat de Hanuman, petale multicolore s-au 
împrăștiat pe valuri, iar oceanul părea presărat cu stele. Hanuman însuși strălucea 
precum un nor luminat de fulgere, căci trupul îi era acoperit de flori în mii de 
nuanţe. 


15 utpapăthăta şi samutpatati -forme ale verbului utpar - din original sunt înţelese diferit de 
traducători: a sărit, a zburat. Această ambiguitate este specifică legendei lui Hanuman; el sare 
sau zboară? Danielle Feller a dezvoltat o teorie asupra semnificației acestei ambiguități, 
observând paralele între legendele lui Hanuman şi Garuda. Teoria este interesantă, însă 
vulnerabilă prin faptul că acordă prea mult credit în interpretare  Urarakand-ei, partea 
interpolată târziu în varianta lui Vălmiki. 

ii Garuda. 

2 „Păsări cu picioarele ca două bețe”; Monier-Williams, p. 313, col. 2, s.v., traduce „nagâţi (sau 
un cocor mic alb)”; PRED 5, p. 309, sugerează ca posibile interpretări două specii de bâtlan și 
una de egretă, toate de mici dimensiuni. 

1% Distihurile 45-55 au destul de multe repetiții; sunt identice sau similare următoarele perechi: 
45=46; 41=52;, 51=54;, 53=55. 

"7 Dutt notează la acest loc: „Legenda spune că Indra sau Mahendra - adică Indra cel mare- şi-a 
pus în gând odată să reteze piscurile tuturor munţilor. De aici spaima lor.” Feller discută 
amănunțit legenda munţilor zburători fixaţi pe pământ de Indra. V. mai jos distihurile 123-128. 


56-67. Hanuman plutea prin aer cu braţele întinse, iar ele semănau cu doi șerpi cu 
câte cinci capete iviţi pe un vârf de munte. Uriaș la trup, el părea că vrea să soarbă 
atât talazul mării, cât şi cerul. Ochii lui străfulgerau ca două focuri de pe munte 
când zbura pe calea vântului; rotunzi, mari şi roşii-castanii ochii lui semănau cu 
Soarele şi Luna la răsăritul lor. Chipul lui roșcat cu nasul stacojiu era Soarele-n 
amurg, iar coada fiului Vântului părea coloana înălțată întru slava lui Indra. 
Înțeleptul fiul al lui Vayu - așa cum se vedea: cât muntele de mare, cu coada roată- 
n jurul lui și colții albi - strălucea precum Soarele. Bucile lui arămii păreau un 
munte de porfir despicat la mijloc'&. Vuia aerul trecându-i pe la subţiori, iar 
Hanuman zbura prin cer, părând o stea căzătoare venită dinspre miazănoapte. 
Păşea pe cale precum zeul Soare, mărit la trup ca elefantul care vrea să scape din 
prinsoarea funiei, iar umbra lui străbătea oceanul - o corabie plutind cu vântul bun 
în pânze. 


68-79'7. Oriîncotro zbura maimuța, avântul său tulbura oceanul; când pieptu-i larg 
despica văzduhul, vârtejul stârnea talazuri cât munţii de înalte, iar viforul din urma 
lui cu vântul norilor se înfrunta, făcând oceanul să mugească-ngrozitor. Hanuman 
zbura prin cer, părând că despică zarea şi rupe cerul de pământ. EI străbătea prin 
munți de apă cât Meru şi Mandara, unul după altul, de parcă voia să-i numere în 
treacăt, iuţeala sa biciuind apa până la boltă, iar cerul părea învăluit în norii 
toamnei. Dezveliţi din apele-nvăluitoare, pești, țestoase, balene, crocodili se zăreau 
în hăul mării, cum vezi un trup când omul veşmântul și-l dezbracă. Umbra lui 
Hanuman cel viteaz ca leii se-ntindea în lat pe zece poşte, iar în lung pe treizeci în 
urma lui; șerpii mării <se-nspăimântau> crezând că e Suparna <şi vine-asupra lor>. 
Trupul gigantic al lui Hanuman părea un munte-naripat, pluuind strălucitor pe cer, 
fără de sprijin”. Oriunde se-ndrepta voinicul, el despica văi prin oceanul de sub el. 


'5 Textual mahată dăriteneva girirgairikadhătună, unde gairika este numele unei varietăţi de 
calcar roşu, folosit uneori ca podoabă- v. Monier-Williams, p. 363, coll. 2-3. Uneori înseamnă 
aur sau ocru. gairikăkşa, gairikăkhya este numele plantei Jala-madikha, de aceea una din 
variantele de traducere înţelege „un munte sfărâmat, cu multă iarbă gairika”. 

1 Pasajul ilustrează tulburarea pe care o provoacă zborul/saltul lui Hanuman asupra mării; multe 
versuri sunt similare între ele, diferenţa fiind de nuanţă. Pentru dificultățile textului - provenit din 
versiunea sudică - v. PRED 5, pp. 311-312. 

% V. nota la distihurile 48-55. 


80-82. Hanuman păşeşte pe drumul păsărilor precum Garuda şi are-n urmă, precum 
Vântul Mărut, trena lui de nouri argintii, trandafirii, azurii sau stacojii. Norii cei 
mari l-ascund iar și iar vederii când îi străbate, aşa cum ascund şi lucirea Lunii. 


83-86. Pe când străbate-n pasul lui cel iute cerul, îl văd zeii, gandharvașii şi 
danava: ei îl binecuvântară cu o ploaie de flori. Soarele îşi potoli pârjolul să nu-l 
ardă cumva pe Hanuman, cel mai bun dintre vănara, care zbura pentru binele lui 
Rama, iar Vâyu cu boarea sa îl răcorește. Pe când minunatul Hanuman zbura prin 
cer rşii, deva, gandharvaşii şi rakşasii” îl lăudau în cânturi, aşa cum făceau şi 
șerpii Nâga, spiriduşii yakșa şi păsările când îl vedeau plutind atâta de ușor. 


87. Pe când viteazul străbătea văzduhul, Samudra - zeul săratului ocean - fiind 
prieten cu neamul lui Ikşvâku, chibzuia în sine: 


88 - 90. -„„Dacă nu-l ajut pe vănara, voi ajunge de-ocara lumii! Sagara m-a ajutat” 
să-mi fac împărăție! Hanuman slujeşte neamul lui Ikșvăku, nu se cuvine să sufere 
<de oboseală>; voi da porunci să i se facă loc de popas, apoi, bine odihnit, el va 
purcede iarăși mai departe”. 


91. Samudra spuse muntelui slăvit Mainâka, piscul de aur tăinuit în sânul mării: 


92-100. -,,O, munte fără seamăn! Indra, craiul zeilor, te-a pus aici să fii hotar și 
stavilă hoardei demonilor asura dac-ar îndrăzni să urce din Pătâla. De-atunci tu stai 
neînfricat la gura lumii de dedesubt. Tu poţi să crești în sus, în jos şi-n lături după 
dorinţă; de aceea, eu te îndemn acum să creşti în sus. Viteazul Hanuman - un tigru 
printre cei din neamul cățărător, un voinic în stare de fapte minunate - va zbura pe 
deasupra ta spre a-mplini porunca lui Rama. EI slujeşte neamul lui Ikşvâku, stirpea 
pe care noi amândoi o cinstim; când cineva nu-și face datoria va avea drept plată 
doar mânia celui drept, de aceea fii pentru mine sfetnic și sol - să nu pierdem acest 
prilej! Ridică-te din valuri, lasă nobila maimuţă să se odihnească pe piscul tău, căci 
vrednic este printre zburători şi vrednic e de slavă! Munte cu vârful aurit! Tu ești 
adăpost ocrotitor pentru zei şi gandharvași: îngăduie-i lui Hanuman să poposească 


”1 B vorba de alți rakşasa, paznicii ținutului de sud-vest, nu de supușii lui Ravana. 

2 Cei 60 000 de fii ai regelui Sagara au creat albia oceanului, săpând în căutarea calului de jertfă 
pentru asvamedha, furat de către Indra. V. pentru legenda lor cartea I, cap. 38-41. Versurile 
următoare îl numesc de aceea pe Samudra cu epitetul săgara= oceanul creat de Sagara. 


O vreme, pentru a porni mai departe! Gândește-te la nobilul Rama din spiţa lui 
Kâkustha, la surghiunul lui Maithili şi la strădania lui Hanuman!"= 


101-111. Auzind porunca zeului care domneşte peste sărata mare, muntele 
Mainăka - piscul cu miezul plin de aur” şi <creştetul> împodobit cu sihle şi liane - 
se ridică din ape, precum Soarele când rupe vălul norilor întunecaţi, arătându-şi 
vârfurile ascunse unde locuiau şerpii naga şi fiinţele kinnara, iar steiurile aurii 
semănau cu Soarele la răsărit pe când urcau spre boltă. Albastrul de oţel al cerului 
avea acum sclipiri de aur, căci Mainăka răspândea din sine lumina a sute de sori. 
Hanuman, văzându-l apărând deodată din marea cea sărată, gândi că o piedică în 
cale-i se ridică și cu pieptul său puternic vârful țăndări îl făcu, așa cum vântul 
zdrenţuieşte norii. Hohoti cu voie bună muntele cel mare văzându-i puterea; 
Mainâka 1 se-nfățişă sub chip de om pe vârful prăvălit şi vesel îi grăi viteazului 
care străbătea văzduhul: 


112-114. -„„Viteazule vânara, ce faptă fără seamăn ai cutezat să duci la bun sfârşit- 
<să zbori peste întinsul mării>"*! Te odihnește pe vârful meu o clipă, apoi porneşte 
înainte!Sagara, strămoșul lui Răghava, a făcut să apară această întindere sărată”, 
iar zeul'“ ei socoate că-i potrivit cinstirea cuvenită să-ţi dea ţie, cel aflat în slujba 
lui Rama!Atunci când ai primit o facere de bine se cuvine să o răsplătești cu alta, 
aceasta e divina, neabătuta lege! Nu-l nesocoti neprimindu-i darul, căci e făcut 
pentru stirpea lui Raghu! Zeul mi-a poruncit astfel: 


115-116. -«Viteaza maimuţă cu inima de tigru are de străbătut o sută de yojana; 
lasă-l să se odihnească pe vârful tău, apoi să purceadă mai departe pe calea lui! » 


117-122.-„Tu, cel mai bun din neamul cel roșcat, adast-aici şi te hrănește cu 
rădăcini şi fructe dulci şi-nmiresmate înainte de-a pleca. <Dar nu e doar porunca 
dată de Samudra>, căci între noi e o veche legătură plină de virtuţi, cunoscută pe 
cele trei tărâmuri! Fiu al Vântului””, tu ești un elefant puternic în neamul cel săritor 


i: hiranyanăbha -,„cel cu buricul de aur”; în funcţie de context, este un epitet al zeului Vișnu sau, 
cum este cazul aici, al muntelui mitic Mainâka. 

2 Am completat textul -urmând una din edițiile indiene- pentru a clarifica spusele lui Mainâka, 
altfel afirmaţia rămânea ambiguă, putând fi şi o referire la iscodirea lui Ravana. 

“5 Prin cei 60 000 de fii ai săi. 

* Samudra. 

” Textul sanscrit se referă la Vayu Pavana folosind numele măruf; pentru a evita dificultățile de 
înţelegere, am tradus de fiecare dată termenul prin „Vântul”. 


din creangă-n creangă, eşti între toţi cel mai iute-n zbor! Un oaspete, chiar de rând 
și de neam prost de-ar fi, se cuvine cinstit cu deplină cuviință de cel ce respectă 
dharma! Atunci, ce ar trebui să fac pentru o fiinţă nobilă cum eşti tu? O, 
cunoscător al dharmei! Eu îl slăvesc, slăvindu-te pe tine, pe al tău părinte - Vântul! 
Voi povesti acum de ce o fac: 


123-128. -„Fătul meu, demult, în Krtayuga”, toţi munţii aveau aripi şi zburau 
încolo şi încoace după plac, întrecându-se cu vulturul Garuda și cu Anila”. După o 
vreme, zeii, înţelepţi și funţele lumii au început să se cutremure de groază că vom 
cădea, <nimicitori, asupra celor trei lumi>"0. Atunci Zeul cu o mie de ochi care a 
făcut o sută de sacrificii”, mâniat peste măsură, a retezat cu trăznetul său aripile a 
o mie de munţi; când m-a ajuns el m-a ţintit cu vajra”? dar Vântul m-a suflat din 
cale, iar eu căzut-am, cu aripile-ntregi, pe fundul mării. Astfel tatăl tău m-a ocrotit 
atunci; de aceea îl slăvesc necontenit, iar acum eu te cinstesc deplin pe tine; 
legătura dintre noi e sfântă şi nu se poate rupe, prinț al maimuţelor! 


129-130. Fericește-ne pe mine şi Sâgara””, voinice, primeşte ospeţia noastră cu 
inima voioasă și odihneşte-te la noi; ofranda noastră porneşte din dragoste, nu o 
disprețui!” 


13 la. Plăcutelor cuvinte ale zeului munte, Hanuman le răspunse astfel: 


131b-132. -,„Sunt bucuros de ospeţia voastră, nu vă-ntristați; mă mână însă grabnic 
porunca care mi-a fost dată și cuvântul meu că astăzi chiar mă voi întoarce - nu pot 
zăbovi la mijlocul de cale, uitându-mi datoria!” 


133-137. Zicând acestea, mângâie piscul muntelui cu mâinile. Zâmbind, el sare 
apoi spre naltul cerului, însoțit de binecuvântarea muntelui și mării. După o vreme 
el ajunse pe drumul tatălui său; de acolo privi spre muntele <care se ascundea în> 


*% Prima eră din mitologia indiană, corespunde vârstei de aur din miturile greco-romane. 

9 Numele mitologic al vântului atunci când este văzut drept una din cele opt comori naturale ale 
lumii-aștavasu. Aceste comori sunt -de obicei, dar există diverse alte variante - Focul, Vântul, 
Apa, Soarele, Luna, Lumina, Spaţiul, Pământul; zeii respectivi îl ajută pe Indra în împărăția lui 
din cerul celor 33 de devas.V. Huet s.v. vasu. 

* Am completat fraza pentru o mai bună înţelegere a sensului ei. 

1 Indra, zeul care a îndeplinit de o sută de ori ritualul imperial asvamedha. 

e: Trăznetul, arma lui Indra. 

55 Zeul oceanului, Samudra - v. nota la distihurile 88-90. 


4 Ă Y : TIS 3 i Y Y i * ” 3 
mare”, apoi zbură prin cerul fără nori. Această nouă faptă minunată a fost lăudată 
de către devas, siddhas şi marii înţelepţi. 


138-139. S-au bucurat zeii cereşti şi Devendra cel cu o mie de ochi de fapta 
Muntelui de Aur, iar soţul lui Saci grăi, înecându-se de râs: 


140-142. -,„„Munte cu miezul de aur, tu, crai printre piscuri! Sunt mulțumit de fapta 
ta; nu te mai teme“, ci bucură-te după cum îţi este placul! Ajutorul tău i-a fost de 
folos lui Hanuman care încearcă să sară o sută de yojana - viteazul nu cunoaște 
frica, nici atunci când bine ar fi şi să se teamă! EI este solul fiului lui Dasaratha””, 
de aceea sunt foarte mulţumit de ceea ce ai făcut”. 


143-144. Mainâka s-a bucurat să-l vadă mulțumit pe stăpânul zeilor, cel care 
adusese o sută de jertfe, căci de acum nu mai avea a se teme; în vremea asta, 
Hanuman zbura peste ocean. 


145. Apoi devas, gandharvașii, siddhăs" şi marii înţelepţi s-au îndreptat către 
strălucitoarea Surasă””, Mama Şerpilor, rugându-o: 


146-148. -„Hanuman, vestitul fiu al zeului Vânt, zboară astăzi peste împărăția lui 
Sâgara. Opreşte-l o vreme, fii o piedică în calea lui: prefă-te într-o rakșasi mare cât 
un munte, cu ochii roşii îngrozitori, gura largă cât cuprinsul cerului și colții pe 
măsură. Vrem să-i punem încă o dată la încercare istețimea şi puterea, să vedem 


p? 


dacă poate birui sau dă cu fugiţii birul 


149-150. Văzând atâta cinste din partea nemuritorilor, Surasă își schimbă- 
nfățișarea şi - hâdă peste poate - se aşează în mijlocul oceanului și lui Hanuman îi 
aține calea: 


* Dintre variantele de interpretare ale distihului 136 aceasta este cea mai logică, în concordanță 
cu 140-142; totuși, cea mai frecventă traducere este „privi spre munte şi mare/ocean”. 

*5 Indra. 

* Sensul frazei este: „nu te mai teme că îți vei pierde aripile”. 

* Traducerea din PRED 5 - p. 110, distihul 127 - şi nota corespunzătoare de la p. 319. 

* Desăvârșiţii - fiinţe divine care au fost la început oameni, dar care au dobândit nemurirea 
împreună cu puteri magice, deoarece au obținut eliberarea -mokșa; ei locuiesc în Bhuvar, 
Ținutul-dintre-Cer-şi-Pământ; v. Huet, s.v. siddha. 

“9 Busuioc, alt nume al divinității Kadri, soţie a lui Kasyapa şi mama şerpilor năga. V. Huet, s.v. 
surasă. 


151. -,„Hei, viteazule vânara! Zeii au sorocit ca astăzi tu să-mi fii mâncarea, deci 

intră-n gura mea!” 


152. Păstrându-şi chipul vesel, dar cu braţele-ndoite-a rugă răspunde Hanuman: 


153-156. -,, Rama, fiul lui Dasaratha, s-a aşezat în codrul Dandaka împreună cu 
fratele Lakșmana și cu soția, prințesa din Videha. Din multe pricini, el a ajuns să 
lupte cu demonii rakșasa; pe când era dus de acasă, Ravana i-a furat soția, slăvita 
Sita. Eu am fost trimis, ca sol al lui Rama, să o găsesc. Tu eşti supusă a lui Rama, 
ar trebui să îl ajuţi! Dacă nu vrei aşa, să facem altfel: după ce o văd pe Maithili şi îl 


Bă 


înștiințez pe Rama, zău, mă-ntorc îndată să intru-n gura ta 
157. Surasă cea schimbătoare zise: 

-„„De mine nu va trece nimeni! Eşti darul meu şi gata vorba!” 
158-159. ( Văzându-l cum pleacă, Mama Șerpilor îi spuse: 


-„„Voinice, nu poţi merge mai departe decât prin gura mea - așa hotărât-a din veac 

creatorul lumii!” stătu apoi în calea lui cu gura deschisă cât un hău.) 


160-167. -„Atunci deschide-ţi gura cât să mă poți cuprinde!” răspunse furios 
Hanuman şi se întinde cât zece poşte. Văzându-l mare cât un nor, Surasă fălcile-și 
desface douăzeci de yojana. Hanuman se lățeşte la treizeci de poşte, mama 
şerpilor îşi deschide gura patruzeci. Atunci viteazul creşte până la cincizeci; Surasă 
fălcile își cască şaizeci de poște, Hanuman iar se măreşte până la șaptezeci. Ea încă 
și mai mult deschide gura - optzeci de poşte, iar Hanuman se înaţă cât un munte de 
nouăzeci de yojana. Ager la minte, Hanuman o vede acum cu fălcile deschise o 
sută de yojana, cu limba atârnând din gura îngrozitoare ca hăul iadului; pe dată, se 
micşorează căt policarul, trece prin botul ei şi se ridică-n cer. 


168-169. -,, Acum ţi-ai primit darul promis, fiică a lui Dakşa! Am intrat în gura ta; 
pot porni mai departe, să o găsesc pe Vaidehi. Rămâi cu bine!” îi zise. 


170. Văzându-l că a trecut prin gura ei aşa cum trece Luna prin gura balaurului 
Râhu, Surasă se întoarse la chipul ei adevărat şi îi ură: 


îi, Ediţiile Dutt şi Prasad adaugă: „eşti darul făcut mie de divinitate”. 
+! Versurile sunt considerate interpolate de PRED 5, p. 320. 


171. -„Vrednic vănara, viteaz fără pereche, norocul te-nsoţească! Porneşte mai 
departe, adu-i împreună pe nobilul Rama şi pe Sita!” 


172. Văzând că Hanuman îndeplinise a treia încercare, zeii au spus: „E bine, e 
foarte bine!” 


173-181”. Viteazul Hanuman, deopotrivă cu Garuda în iuţeala zborului, pluti 
deasupra împărăției lui Varuna” și se ridică din nou până la calea sa cerească. 
Acolo norii răcoreau cu roua lor tăria, păsările zburau prin preajma lui, iar 
gandharvaşi cântau măiestru; peste tot erau care zburătoare“ trase de lei, tigri, 
elefanți ori şerpi înaripați. Fiul vântului împrăștia norii precum însuşi vântul şi 
zbura prin tărâmul acela luminat de focul fulgerelor, cerul marilor înţelepţi - ajunşi 
aici prin merite nenumărate. Zeul focului aducea aici ofrandele turnate la sacrificii. 
Podoabele locului erau Soarele şi Luna, mulțimile de stele şi mișcătoarele planete, 
dar și maharișii, gandharvaşii - cu regele lor, Visvăvasu, care sălăşluia acolo, în 
spațiul neîntinat -, șerpii năga şi yakșa-sii. Spre bolta pusă lumii de Brahma 
ziditorul urcau eroii, în vreme ce vidyădhara-șii îi opreau pe cei nevrednici, iar pe 
tăpşanul cerului zburda elefantul Airăvata, bidiviul lui Indra”. Toţi îl vedeau, de 
pretudindeni, pe fiul Vântului cum despică văzduhul, părând a fi regele înaripat al 
munților. 


182. O tartoriţă schimbătoare la chip, numită Simhikâ“, văzându-l pe Hanuman 


tă Pasaj foarte complicat din cauza detaliilor, interpretat extrem de diferit; am urmat versiunile 
cel mai ușor de înţeles. 

“a Varuna a devenit în brahmanismul post-vedic zeul tuturor apelor, de aceea „căminul său” era 
oceanul. 

În sanscrită vimăna-car aerian, Vv. Huet s.v. vimăna 1; uneori pot zbura singure, alteori sunt 
trase de fiinţe fantastice, așa cum este cazul aici. V. diferenţa dintre vimâna folosit de Ravana în 
cartea a treia şi Puşpaka, descris mai Jos, vimăâna lui Kubera. 

“5 Airăvata este şi personificarea curcubeului. În continuare, versiunile Dutt şi Prasad au un pasaj 
care lipsește din ediţiile electronice: „nori semeţi, având nuanţe roşii, galbene, negre sau ca pasta 
de santal, erau destrămaţi de Hanuman, care pătrundea în ei pentru a ieși apoi, precum face Luna 
în anotimpul ploilor”. Distihul 165 din PRED 5, p. 113 coincide parţial cu aceste traduceri: 
„Avântându-se, pătrundea în nori, din care ieșea iar și iar, el (=Hanuman) semăna cu luna care 
intră şi iese din nori în anotimpul ploilor”. 

“2 Simhikă - „leoaica” este un demon din clasa asura - fiinţe primordiale, fraţi antagoniști cu 
devas; aici este însă considerată a fi o râkşasr - demon secundar, ajuns astfel din cauza unor 
păcate. Ea este mama celebrului balaur Râhu care provoacă eclipsele-de aici comparaţia din 
distihul 193. V. Huet s.v. simhikă. 


zburând aşa, cu trupul crescut peste măsură, s-a socotit în mintea-i: 


183. „Azi, după atât amar de vreme, voi mânca şi eu pe săturate, dacă prind 
nămetania care îmi vine-n gheare”. 


184. Apoi îl apucă de umbră; simţind-o, Hanuman își spuse: 


185-187.-,„,Mă simt deodată fără de putere, de parc-aș fi o corabie prinsă între 
vânturi pe ocean”. Privi în sus, în jos și-n lături, până văzu jivina hidoasă cum 
ieşea din valuri în marea cea sărată. „De ea ne-a povestit Sugriva, e fiara ce 
vânează prinzând din urmă umbra prăzii!” 


188-196. Știind de-acum cine e ea, Hanuman crescu încă o dată, cum cresc norii la 
vremea ploilor, iar Simhikă își deschise largă gura cât hăul din Pătăla, iadul de pe 
urmă. Sări răcnind înspre vânara- Hanuman văzu că botul ei era cât el de mare, iar 
în adânc se zăreau ale fiarei măruntaie. Vicleanul se strânse într-o clipă, apoi se 
prăvăli ca fulgerul în burta ei. Siddhas şi căranas se îngroziră, văzându-l cum 
dispare ca Luna înghițită de Râhu; dar viteazul îi sfâșie inima cu unghiile lui 
oțelite, apoi ca gândul urcă prin gura neînchisă încă. Simhikă se scufundă în mare 
cu inima fărâme, iar fiinţele cereşti îl lăudară pe Hanuman: 


197-198. -,„Ai săvârşit o faptă măreață astăzi, viteazule din neamul săritor, ucigând 
dihania îngrozitoare! Norocul să te-nsoţească pe cale spre țelul tău; să nu uiţi prinţe 
că dacă ai curaj, prevedere, minte și îndemânare - aşa cum ai tu - niciodată nu vei 
da greş în orice-ai întreprinde!” 


199. După ce a fost cinstit astfel, Hanuman cel vrednic de slavă s-a înălţat spre cer 
ca vulturul care înghite şerpii, dornic să își atingă țelul. 


200-203. Aproape de țărm, după ce străbătuse o sută de yojana pe deasupra mării, 
scrută în jur întreaga zare; se iviră întâi copacii, apoi, când cobora, desluşi o insulă 
împădurită, lângă Malaya“. EI cercetă cu grijă ţărmul, sihla și gura râurilor, soțiile 
mării. Apoi se privi pe sine şi se văzu crescut peste măsură, un nor care umbrea 
văzduhul. Se gândi: 


să A 441,26 unde Simhikă este numită Angârakă. 


SA Regiune din munții Ghaţii de Vest, v. Huet, s.v. Textul a pus probleme şi comentatorilor 
indieni, v. PRED 5, p. 325. 


204. - „Dacă mă văd atât de mare, zburând atât de iute, nu pot dracii să nu mă 
bage-n seamă!” 


205-209. Sfătuit astfel de mintea lui dibace şi cunoscând de-acum ce poate” ca un 
iluminat, se strânge iar în forma lui dintâi, cum făcut-a Vişnu când l-a înfrânt pe 
Bali. Ajuns la mal şi privind spre trupul său, el chibzui ce avea de gând să facă; se 
cobori pe muntele Lamba, unde creşteau pandanus, uddălaka şi cocotieri. 
Văzându-l cum se schimbă, jivinele încep să fugă. De pe culme el privi spre Lankă. 


210. Străbătuse doar prin puterea sa întinsul mării înspumate, apa plină de demoni 
ȘI şerpi; privind de sus, cetatea Lankă îi părea a fi Amarâvati. 

1-3%. Puternicul Hanuman, după ce a străbătut oceanul cel netrecut de nimeni, s-a 
aşezat în voie pe culmea muntelui Trikiăţa”! şi privi spre cetatea Lankă. Petalele 
căzute ploaie peste el îl făceau să pară un tufiş înflorit; deşi zburase o sută de 
yojana, vajnicul erou nu gâfâia şi nu simţea nici urmă de oboseală. 


4. -,„Pot să sar uşor cale de nenumărate poşte; ce înseamnă pentru mine o sută de 
yojana peste acest capăt de mare?” își spunea. 


5-8. Viteazul Hanuman cel iute de picior trecuse marea cu propriile-i puteri, iar 

acum se cobora spre Lankă” prin pajiști, prin păduri întunecate și înmiresmate”” şi 


îi După cum se ştie, Hanuman nu își cunoaște propriile puteri; el le poate descoperi la nevoie, 
însă doar dacă altcineva îi vorbeşte despre ele. Pasajul are multe contradicții şi repetiții; am 
eliminat o parte dintre ele. Distihurile 205-210 diferă în amănunte de versurile 187-190 din 
PRED 5, care le corespund. 

50 În acest pasaj şi în restul capitolului sunt multe versuri identice sau cu același înțeles, care în 
traducere dau o senzație de monotonie; atunci când traducerile de referință sunt discordante am 
urmat forma cea mai potrivită limbii române. Versul 1 este tradus după versiunile sudice; 
varianta nordică este: „Hanuman privi liniștit spre cetatea Lanka, așezată pe vârful Trikiţa”, v. 
PRED 5, pp. 115 (traducerea) şi 326 (nota). 

ȘI trikiița=muntele cu trei vârfuri. 

* Traducerea lui Dutt; el consideră că Hanuman a atins insula în cel mai înalt punct al muntelui, 
iar cetatea - aflată pe alt pisc - este mai jos. Textul, extrem de stufos, este deschis diverselor 
interpretări. 

55 Versul 5,2,6a este în original: sădvalâni ca nilâni gandhavanti vanăni ca; cea mai simplă 
interpretare este că ambele adjective - nilăni gandhavanti - se referă la vanâni. „Stâncăriile” 


prin stâncării. Hanuman, cel mai vrednic din neamul cel săritor, străbătea păduri şi 
sihle înflorite. Fiul Vântului vedea acum cetatea zidită pe un pisc şi-nconjurată de 
crânguri şi de codri. 


4 ; „A > 3 E sa dă 
9-13". E vedea de sus mulţimea de copaci împovăraţi de flori, de boboci şi de 
păsăretul de pe ramuri, cu vârfurile bătute de vânt, fântâni şi crânguri minunate, cu 
pomi rodind în toată vremea, grădini şi heleşteie. 


14-18. Norocosul Hanuman, ajungând în Lankă cea stăpânită de Ravana, află 
cetatea întărită cu șanțuri pline cu apă, în care creșteau nuferi şi lotuși, şi cu ziduri 
aurite ce ocoleau oraşul; erau păzite toate, din cauza răpitei Sita, de străjeri - 
demoni cu arcuri înfricoşătoare. Frumoasa cetate avea palate care păreau planetele 
din cer, iar casele cât munții străluceau ca nourii de toamnă. Străzile albe şi bine 
înălțate aveau pe margini ziduri şi foișoare pe care fluturau nenumărate flamuri; 
porțile de aur ale cetăţii erau împodobite cu liane măiestrit cioplite. Lankă părea a 
fi însăşi cetatea zeilor din ceruri. 


19-26. Viteazul cel mai vrednic din neamul roșcat putea vedea Lankă așezată pe un 
pisc de munte, iar oraşul cu albele-i palate părea lăcaș ceresc. Hanuman privea 
cetatea zidită de Visvakarman și stăpânită de regele demonilor: ea îi părea că 
pluteşte în văzduh. Divinul arhitect îşi închipuise o femeie în mintea lui: întărituri 
și ziduri de-apărare drept coapse şi mijloc, veşminte din iazuri şi păduri, pletele din 
țepuşe şi purtând cercei de turnuri”. Ajuns la porţile dinspre miază-noapte, 
Hanuman vedea Lankă drept un alt munte Kailăsa; cândva cetatea fără seamăn și 
bine-orânduită fusese a lui Kubera, dar acum era mai plină de şerpi şi demoni decât 
însăşi Bhogavati, scaunul iadului. Toţi rakșasa aveau suliți în mâini, iar gurile lor 
erau hăuri mărginite de dinți tăioşi. Gândindu-se la oceanul care înconjura ostrovul 
și la Ravana, teribilul vrăjmaş, Hanuman chibzui astfel: 


reprezintă în original un joc de cuvinte cu „înmiresmat”: gandavanti=cu proeminențe - (de unde 
aici) stâncos/ gandhavanti=parfumat. 

ăi Pasajul enumeră 13 specii de arbori, printre care: sarala, arbori de iasomie, varietăți de piper, 
banani, curmali, karnikăra. 

5 Textul se referă la armele satagni şi sula, identificate de Prasad drept un fel de buzdugan şi un 
trident (în particular cel al lui Siva); contextul arată însă o referință la întăriturile de pe ziduri. 
„Cerceii” sunt fie turnuri, fie clădiri; pentru Prasad este vorba de o diademă, nu de cercei, dar 
PRED 5, p. 116 traduce „earrings”. 


27-31. -,„Chiar dacă ajung până aici, maimuţele nu vor avea izbândă - nici zeii n-ar 
birui în luptă Lankă. Chiar dacă Rama, cu braţele-i puternice, ar ajunge până în 
Lankă, oare ce ar putea el face în faţa cetăţii de nebiruit, cârmuită de Ravana? Nu 
putem nici să cădem la pace cu demonii, nici să-i ademenim cu daruri, nici să-i 
dezbinăm, semănând zâzanie! Dintre vănara, doar patru au putere îndestulă să vină 
pân-aici: Angada, fiul lui Văli, apoi Nila, eu și regele cel înțelept, Sugriva. Să aflu 
însă întâi dacă Vaidehr mai trăiește sau nu; la restul voi cumpăni după ce o văd pe 
fica lui Janaka”. 


32. Stând pe vârful muntelui, eroul puternic cât un elefant se socoti o vreme, cu 
gândul la binele lui Rama. 


33-35. „Nu pot în forma mea de acum să intru în cetatea păzită de răkșasa-şii 
Vajnici şi necruţători; ar trebui să îi înşel cumva, cât o caut pe fiica lui Janaka - să 
intru noaptea în oraș, micşorat la trup, îmi pare cel mai potrivit”. 


36. Suspinând adânc, Hanuman privi din nou cetatea pe care nici zeii cerului 
împreună cu asura nu ar putea-o cuceri şi zise-n sinea lui: 


37-47. „Prin ce vicleşug aş putea s-o văd pe Maithili, odrasla lui Janaka, fără să mă 
vadă Ravana, tartorul demonilor? Ar trebui să mă-ntâlnesc cu Janaki în loc pustiu 
și fără martori, ca să nu stric planul nobilului Rama; un sol nepriceput, trimis la 
vreme nepotrivită, destramă urzeala bine ticluită la fel cum lumina zorilor destramă 
întunecimea nopţii. Poate zădărnici totul chiar înțeleptul prea lăudat de alţii, 
încrezut fără măsură-n sine. Deci cum să fac să nu greşesc și cum să culeg rodul 
zborului peste adâncul mării? Dacă mă văd demonii, strădania înţeleptului Rama 
de a-l ucide pe Ravana va fi zădărnicită. Chiar dacă m-aș preface în râăkșasa, tot 
mi-ar da de urmă dracii cei adevăraţi; în altă întrupare nici atât, căci vântul însuși 
nu adie pe aici fără să-l cerceteze ei, nimic nu rămâne ascuns puternicilor demoni. 
Dacă rămân în forma mea adevărată îmi voi găsi pieirea, iar stăpânul meu va avea 
de suferit; de aceea mă voi micşora la trup și voi intra pe înnoptate în Lankă spre 
a-mi atinge țelul. Pătrunzând în timpul nopţii în cetatea de scaun a lui Ravana voi 
răscoli case şi palate” să o găsesc pe Janaki.” 


5 Dutt şi Prasad traduc „voi pătrunde în fiecare locuinţă”, în timp ce edițiile electronice şi 
PRED 5 au doar „palatul lui Ravana”; prima interpretare este în concordanţă cu acțiunea din 
capitolele 4-6. 


48-49. Viteazul Hanuman îşi dorea acum <cu nerăbdare> ca soarele să apună <cât 
mai repede>. După ce Soarele se ascunse după Astagiri, fiul Vântului se strânse și 
se ghemui şi se făcu cât o pisică - minune mare de văzut! 


50-52. Eroul porni în goană pe înserat şi se strecură în orașul cu străzi mari și bine 
împărțite”. Părea cetatea gandharva-şilor aşa cum era plină de palate cu coloane 
aurite și ferestre dăltuite”; casele aveau șapte sau opt caturi poleite-n aur şi 
împodobite cu cleştar de stâncă şi mărgăritare. 


53-54. Locuinţele demonilor din Lankă erau încrustate cu pietre vaidirya şi perle, 
iar podelele erau strălucitoare. Porticele” aurite luminau întreg orașul cu sclipirile 
lor în felurite culori. 


55. Viteazul vanara era trist şi bucuros“ văzând neînchipuita frumuseţe a cetăţii 
Lankă şi nerăbdător să o vadă pe Vaidehi. 


56. El <vedea> oraşul vestit, cu şiragurile lui de case albe, cu ferestrele şi uşile 
înrămate în aur, ocrotit de Ravana și plin de mulțime de demoni înfricoşători. 


57-58. Răspândind mii de raze strălucitoare, Luna se ridică în înaltul cerului 
împreună cu suita ei de stele pentru a-i veni în ajutor <lui Hanuman>. Viteazul o 
văzu strălucind ca sideful, albă ca laptele sau lujerul de lotus, plutind ca o lebădă 
pe lacul cerului.= 


57 Străzile oraşului indian ideal sunt dispuse după un plan rectangular. 

*5 Ferestrele aveau, în loc de jaluzele, o dantelărie din piatră sculptată care împiedica trecătorii să 
privească în interiorul locuinței. 

” De obicei cuvântul rorana se referă la porţile oraşului; am folosit aici termenul „portic” în 
concordanţă cu toate ediţiile consultate care au „archway”-arcadă, dar probabil că originalul avea 
în vedere porţile fiecărui cartier din oraş. 

“0 Text obscur. Există două direcții de interpretare: 1. Hanuman era trist pentru că nu ştia unde să 
o caute pe Sita, dar se simţea entuziasmat la gândul că o va întâlni; 2. Era trist la gândul că Lankă 
va fi distrusă, dar era bucuros că o va întâlni pe Sita. 

1-7%. Hanuman, înțeleptul fiu al Vântului, şezu pe vârful prăpăstios numit Lamba, 
care semăna cu un nour uriaș”, adunându-şi puterile. Apoi el, care era ca un 
elefant puternic printre pădurenii săi, porni plin de curaj şi pătrunse pe înnoptat în 
cetatea stăpânită de Ravana, Lankă, bogată în păduri, crânguri şi heleşteie. Palatele 
străluceau precum norii toamnei, vântul susura prin oraş aducând vuietul 
oceanului. Străjeri nenumărați, bine hrăniți și bine înarmaţi, stăteau de pază la fel 
ca în Viţapavati“”, iar la porţile albe se aflau gătiţi de luptă elefanții, precum șerpii 
din frumoasa Bhogavati. Un zid de aur înconjura locul, fulgere şi stele îl luminau, 
flamuri fluturau în vânt însoțite de sunete de clopoței, încât părea a fi Amarâvati, 
cetatea lui Indra. Hanuman, văzând de pe culmea zidului atâta frumuseţe, se 
umplu de uimire. 


8-13. Privirea lui scrută împrejurimea: uşile erau poleite, balustradele““ bătute-n 
nestemate vaidirya, podelele pline de nestemate și de perle, coamele caselor din 
aur şi din argint, iar treptele scărilor din cleştar pe care praful nu se-așează. 
Pretutindeni se auzeau glasuri de ploieri şi de păuni, muzică și zvon de clopoței, 
lebedele treceau majestuoase peste iazuri; cetatea părea a fi Vasvokasără înlțându- 
se spre cer. Uitându-se la bogata cetate de scaun a regelui demonilor, viteazul 
Hanuman se bucura de privelişte, dar se gândea astfel: 


14-16. „E cu neputinţă să intre cu de-a sila vreun dușman în cetatea apărată cu 


SI Distihurile 4,3, 1-19 sunt reluări, cu neînsemnate variații, ale unor versuri din capitolul 
anterior. Eliminarea lor, parțială sau totală, ar fi dus însă la un text şi mai dificil de înţeles. 

S Joc de cuvinte în original: sa lambasikhare lambatoyadasasamnibhe. Adjectivul lamba 
înseamnă „perpendicular”. Numele muntelui apare sub formele Lamva - în ediția Dutt - şi Samva 
- în traducerea lui Prasad. 

ăi Reședința lui Kubera, numită și Vasvokasâră sau Alakă. Versurile care urmează sunt traduse în 
PRED 5, p. 119: „porţile sale strălucitor de albe şi arcadele erau decorate cu frumoase reliefuri. 
Plină cu şerpi şi bine apărată, era frumoasă ca Bhogavau.” V. însă ibid., pp. 332-333 nota la 
versurile 3-7, unde se discută dificultăţile textului. 

44 Textual vedikă; v. nota la 4, 42, 46-49. Paragraful, încărcat de detalii și repetiții, este 
interpretat foarte diferit de fiecare editor; am urmat în general versiunile Dutt şi Prasad. Penru 
discuţia detaliată a fragmentului v. PRED 5, p.334, unde se afirmă: „ca în multe pasaje din 
Ramayana care descriu arhitectura, semnificaţia este nedeterminată. Înţelesul exact al 
(cuvântului) vedika este dificil de stabilit.” R. Goldman urmează în traducere comentariul Tilaka, 
considerând că este vorba de „patrulaterul închis în interiorul porților masive, precum sunt cele 
care se văd la vechile orașe înconjurate de ziduri.” 


braţe înarmate de străjerii lui Ravana. Doar câţiva ar putea ajunge aici: Kumuda, 
Angada, Suşena-maimuţa cea mare, frații Mainda și Dvivida; însă numai Sugriva - 
Ă ap ate : R : 5 Si E 
fiul Soarelui și regele neamului nostru -, Kusaparva, marea maimuţă Ketumăla * și 

eu însumi am putea pătrunde înăuntru”. 


17. Dar mai apoi îşi reaminti puterea brațelor lui Rama și neînfricarea lui 
Lakşmana și se îmbărbătă. 


18-19. Viteazul privea cetatea - ea îi părea acum o frumoasă fecioară înveşmăntată 
în straie cusute cu giuvaieruri care risipeau întunecimea din jurul ei; drept odoare 
avea casele acoperite de nestemate, zidurile îi erau văluri învăluitoare, cercei avea 
din staule și grajduri, sânii ei erau turnurile cu multe catapulte”. 


8 S_A 3 . A . 3, A . E, 
20-22.%( Văzând că fiul Vântului pătrunde în oraş, zeiţa care apăra cetatea 
stăpânită de Ravana îi stătu în cale, arătându-şi chipul hâd; ea îi vorbi astfel, 
strigând în gura mare: 


23-24. -,,Tu, pădurene! Spune pe dată: cine ești, de ce-ai venit aici? Grăieşte-ndată 
adevărul, cât viaţă mai ai încă în tine! O, vânara! Nu-ţi este-ngăduit să intri în 
Lanka, tăinuita cetate străjuită de oastea lui Ravana!” 


25-26. Răspunse Hanuman, stând drept în faţa ei: 


-„„Adevărul ţi-l voi spune, precum îmi ceri. Dar tu cine ești, ciumă cu ochi Cruciși, 
care îmi stai în cale la porți şi-mi vorbeşti cu ură?” 


27. Duhul cel după voie schimbător la faţă se aprinse şi mai tare de mânie, iar 
vorba îi sună încă mai aspră: 


S5 Traducerea din PRED 5, p. 120, care urmează o tradiție manuscrisă mai bună. Se impune 
observaţia că una din ediţiile electronice are textul sanscrit rkşasya ketu mălasya dar citeşte kapi 
mukhyasya rkşasa; cealaltă are textul rkșasya kapi mukhyasya, însă traduce varianta kerumălasya 
rkşasya = Ketumăla şi Ursul, adică Jămbavân. 

4 “Traducerea din PRED 5 „p. 

S Termenul din text - yantrăgăra - înseamnă „mașinării de luptă”. 

S Distihurile numerotate aici 5 „3,20-5,4,2 sunt considerate interpolate şi sunt eliminate din 
PRED 5, pp. 336-337; ediția critică indiană şi PRED 5 continuă sarga 3 cu distihurile care aici 
constituie capitolul 4. Ediţia critică indiană reproduce în Anexa 1, Nr. 1 o variantă a episodului 
care are 73 de versuri. 

s9 Adevărata ei înfăţişare, față de iluzia nevinovată din distihurile 18-19. 


28-30. -,„,„Urmând porunca dată mie de Ravana, măritul rege, eu apăr cetatea cea de 
necucerit; nu poți pătrunde în oraș trecând fără de ştirea mea. Ucis de mine, curând 
tu vei pleca din viață spre somnul cel de veci. Maimuţoiule, eu sunt demonul 
Lankăi' şi o voi păzi aşa cum mi s-a poruncit, acesta e răspunsul meu!” 


31-32. Fiul Vântului se ridică atunci, mare şi el tot cât un munte, gata de 
înfruntare; fund însă plin de-nţelepciune, viteazul cel puternic ca un taur răspunse 
urâciunii de femeie: 


33-34. -„Ard de dorinţa de-a cunoaşte. Voiesc să văd Lankă şi ce minunăţii se- 
ascund într-însa: pieţe, porticuri şi întărituri, case de seamă, grădini, crânguri și 
păduri.” 


35. Auzindu-l, diavoliţa cea schimbătoare spuse furioasă: 


36. -„Nebun pornit pe rele, nu vei pătrunde în cetatea de scaun a regelui decât dacă 
mă vei înfrânge!” 


37. Răspunse viteazul astfel celei ce bântuie prin noapte: 
-„„Cinstită doamnă, voi merge în cetate, apoi voi face şi calea-ntoarsă!” 


38-43. Urlă atuncea vrăjitoarea cât putu de tare și îl lovi cu palma pe prea- 
puternicul vâănara. Răcni, la rându-i, fiul Vântului şi mâna stângă 1 se strânse 
pumn, căci l-a durut primita palmă. Dar cumpătul și-l regăsi - nu o lovi cu forţa lui 
întreagă, căci o socotea, totuşi, femeie. Ea nu pieri, dar ajunse cu fața rău 
schimonosită la pământ, iar mădularele-i erau ca frânte. Hanuman viaţa îi cruţă, se 
îndură de ea ca de-o femeie. Zeița Lankăi îi vorbi umilă și cu glas şoptt: 


44-45. -„Ai milă, viteazule cu braţ puternic! Nu mă da pieirii! Erou știu să-și 
înfrâneze mâna, atunci când e nevoie! Eu sunt Lankă întrupată și m-ai învins prin 
vitejia ta. 


46-48. Prinţ al neamului roșcat, <ascultă-mă>! In vremuri de demult, <Brahma> 
cel-ce-s-a născut-pe-sine”! mi-a dat în dar o prevestire: «Atunci când o maimuţă te 


9 Dutt şi Prasad traduc „eu sunt însăşi Lanka”. Pentru a o diferenţia de oraşul propriu-zis, 
divinitatea protectoare este numită uneori Lankini. 
7! Svayambhii, epitet al lui Brahma în calitatea sa de creator primordial. 


va înfrânge prin curajul său, va fi grea cumpănă pentru toți rakșasa». Preabunule, 
vremea aceea a venit cu tine deodată, căci spusa creatorului nu poate fi schimbată! 


49-51. Răpirea prinţesei Sita va aduce sfârșitul lui Ravana, regele pornit spre fapte 
rele, şi ruină a neamului demonic. Mărite, intră în cetate și scopul ţi-l atinge! Poți 
cerceta întreg orașul, pentru a o găsi pe neîntinata Janakr!”? 


4 


1. După ce a înfrânt zeiţa schimbătoare la chip a cetăți Lankă, voinicul Hanuman, 

cel mai vrednic dintre vânara, a sărit peste zid, departe de porți, călcând întâi cu 
A SA 7 

talpa stângă în oraş”. 


2. Hanuman, sfetnicul credincios al regelui maimuţelor, a intrat în Lankă, punând 
piciorul său stâng pe creștetul dușmanilor.) 


3-9". Fiul puternic al Vântului a intrat în minunata cetate Lankă pe înnoptat şi 
porni pe calea mare mărginită de flori. Prin ferestrele dantelate, bătute-n diamante, 
răsunau râsete și se auzea zvon de cântece, casele păreau nori argintii luminaţi de 
fulgerul lui Indra, iar orașul în întregul lui se-asemăna cu cerul. Semne aducătoare 
de noroc se-ngemănau pe ziduri” şi ghirlande în multe culori împodobeau 
locuinţele demonilor. Hanuman, străbătând oraşul spre binele binele lui Rama și 
folosul lui Sugriva, lua aminte la tot ce vedea, fermecat de-atâta frumuseţe; de 
fiecare parte a drumului erau clădiri cu forme felurite, iar el le cerceta pe fiecare-n 
parte. 


10-13. Răzbăteau din case glasuri de femei îndrăgostite care cântau în cele trei 
ă Sa Aaa ta ae ENE V; A A A Ş 
tonuri cu voci încântătoare i la fel cu apsarele din ceruri. Putea auzi clinchetul 


7? Se observă schimbarea de atitudine a divinității ocrotitoare a oraşului, dar ea nu este neapărat 
surprinzătoare. Lankă fusese întâi cetatea darnicului Kubera, pe care l-a izgonit Ravana. Acesta a 
schimbat totul după firea sa - de aici și dublul chip al orașului întrupat: zeiță frumoasă/demon 
înfricoşător. Prevestirea lui Brahma nu anunţa sfârşitul Lankăi, vorbea numai despre „o mare 
groază” pentru demonii rakșasa. 

“5 Arăta astfel că era un inamic care voia să distrugă Lankă. 

+ Distihurile 5,4,3-29 corespund cu 5,3,20-37 din PRED 5, pp. 120-122. 

75 Pentru ferestre v. n. la 5,2,50-52, iar pentru semnele aducătoare de noroc de pe ziduri- textual 
„flori de lotus  swastika şi vardhamâna”- v. n. la 5, 1,17-28. PRED 5, p. 337, n. la v. 3,22 
consideră că este vorba de termeni tehnici care diferenţiau stilurile elegantelor clădiri. 

16 tristhănasvarabhişitam-aprox. „care au podoaba celor trei tonalități”. Este vorba de trei zone 
ale corpului - torace, gât şi cap - din care se pot emite sunete grave, medii sau acute; Dutt 


brățărilor și podoabelor de la cingători, pașii pe scări; ici şi colo auzea bătăi din 

si = = se cĂ . 77 - 
palme și susurul vorbelor plăcute. Yârudhâna-șii cântau mantre din Vede , alți 
diavoli - strânşi în gloată - răcneau laude întru slava lui Ravana. 


14-20. Pe calea mare se vedeau nenumărați ostași, iar în piaţa orașului erau adunate 
iscoadele regelui. Găseai acolo asceţi - cu părul împletit sau cu ţeasta rasă, având 
pe ei doar piei de vaci <sau lipsiţi de straie>'5- purtând drept arme iarbă darbha şi 
vase pentru jertfa focului, luptători înarmaţi cu bâte și cu drugi, ciocane și 
baroase””, cu arcuri şi cu săbii. Erau arătări doar cu un ochi sau numai o ureche, cu 
burduhanul mare sau ugere până-n pământ, cu guri strâmbe, scălâmbi, pitici, pe 
când alţii nu erau nici grași peste măsură, nici slabi, nici deșirați, nici scunzi, nici 
albi ca varul, nici smoliți, nici cocoşaţi, ba chiar erau frumoşi. Unii dintre ei aveau 
platoşe ciudate, alții purtau flamuri sau stindarde, iar restul aveau arme. Viteazul 
vânara a văzut demoni cărând copaci, sulițaşi voinici purtători de lănci, darde și 
furci cu trei vârfuri ascuţite, arme ce semănau cu trăznetul, prăştieri şi prinzători 
cu-arcanul. 


21-22. Dar alții mergeau în voie pe stradă, unşi cu santal, purtând podoabe scumpe 
și ghirlande, cu portul felurit de sărbătoare”. 


înţelege prin fristhăna un ambitus de trei octave. tristhăna este un termen folosit şi în yoga, unde 
se referă la postură, respirație şi concentrare. 

7! Yătudhâna formează o clasă de demoni -„călători”- care aduc boli. Nu recitau Vedele din 
cucernicie; un text sacru este uneori ambivalent, putând fi folosit atât pentru bine cât şi pentru 
rău, la fel cum iarba sfântă darbha e folosită pentru a vrăji armele demonilor. Aici ar putea fi 
vorba în special de texte din Arharvaveda. Pasajul poate fi privit şi ca o formă parodică de anti- 
ritual - rakșasa se rad în cap, se îmbracă în piei de vită și folosesc iarbă sacră după uipicul 
asceţilor -, interpretare care se potriveşte cu principala îndeletnicire a acestor demoni: tulburarea 
sihaştrilor atunci când aduc jertfe. De altfel, brahmanii care greşesc cât de puţin în timpul jertfei - 
în special în timpul sacrificiului calului - se transformă în rakșasa. 

Dă Adăugat după Dutt şi Prasad, pentru simetrie şi ca o formă de imitare a yoghinilor; edițiile 
citate au şi „unii în zdrenţe”. Enumerarea e intenționat haotică în original, aranjată doar după 
cerințele metrice. Totul pare un tablou de Hieronymus Bosch. Pentru a face textul inteligibil am 
fost nevoit să grupez tipurile de demoni după îmbrăcăminte, arme, trăsături fizice. Despre 
dificultatea acestui fragment v. PRED 5, p. 338. 

” Dutt interpretează kuța drept „armă ascunsă”, restul traducătorilor înțeleg „ciocane mari din 
fier”; ambele sunt posibile după Monier-Williams, s.v., p. 299/col. 2, în timp ce Huet are doar 
varianta „armă ascunsă”. 

50 Text neclar; nu se poate spune cu certitudine dacă e vorba de trecători obişnuiţi amestecați 
printre soldaţi sau e vorba despre ostași îmbrăcaţi de sărbătoare. Prima variantă este mai simplă 
şi mai logică. Versurile apar numai în variantele sudice. 


23-25. Acolo, în inima cetăţii, Hanuman văzu o sută de mii de demoni străjuind 
curtea regelui, după porunca lui Ravana. Acolo el a văzut intrarea cu portic de aur; 
privi castelul iar și iar. Vestitul palat era clădit pe vârful unui munte, cu șanț de apă 
plin de lotuşi, ocolit cu zid de apărare. 


26-28. Viteazul vanara pătrunse pe ascuns în lăcașul tainic al lui Ravana, palatul 
care semăna cu cerul. Se auzeau nechezatul cailor şi clinchetul podoabelor*; locul 
era plin de care, căruţe și de vimăna“”. Podoabele acelei mari intrări erau caii, 
elefanții albi ca norii, care aveau câte patru colți, păsările și jivinele îmbătate de 
iubire, iar paznici erau mii de yătudhâna neînfricaţi. 


(29. Hanuman a intrat în citadela lui Ravana, cu ziduri din aur din Jambăt5 
împodobite cu perle și nestemate fără de preţ, parfumată cu <tămâie de> aguru 
negru“ şi santal)”. 


5 


Sarga 5,5 este foarte probabil o interpolare.“ Descrie, într-o variantă diferită, 
căutările lui Hanuman prin cetatea aurită de lumina Lunii. Se aud sunetele 
intrumentelor cu coarde. Unii rakșşasa pornesc la faptele lor abominabile sau se 
ceartă şi se batjocoresc la beție, ajungând să se încaiere. Alții au o comportare 
complet opusă: credincioşi, virtuoşi, bine crescuţi și educați. Exista şi un contrast 
fizic extrem, unii demoni arătând îngrozitor, alții fiind fermecători. Femeile au 
comportamente diverse: râd între ele, se ung cu parfumuri; unele sunt în braţele 
iubiţilor, altele dorm liniștite lângă soți; unele sunt caste şi înclinate spre fapte 
bune, altele sunt copleşite de iubire. Totuşi Hanuman nu poate găsi urma Sitei: ea 
trebuia să iasă în evidenţă între locuitoarele din Lanka deoarece era crescută în 


5! De la harnaşamentele cailor şi elefanților. 

* Vimăna- carele zburătoare ale divinităţilor. 

*% Jămbiinada - aur provenind din râul Jambii, despre care se spunea că are mai multe nuanţe; 
prin extensie, aur în general. 

“4 Plantă din care se prepară un fel de tămâie în Tibet. 

%5 Distihul apare numai în manuscrisele sudice. 

ii Deși include traducerea acestui capitol, numerotat 4, PRED 5, p. 341 arată că, dintre 
traducători, doar Dutt a păstrat sarga. 


spiritul dharmei şi credincioasă soțului ei. Probabil că avea ochii înlăcrimaţi, era 
lipsită de podoabe şi arăta 


„ca o păuniţă rătăcită-n codru, ca o palidă rază de Lună, ca aurul acoperit de 
tină”(5,5,25-26). 


Astfel Hanuman ajunge să fie descumpănit şi este cuprins de disperare. 

1. (Apoi, negăsind-o pe Sita prin casele mărețe, viteazul Hanuman - cel care 
putea lua după voie orice-nfățișare - începu o altă cercetare, trecând ca vântul prin 
Lankă. 


2-6. | Ajunse la palatul regelui demonilor; un zid strălucitor precum Soarele 
amiezii înconjura totul, iar groaznici rakșasa stăteau de strajă, aşa cum leii păzesc 
codrul. Portice făurite din aur și din argint duceau spre minunate curți și 
coridoare“. Dincolo de ele, așteptau gata la poruncă elefanți mânaţi de viteji şi 
care de luptă trase de armăsari focoşi, purtând războinici neobosiţi; carele iuți erau 
acoperite cu piei de tigri şi de lei, ferecate în aur şi argint, împodobite cu fildeș și 
cu clopoței care sunau neîncetat. 


7-8.Acolo se adunau vitejii luptători din care - ei aveau jilțuri scumpe și prețioase 
odoare. Podoabe de preţ erau păsări şi jivine frumoase, o priveliște desfătătoare. 


* Sarga 5 în edițiile critice. Primele distihuri reprezintă o altă versiune - a treia - a căutărilor lui 
Hanuman prin Lanka; ele continuă acţiunea din capitolul precedent, dar - ca şi sarga 5 - sunt 
foarte probabil interpolate. Pentru a elimina dificultățile, comentatorul Rămânuja presupune că 
Hanuman s-a retras în afara cetății din cauza numărului prea mare de rakșasa care patrulau- v. 
PRED 5, p. 348, nota la v. 5,572. 

s Distihurile 2-15 reprezintă o variantă nouă a pasajului 5,4,26-29. De la 5,6,16 se continuă 
acțiunea începută în primul vers.Textul va căpăta o coerenţă mai mare abia de la 5,6,28. 

? Sintagma din text -vicatrăibhisca kakşyăbhirdvăraisca- este interpretată diferit de fiecare 
traducător în parte, toate versiunile putând fi susținute conform dicționarelor Monier- Williams şi 
Hucet. Pe lângă varianta Dutt pe care am preferat-o, textul poate fi înţeles: „intrări stranii Și uși 
frumoase”, „camere din interior foarte colorate (sau „„minunate”) cu intrări încântător de 
frumoase”. 


9-10. Străjeri aleşi păzeau cu grijă lăuntrul palatului, unde se găseau frumoasele 
prințese; femeile voioase umpleau căminul împăratului demonilor cu clinchetul 
minunatelor lor giuvaeruri - un zvon ca valurile mării. 


11-13. Palatul plin de steme regești era scăldat în miresme de agaru şi de santal, 
iar o mulțime de nobili îl umpleau, cum umplu leii o pădure. Zi de zi - şi mai mult 
încă la crai-nou şi lună plină - ei aduceau jertfă; sunau atunci tobele mari bheri, 
chimvalele mrdariga şi buciumele făurite din ghiocuri. Uneori palatul amuţea” 
precum adâncul mării, alteori vuia precum talazurile ei. 


14-15”. Privind palatul cu acoperiş bătut cu nestemate fără preţ, plin înăuntru de 
mărgăritare, viteazul <Hanuman> își spuse: „Asta e podoaba cea mai de seamă a 
Lankăi - încântare privirii, plină de elefanţi, cai şi care de război”. Apoi porni să 
cerceteze împrejurimile, neştiut de nimeni. | 


16-25. Hanuman începu să cerceteze fără teamă casele demonilor una după alta, cu 
grădini şi parcuri, nelăsând nimic să scape din vedere. Sări iute de la casa lui 
Prahasta la cea a lui Mahâpârsva, de la conacul strălucitor ca un nor al lui 
Kumbhakarna la cel al lui Vibhişana, apoi - la fel - de la casa Viriipâkşa la cea a lui 
Vidyujjihva, de acolo la cea a lui Vidyunmâli, apoi la Vajradamștra. Marea 
căpetenie a pădurenilor sări apoi la casa lui Suka, la cea a înţeleptului Sărana, apoi 
la sălașul lui Indrajit. Vrednicul vănara sări apoi la casele lui Jambumâli, Sumăli, 
Rasmiketu, Siryaketu și Vajrakăya. Feciorul Vântului sări apoi pe rând la casele 
demonilor Dhimrâkşa, Sampăti, Vidyudripa, Bhima, Ghana, Vighana, Sukana, 
Vakra, Saţha, Vikațha, Brahmakarna, Damșţra, Romasa, Yuddhonmatta, Matta, 
Dhvajagriva, Nâdi, Vindhyujjihva şi Indrajihva, Hastimukha, Karala, Pisăca și 
Sonităkşa. 


26-27. Pe când cerceta la rând aceste mărite case, vestitul fiu al Vântului a văzut 
avuţiile celor mai bogaţi dintre demoni. ) 


28. După ce a trecut pe la casele tuturor, Hanuman s-a apropiat de palatul lui 
Ravana. 


” Traducători adaugă de obicei aici explicaţia: „de frica lui Ravana”, care nu pare neapărat 
necesară. Pentru dificultățile acestui fragment= 5,5,10-12 în ediţiile critice, v. PRED 5, pp. 349- 
350. 

”! Dutt observă incoerența gramaticală a pasajului; am preluat o parte din interpretarea lui. 


29-30. Eroul viteaz ca un tigru, cel mai vrednic din neamul roșcat, a văzut diavoliţe 
cu ochi îngrozitori care străjuiau cu rândul şi dormeau pe rând chiar la intrarea în 
iatacul lui Ravana” purtând lănci şi suliţi, ţepușe din fier și buzdugane. Ele umblau 
în cete, în vreme ce alături uriași demoni vânturau arme felurite. 


31-35. Hanuman a văzut acolo bidivii bălani, suri şi roibi, iuți toți ca gândul, 
elefanţi din stirpe bună, măieştri luptători cu colții” egali cu Airâvata, gigantici 
precum norii ce revarsă potop din ceruri, mari dealuri mişcătoare care zdrobesc 
oştirile vrăjmaşe, iar strigătul lor e tunetul furtunii. Acolo, în palatul lui Ravana, 
împăratul demonilor, Hanuman a văzut oșteni cu miile, toți înzăuaţi în aur, 
strălucitori ca Soarele. 


36-37. Fiul Vântului a mai văzut în sălașul lui Ravana, tartorul demonilor, estrade 
de forme felurite”, umbrare minunate din liane, camere pline de picturi, clădiri 
pentru răsfăţuri” urcate pe munţi făcuţi din lemn, iatacuri pentru iubit şi camere 
pentru siestele tihnite ale zilei. 


38-40. Palatul era printre zidiri ca Mandara printre munţi; avea ogrăzi pentru păuni 
şi era împodobit cu flamuri, iar lucrătura lui era făcută de meşteri pricepuţi; comori 
nenumărate îi erau podoabe, semăna cu palatul Stăpânului Fiinţelor”. Locul 


A Răvanasya upasăyinyo înseamnă propriu-zis „cele care dormeau cu/lângă Râvana”, totuşi 
textul impune aici o interpretare diferită, aşa cum o fac Prasad şi -mai puţin explicit- Dutt: 
rakşasih sentinele care patrulau în exteriorul dormitorului. Nu se poate vorbi de „patul lui 
Râvana”, atunci când în versul următor este descris exteriorul camerelor. Hanuman va intra în 
dormitorul regelui demonilor de abia în sarga 10. 

” Textual „elefanţi care înfrâng elefanții dușmani”. 

” Rdiţiile folosite înţeleg expresia sibikă vividhăkărăh drept „palanchine/litiere de diverse 
forme”, ceea ce este formal corect, dar în disonanță cu restul paragrafului care se ocupă numai de 
detalii arhitecturale. Un alt înţeles al cuvântului sibikă este „estradă” -v. Huet s.v. - după cum 
este posibil ca aici să avem o elipsă pentru sibikă-garbha /sibikă-vesma denumiri pentru clădiri 
de formă pătrată, respectiv dreptunghiulară - v. Prasanna Kumar Acharya, An Encyclopedia of 
Hindu Architecture, pp. 492-493. Dutt omite sintagma. 

% 'Textual kridăgrhăni -clădire pentru distracții, tradus în engleză prin „sports”=amuzament sau 
„pleasures”; cuvântul este ambiguu şi în sanscrită. 

% Text tradus foarte diferit de către autorii folosiţi, sens aproximativ. Epitetul bhitapati aparţine 
zeilor Rudra/Siva, Bhava, Sarva, Agni -v. Monier-Williams, p.762, col.l- însă trei din patru 
versiuni îl traduc „Kubera”-probabil sub influenţa menţiunii din versul 5,6,43a- doar una singură 
având „Siva”. PRED 5 adaugă după Stăpânul Fiinţelor propoziţia „el(=palatul) a fost dobândit 
prin mari penitenţe de Ravana, maestrul auto-controlului.” 


strălucea precum razele Soarelui de la sclipirea atâtor nestemate şi din fiinţa lui 
Ravana. 


41. Prinţul vănara a văzut paturi ŞI jilţuri şi vase din aur jâmbunada. 


42-44. Hanuman a intrat în palatul semeţ””, care semăna cu palatul lui Kubera: vase 
de aur încrustate cu nestemate erau pretutindeni, pe jos curgeau mied și nectar, iar 
peste tot se auzea clinchetul brăţărilor din aur de la gleznele femeilor și zvonul 
tamburinelor. Sute de frumoase umpleau cămările măreţelor clădiri bine-orânduite. 


să 


1. Voinicul zări mai multe case laolaltă, cu ferestre aurii” bătute cu nestemate 
vaidirya, părând a fi un stol de păsări printre norii toamnei luminaţi de fulgere. 


2-4. El a văzut conace cu săli mari şi cu semeţe turnuri, în care erau strânse arme 
multe, arcuri şi ghiocuri, pline de multe avuţii, zidiri slăvite de zei şi de asura, căci 
erau desăvârşite, făcute toate prin propria putere <a lui Ravana>. Aceste case ale 


stăpânului din Lankă erau făcute cu grijă multă, încât păreau ieşite din mâinile 


: 1 
demonului Maya'%. 

5-7. Palatul “ stăpânului neamului rakșasa era durat din aur, nu avea pe lume altă 
asemănare decât cu un nor înalt din ceruri şi era pe potriva puterii lui Ravana. 
intuit în nestemate, arăta ca un pisc de munte acoperit cu colbul auriu al florilor, 


7 Aici Şi în multe alte locuri trebuie să înțelegem că palatul lui Ravana este un complex de 
clădiri - palate de sine stătătoare. 

= Sarga 5,17 (=5,6 în PRED 5) are o versificare diferită - în metru upăjati - faţă de cea 
predominantă de 32 de silabe pe distih; 16 dintre sloka sunt strofe de patru versuri a câte Il 
silabe, în total 44, iar una -5,7,5- de patru versuri a douăsprezece silabe, deci 48 de silabe; 
ultimul cuvânt este identic în toate cele patru versuri ale strofei, chiar dacă face parte din 
compuse. 

” V. notele la 4,50,30-37 şi 5,2,50-52. 

190 Tatăl adoptiv al reginei Mandodari, demon dânava, era un excelent arhitect mitic; în 
Mahăbhărata 2,1 a construit palatul Khândavaprastha pentru Arjuna şi frații lui. Pentru Maya v. 
Purânic Encyclopedia, Moulal Banarsidas, Delhi, 1975, pp. 494-495; pentru episodul Maya și 
Hemaă v. 4,51, 10-17. 

101 Bşte vorba de apartamentele particulare ale lui Ravana; începând cu sarga 5,2, repetițiile şi 
descrierile contradictorii îngreunează înțelegerea textului. 


era o bucată de paradis căzută pe pământ. Podoabă îi erau femeile strălucitoare ca 

lumina fulgerului; era vrednic de slavă şi părea un car'” tras de lebede prin ceruri. 


8-10. Viteazul a văzut palatul minunat ca pe un nor cu multe nuanţe; îi părea cerul 
plin de stele luminat de lună sau un pisc încrustat cu nestemate. Erau acolo, 
închipuiți cu meşteşug, munți plini de copaci, copacii erau înfloriți, iar florile 
aveau frunze, petale şi stamine. Aidoma erau lucrate albe sălașuri, lacuri pline cu 
lotuşi şi păduri fără seamăn de frumoase. 


11-14. Măreţul Hanuman a văzut acolo plutind deasupra locului carul zburător 
numit Pușpaka'%, neîntrecut între toate carele zeilor. Era împodobit cu pietre 
prețioase, iar într-însul erau păsări făurite din vaidărya, din argint și din mărgean, 
cu ciocuri și pene cioplite măiestru, încât păreau însoţitoarele zeului iubirii; şerpi 
lucraţi din metale preţioase, sirepi care păreau vii; elefanți cu trupurile acoperite în 
frunze de lotuși, plini de stamine și polen, se închinau lui Lakşmi - zeița ședea în 
mijlocul unui iaz având flori de lotus în mâinile frumoase'%. 


15-17. Palatul 1 se înfățişa lui Hanuman, care îl privea plin de uimire, precum un 
munte plin de peșteri sau ca un copac dintr-ale cărui scorburi se revarsă primăvara 
seve-nmiresmate. Viteazul cu suflet mare începea însă să fie cuprins de mult- 
amărăciune, căci, deși străbătuse cetatea stăpânită de Regele-cu-zece-feţe, nu o 
găsise pe nefericita fiică a lui Janaka, pe care doar amintirea vredniciei soţului ei o 
făcea să reziste durerii. 


19% Textul devine ambiguu până la 5,7,11 din cauza sensurilor diferite pe care le poate avea 


vimâna: car divin, palat regal, sanctuar- v. Huet s.v.- şi a prezenţei repetate a cuvântului pușpa- 
„floare”. Dutt consideră că referirea la Puşpaka începe de aici, în timp ce Prasad interpretează 
textul ca o continuare a descrierii palatului regal; edițiile electronice urmează şi ele direcții 
diferite. Este mai mare probabilitatea ca versurile 8-10 să privească palatul lui Ravana, de aceea 
traducerea mea este mai apropiată de această versiune. 

195 puspaka=,înflorit”. 

194 Potrivit celor mai mulți comentatori indieni, aici este vorba de reprezentarea zeiţei Lakșmi în 
ipostaza Gajalakşmi - zeiță a norocului, asupra căreia doi elefanți revarsă o ploaie de petale; v. 
PRED 5, pp. 354-355, nota la v. 5,6,14. 

1. Viteazul fiu al vântului Pavana se uită cu luare aminte la vimâna, carul zburător 
păstrat cu grijă în mijlocul palatului. Era încrustat cu nestemate și cu aur. 


2. Nu sunt vorbe pe lume care să arate frumuseţea carului Pușpaka făurit de 
Visvakarman şi împodobit cu închipuri măiestre; strălucirea lui era a unei stele 
călăuzitoare pe căile Soarelui. 


3. Toate părțile lui erau lucrate cu grijă fără seamăn; nimic de rând nu era în 
Pușpaka - doar nestemate nepreţuite; nici zeii nu aveau la carele lor un meșteșug 
mai mare. 


SA | A A . . . A 3 A . 3 
4. Stăpânul lui'% îl dobândise prin greu canon, iar gândul său îl trimetea să zboare 
oriîncotro voia; carul avea multe locuri de stat. 

5. Puşpaka fusese făcut anume ca un munte cu vârfuri desfătătoare pentru suflet, 
luminos ca luna plină în nopțile de toamnă. 


6. EI era purtat în zbor de mulțimi de demoni iuți - nesăţioşi bântuitori ai nopții cu 
inele în urechi - şi de duhuri bhuita cu ochi mari, crucişi şi înfricoşători. 


7. Viteazul între vitejii vânara privea carul zburător împodobit cu flori, iar Puşpaka 
1 se părea mai frumos ca primăvara. 


195 Acest capitol nu figurează în PRED 5; este menţionat ca o variantă sudică la începutul 
notelor referitoare la sarga următoare, p. 356. Fiecare strofă din acest capitol este formată din 
patru versuri de câte 12 silabe. 

1% Textul nu indică cine este cel care a obținut carul prin penitenţă. Traducerile introduc în text 
aici numele lui Ravana, doar una dintre versiunile electronice adaugă „(of Kubera)”, singura 
interpretare corectă. Ravana îl deposedase pe fratele său de toate bogăţiile sale din Lankă, dar 
fusese blestemat de Kubera să nu poată zbura niciodată cu Puşpaka. 

1% Traducerile Dutt şi Prasad adaugă în strofa 4 un fragment de text care nu apare în edițiile 
electronice; iată varianta Prasad: (carul) „de neoprit şi iute ca gândul, izvor de fericire pentru 
fiinţele măreţe înclinate spre fapte pioase, ajunse în culmea slavei, (era) în stare să ajungă pe 
firmament, având multe locuinţe şi împodobit cu nenumărate lucrări de artă...” 

1-2. Hanuman, fiul Vântului, văzu în mijlocul clădirilor cel mai frumos dintre 
palate; avea o yojana în lungime şi jumătate de yojana în lăţime, iar acesta era 
sălaşul lui Ravana. 


3. Hanuman, învingătorul vrăjmașilor, o căuta în toate părțile pe Vaidehi cea cu 
ochii mari. 


4. După ce iscodise prin casele minunate ale căpeteniilor rakșasa, Hanuman 
ajunsese la palatul tartorului lor, păzit de străji călări pe elefanţi cu doi, cu trei și 
patru colți. 


5-7. A intrat în palatul plin de diavolițe și de domniţe câştigate prin luptă de 
Ravana, ajunse soțiile lui. Părea totul un ocean plin de makara, de rechini, de chiți 
uriași şi șerpi de mare, îngrămădiți laolaltă de puterea furtuni. 


8-9. Găseai în palatul lui Ravana adunate la un loc toate bogăţiile pe care le aveau 


1 . A A 35 3 E A 
Kubera, Indra'%, Yama și Varuna, întrecute însă de multe altele şi mai minunate. 


10-12. Feciorul Vântului Pavana a mai văzut în mijlocul palatului o altă clădire 
diva a tă 11 £, aaa E CI sete si 

zidită măiestrit!!€ - acolo se găsea Pușpaka, vimâna făurită în cer şi împodobită cu 

multe nestemate de Visvakarman pentru însuși Brahma. Kubera o câştigase de la 


19% Acest capitol corespunde cu acela numerotat 5,7 în PRED 5; de aici se va menţine o diferență 
constantă de două unităţi între numerotarea din „vulgata” şi cea din ediţia critică. Sarga 9 este 
încă o variantă -ultima- despre intrarea lui Hanuman în palatul lui Ravana. Este mai coerentă 
decât precedentele şi rezumă descrierile din capitolele 4-8. 

1% Kubera este desemnat în Sloka 8 prin patronimic: „fiul lui Visrava”, iar în 9 drept râjiah 
kubera -Kubera regele piticilor yakşa. Indra apare împreună cu epitetul său harivâhana - călăreț 
al calului hari. 'Traducerile electronice au aici „cu cal verde/cu cai verzi”. Huet s.v. hari> arată 
că este „une couleur indefinissable”; atât Huet cât şi Monier-Williams o descriu printr-o gamă 
de nuanţe care merg de la galben/verde până la roşu/maro, iar haryasva (variantă a epitetului 
harivăha) este tradus de Huet „cel care are un cal murg”. Dutt traduce pasajul fără a face 
referință la Indra: „sau Luna care călăreşte pe raze”(???), pornind de la faptul că hari este şi un 
epitet al Lunii (v. Monier-Williams, p. 1289/col. 3). Prasad enumeră divinitățile: 
„Vaisravana(=fiul lui Visrava), Candra (= zeul Lunii) şi Harivahana”, harivâhana singur putând 
fi şi un epitet al lui Vişnu - cel purtat de Garuda (v. Monier-Williams, p. 1290/col. 3). 

19 Dutt ŞI una dintre traducerile on-line adaugă „având nenumărați elefanți furioși”, în timp ce 
Prasad înţelege „având nenumărate zăbrele”. 


bunic prin multa-i stăruinţă în canonul cel mai aspru, iar regele demonilor o 
dobândise ca pradă, de la fratele înfrânt în luptă de marea lui putere. 


13-14. Carul zburător se sprijinea pe stâlpi strălucitori din aur şi electru, pe care 
erau ciopliți lupi; era atât de înalt încât părea că atinge cerul - semăna cu munții 
Meru şi Mandara. Aflai peste tot într-însul iatacuri și pavilioane primitoare. 


15-18. Visvakarman îl construise cu multă măiestrie: scări cu treptele aurite și 
odihne care scâteiau ca focul sau razele de soare, ferestre dantelate în care erau 
prinse cristale de stâncă, podini bătute în safire şi smaralde, mărgean în culori 
nemaivăzute, nestemate şi perle nepreţuite. Puşpaka avea lucirea aurului topit, iar 
santalul roşu <din care era alcătuit> semăna cu Soarele la răsărit. 


19-20. Viteazul Hanuman s-a urcat în Puşpaka, minunatul car zburător cu punți 
frumoase şi de acolo a simţit o boare ce aducea nepământene miresme de bucate și 
băuturi. 


21-22. -„O, vino, vino-ncoace”, îl îmbiau miresmele, la fel cum prietenii și rudele 
se cheamă, îndrumând-ul spre locul unde se odihnea Ravana. Regele demonilor 
iubea partea aceea din palat precum iubea cea mai dragă dintre femeile lui. 

23-24 . (Scările erau din bătute în nestemate, ferestrele aveau dantelării de aur, 
podelele erau din cleștar încrustat cu fildeș, pilaștrii erau din argint şi din aur, 
încrustați cu nestemate, mărgăritare și mărgean). 


25-27. Pilaştrii înconjurau locul - unii drepți, alții plecaţi, dar toți înalți; păreau a fi 
aripi care ridică înspre cer întreg palatul. O măiastră țesătură, închipuind 
minunile lumii!” şi o ghirlandă de palate, acoperea podeaua din zid în zid. Păsări 
îmbătate de iubire făceau să răsune locul de cântecele lor. Palatul acesta 
înmiresmat și plin de tapiserii era locuinţa regelui demonilor. 


28-30. Nouri de tămâie tibetană învăluiau locul, dar totul rămânea nepătat, la fel cu 
pana albei lebede; cununile de flori înveseleau cuprinsul umplându-l de culori și 


1! Similitudinile descrierii din versurile 15-18 şi 23-24 indică o interpolare. 

112 Dutt, urmat de Prasad, văd referirea la Pământ doar ca o indicație a formei dreptunghiulare a 
covorului, deoarece indienii credeau că lumea are formă de patrulater. Toate traducerile 
completează însă textul cu descrieri generice, de ex. în varianta Prasad „diferite țări, regate şi 
clădiri”. Una dintre variantele electronice interpretează „palatele” drept un chenar al covorului, 
sugestie pe care am introdus-o în text. 

strălucire, încât părea a fi bălțata Kâmadhenu 5: clădirea desfăta inima, făcea 
obrajii să se îmbujoreze de bucurie, alunga tristeţea, aducea bunăstare, astfel încât 
fiecare dintre simţuri își afla împlinirea, iar locuinţa lui Ravana părea <primitoare 

ca> o adevărată mamă . 


31. „Acesta-i cerul unde trăiesc zeii, e cetatea de scaun a lui Indra!” își zise 
Hanuman în sine. 


32-33. Lămpile de aur păreau jucători cufundaţi în gânduri după ce au pierdut totul 
în faţa altora mai buni; razele lor, scânteierea podoabelor şi strălucirea izvorâtă din 
puterea lui Ravana scăldau sala în lumină. 


34-36. O mie de femei erau culcate pe covoare, cuprinse-n mreaja somnului din 
miezul nopţii, după mult cânt și joc și multe cupe pline. Frumoasele domniţe erau 
înveşmântate în straie colorate - fiecare altfel și toate minunate; nu se-auzea 
clinchetul verigilor de aur, căci toate erau cuprinse de-a somnului aripă, părând a fi 
nenumărate flori de lotus, lebede şi roiuri de albine ațipite. 


37-40. Feciorul Vântului privea chipurile frumoaselor femei, pleoapele închise, 
buzele ce ascundeau dinții <de mărgăritar>, asemuindu-le în gând cu lotușii 
deschişi în zori, pentru a se-nchide către seară, cu albinele-amețite de nectarul 
nuferilor înfloriți - erau desăvârşite-n toate harurile lor, precum e lotusul între alte 
flori. 


41-42. Frumuseţea mândrelor domnițe lumina iatacul cu scânteierea blândă a 
nopților de toamnă, când seninul cerului nu e tulburat de nori; ele erau stelele, iar 
Ravana strălucitoarea Lună. 


43. „Acestea sunt suflete ferice, întoarse din înalturi, având încă în ele fărâme din 
răsplata pe care au primit-o”- se gândea viteazul. 


44. Ele semănau, într-adevăr, cu stelele norocoase ale cerului prin farmecul și 
grația lor. 


115 Textual kalmăşi- sinonim cu sabală - „bălţată”, trimitere la vaca divină Kămadhenu; numele 


Kămadhenu este adăugat de toţi traducătorii pentru a face inteligibil pasajul. Pentru Sabală/ 
Kămadhenu v. 1,52-56. 
i Pasaj dificil, interpretat diferit; nu mi se par acceptabile nici traducerea „desfăta orice simţ, ca 


o mamă”, nici includerea numelui lui Hanuman în propoziţie, astfel încât redarea sensului nu 
poate fi decât aproximativă. 


45-51. Somnul prinsese tinerele doamne cu ghirlandele desfăcute, podoabele 
prețioase i se risipiseră, semnele de pe frunţile lor!" se şterseseră. Alături de unele 
erau brățările de gleznă şi şiragurile lor de mărgean; ghirlandele şi colierele de 
perle alunecaseră pe trupurile unora, astfel încât acelea păreau iepe oprite din 
galop'!S. Altele semănau, aşa cum zăceau cu cerceii căzuţi din urechi și cu 
ghirlandele rupte, cu lanele de pădure abia înflorite călcate de elefanți. Prinse între 
sâni, şiragurile de mărgăritare şi de vaidirya, lanţurile mari de aur semănau cu 
lebedele, cu gâștele kâdamba şi cu rațele roşii cakravăka, trupurile tinerelor păreau 
grinduri de nisip, iar veşmintele mişcate în adierea răsuflării erau unduirile apei ... 


52-63, 117. 


64-67. Frumoase precum grădina în luna lui Florar, femeile lui Ravana dormeau 
alăturate, părând o ghirlandă împletită din liane înflorite sub adierea zefirului, căci 
nu putea privirea să aleagă din tot nici braţe, nici veşminte, nici podoabe. Lămpile 
care vegheau visul lui Ravana le priveau cu ochi care nu clipeau. 


68-71. Niciuna dintre doamne nu era din neam de rând, ci toate s-au născut din 
răjarşi, din strămoşii cei divini, din vlăstarele Ditiei, din gandharvași şi din 
răkşasa. Robite-n război ele au fost sau au venit de bună voie, dar n-au avut bărbaţi 
mai înainte, căci nu le-a siluit Ravana, ci ele doar de buna voie a lor i-au fost 
iubite'15; doar pe Sita a furat-o tartorul cu forţă şi cu viclenie. Prinţese desăvârșite 
erau toate, cu haruri fără număr: frumoase, blânde, îndemânatice, sănătoase la trup 
fiind aveau şi mintea ageră - de aceea fiecare era îndrăgită de Ravana. 


72-13. Reluându-şi forma lui adevărată, Hanuman își zise: „Bine-ar fi fost <pentru 
Ravana> dacă soţia legiuit-a lui Răghava - născută într-un neam slăvit - ar fi rămas 
<lângă Rama, soţul ei,>, precum soțiile regelui demonilor. Sita le întrece în virtute 

Este vorba de tilaka, semne rotunde, purtătoare de noroc, făcute pe frunte. 
116 


Variante de traducere: catâri care au scăpat de povară (Prasad); iepe obosite de drum (Dutt); 
iepe care s-au prăbuşit de oboseală după ce au cărat mari poveri (una dintre traducerile 
electronice). 

1! Pasaj omis; descrie poziţiile erotice în care au adormit femeile. Imaginea de ansamblu, foarte 
plastică, aminteşte de Bacanalele maeştrilor din epoca barocului. 

11 Potrivit uneia dintre legendele paralele, Ravana fusese blestemat anterior de către una dintre 
victimele sale să moară în clipa în care ar mai viola o femeie. Totuși nu este un text foarte logic - 
NICI aici, nici în alte părți unde se repetă afirmația - deoarece prizonierele de război, a căror 
familie fusese distrusă, nu aveau cum să se opună regelui demonilor. 


și în haruri pe toate femeile de aici; <când a răpit-o>, stăpânul Lankăi s-a purtat ca 
un nevrednic de rând, nu ca un rege!” 


IL6) 

1-2. Hanuman privi din nou în jur ?. în iatac era o podină înaltă pe care se găseau 
paturi şi divane încrustate cu vaidirya, cristale, aur şi fildeş - lucrături vrednice de 
zei, acoperite cu ţesături măiestre. 


3-6. Sub o regească umbrelă albă, cu minunate cununi de flori, trona un pat din aur 
strălucitor ca focul, împodobit cu ghirlande din flori de asoka. Patul era acoperit cu 
piele fină de miel, iar câteva femei'” mişcau evantaie din piei de yak deasupra lui, 
răspândind pretutindeni miresmele alese din tămâierniţele aflate-n preajmă. 


7-11. Fiul Vântului îl văzu dormind acolo pe Ravana: semăna cu norul ce aruncă 
fulgere pe cerul roşu din amurg - purta verigi de aur în urechi, avea ochii roșii, 
braţe urieşești în straiele de aur, iar trupul lui întreg era uns cu pastă roşie de santal, 
plăcut mirositoare. Aşa cum dormea plin de podoabe , aflând odihna după o noapte 
de iubire - căci mult îl îndrăgeau copilele răkșasi - Ravana cel schimbător la 
înfățișare părea a fi Mandara, muntele cel plin de codri, iar răsuflarea lui era un 
șuierat de şarpe. 


12-14. Auzind şuieratul, Hanuman s-a tulburat o clipă şi s-a îndreptat spre scări; 
lpit de balustradă el l-a privit din nou pe Ravana, tigrul între demoni; văzut de sus, 
patul minunat părea a fi o cascadă!” cu un elefant scăldându-se în apă. 


15-22. Braţele întinse-n lături, cuprinse în brățări de aur, semănau cu stindardele 
înalte ridicate pentru slava lui Indra; pe ele erau urme de răni vechi, făcute de colții 


19 Pentru a putea înţelege această parte a textului, trebuie să o comparăm cu descrierea lui 


Vâtsyâyana din Kămasutra, 1,4, 3-4; v. şi comentariile din ediţia lui Alain Danielou, The 
Complete Kamasutra, Rochester, 1994, pp. 58-59. 

1% “Textul este ambiguu în acest loc; Dutt traduce „persoane”, dar arată că se poate interpreta şi în 
sensul unor mașinării care mişcau evantaiele, sugestie preluată de ediția Prasad; am preferat 
varianta din versiunile electronice. 

i: Ambiguitate a textului; prasravana yathă poate însemna atât „precum o cascadă”, dar şi 
„precum muntele Prasravana”, locul unde a stat Rama în sezonul ploilor- v. sarga 4,27. 


lui Airâvata, iar vajra lui Indra şi cakra lui Vişnu!” lăsaseră semne pe umerii 
puternici. Vânjoasele braţe erau două trunchiuri de elefant aidoma unul cu altul, 
iar palmele-aveau degete mari cât zăvoarele porții şi cu încheieturi peste măsură 
de tari; aşa cum stăteau întinse pe pat, mâinile lui păreau șerpi cu câte cinci capete. 
Braţele înspăimântătoare care făceau să urle de groază yakșa-sii, gandharvașii, zeii 
şi Danava, erau unse acum cu sandalul cel mai bun, roşu ca sângele de iepure și 
înmiresmat, de către cele mai nobile femei. Hanuman se uita la cele două mâini 
care i se păreau doi șerpi mânioși adormiți pe clinul muntelui Mandara, căci 
tartorul demonilor semăna el însuși cu piscul acela aurit, iar umerii se ridicau 
precum două semețe vârfuri. 


23-24. Suflarea regelui avea un iz plăcut - de flori de mango, de laur, de bakula'”, 


de orez bun și băuturi alese - care se răspândea prin casă. 


25-30.(Hanuman îl vedea pe tartorul demonilor care dormea împodobit cu 
diademă pe cap, verigi de aur la urechi și un şirag de perle pe pieptul uriaș, uns cu 
sandal, care se dezgolise din veșmântul de mătase albă. Ochii lui Ravana erau roşii 
ca sângele... respiraţia lui era şuierătoare ca a unui şarpe, el părea un elefant 
adormit în fluviul Gânga. Patru lămpi de aur luminau de pe laturi patul, scăldându-i 


trupul în raze, învelitorile erau aurii, iar regele-demon semăna cu un nor sclipind 


de fulgere; la picioarele lui dormeau soțiile sale)”. 

31-49. Prinţul pădurenilor'” se uita la soțiile lui Ravana și le vedea feţele 
strălucitoare ca luna, împodobite cu cercei minunaţi și cununi din flori proaspete. 


122 Airăvata era elefantul de luptă al lui Indra, iar vajra era arma regelui zeilor, după cum cakra - 
discul - era principala armă a lui Vişnu. 

1% Punnăga - cuvântul nu se găseşte în dicționarele Monier-Williams şi Huet; după Prasad, vol. 
2, p. 534 este vorba Rortleria tinctoria(=Mallotus philippensis), un arbust din ale cărui fructe se 
extrage un colorant galben. bakula/vakula = elengi (Mimusops elengi) arbore de înălțime medie, 
cu frunze perene şi cu lemn tare; are fructe comestibile; v. Huet s.v. bakula. 

14 Pasajul este foarte probabil interpolat, deoarece repetă o descriere anterioară, iar cel puţin 
două versuri sunt aberante: 5,10,26a -în care se descriu ochii roşii ca sângele ai unui personaj 
care doarme, deci are globii oculari acoperiți de pleoape - și 5,10,28 a, unde Ravana este 
comparat cu o grămadă de fasole neagră - textual mășarăsipratikăsa. Dutt traduce epitetul „a 
mass of unrighteousness”. De asemenea, diferența de grupare dintre femeile aparent privilegiate, 
care dormeau la picioarele regelui, faţă de celelalte o mie şi - în special - față de regina 
principală, Mandodari, nu este explicată. 

'5 Hanuman. Pasajul are numeroase repetiții fiind vorba tot de o interpolare; am simplificat 
textul fără a mă îndepărta de sensul versurilor. 


Femeile acestea dansaseră şi cântaseră, iar acum dormeau ostenite pe braţele 
regelui... Una îşi visa dansul, alta îşi ţinea îmbrăţișată lira'”S așa cum ţine lujerul de 
lotus o barcă pe unda unui râu. O frumoasă cu ochii negri îşi ocrotea madduka!” 
sub braţ, aşa cum își duce o mamă pruncul. Alte mândre, cu ochi de lotus şi cu sâni 
frumoşi, cuprindeau în braţe tamburine, lăute, harpe sau tobiţe ca pe iubiții plecaţi 
de multă vreme, abia întorși acasă... 


50-54. Deoparte, pe un pat lucrat măiestru, dormea o femeie minunat de frumoasă 
şi fără pereche printre celelalte; podoabe avea multe din aur şi nestemate, însă 
chipul ei auriu părea că luminează întreaga casă. Aceea era Mandodari, regina cea 
mai dragă lui Ravana, stăpâna celorlalte. Fiul Vântului văzându-i frumuseţea și 
odoarele purtate își spuse în sinea lui: „Aceasta, dăruită cu harul tinereţii şi cu atâta 
frumuseţe, este fără îndoială însăşi Sita!” Nebun de bucurie, începu să bată din 
palme, să își sărute coada, să cânte şi să se urce pe coloane pentru a avea de unde 
sări pe pardoseală - arătându-se a fi ceea ce era: maimuţă. 


Il 


1. Hanuman își veni apoi în fire și se răzgândi: 


2-3. „Frumoasa Sita, despărțită de Rama, nici nu ar putea să doarmă, să mănânce, 


să bea sau să se împodobească. Ea nu s-ar apropia de alt bărbat, nici măcar de 

Indra - doar nici un zeu nu e pe potriva lui Rama! <Deci nu este ea, ci alta>”. : 


1% B vorba de vină, un instrument cu şapte coarde și două cutii de rezonanță - v. Huet, s.v. Pentru 


a înțelege aceste versuri, trebuie să avem în vedere comentariul lui Devadatta Shastra la 
Kămasutra, 1,4,2-4: „pentru un năgaraka sensibil, vină şi materialele necesare picturii sunt la fel 
de preţioase ca însăşi viaţa lui” (ed. cit., p. 58). Deși năgaraka înseamnă propriu-zis „orăşean”, 
aici se referă la orice persoană cultivată, care duce o viață plină de rafinament. Observaţia trebuie 
extinsă şi la celelalte instrumente menţionate în textul lui Vâlmiki; de altfel, cântatul la 
instrumente de percuție de felul tobelor, este menţionată de Vâtsyâyana printre cele 64 de 
discipline pe care o persoană distinsă ar fi trebuit să le stăpânească - v. Kămasutra, 1, 3,15.2 şi 
1,3,15.27, în ultimul loc toba fiind chiar alăturată instrumentului vină. 

Si, maddu sau madduka =,„un fel de tobă” Monier-Williams, p.774, col. 2, s.vv.; una dintre 
edițiile electronice adaugă că era susținută pe umăr cu o sfoară. 

1% Este o concluzie necesară, adăugată de Dutt şi Prasad. 

14-7. Unele femei erau peste măsură de ostenite - fie de iubire, fie de cântec şi de 

dans, fie de cupele cu vin - şi adormiseră culcate multe peste tamburine, tobe ori 
= 130 « . . . . 

scăunele'"0, iar altele pe canapele minunate. Viteazul vanara privea cele o mie de 

femei cu frumoase podoabe, înzestrate cu multe haruri la vorbit 51 acum obosite de 


jocurile dragostei. 


8-9. În mijlocul lor stătea Ravana cel cu braţe lungi, asemenea unui taur printre 
junincile dintr-un mare grajd sau precum un elefant înconjurat de soaţe în mijlocul 
pădurii. 


II'* 10-15.Eroul ca un tigru din neamul cel roşcat văzu în sala mare de petreceri tot 


ce puteai pofti cu gândul. Erau întâi şi-ntâi cerbi, bivoli și vieri sălbatici, tăiați în 
hălci, apoi păuni şi cocoşi mâncaţi pe jumătate, rămaşi pe talgere de aur. Hanuman 

a văzut acolo porci spinoşi, rinoceri'"”, păuni şi căpriori gătiţi cu lapte acru şi sare 

neagră"; prepeliţe şi potârnichi, peşti numiţi „cu un singur spin”, mâncaţi pe 


1% Distihurile următoare, până la sloka 34 inclusiv, repetă conţinutul unor versuri anterioare şi nu 


au o justificare evidentă, astfel că probabil este vorba de un pasaj interpolat. 

15 “Textul original vorbeşte de două instrumente de percuție: muraja- tamburină şi mrdaniga- o 
tobiță cu două feţe făcută din ceramică sau din lemn de jaca , precum și de un fel de scăunel sau 
taburet al cărui nume este diferit în traducerile folosite: celikă în edițiile Dutt şi Prasad, pifhikă în 
versiunile electronice. 

'5! Textul enumeră aceste variante ale elocinţei, dar presupune că femeile vorbesc în somn - după 
cum observă Rămânuja, citat de Dutt, vol. 5, p. 921. 

152 Un pasaj paralel, care insistă asupra excesului de preparate din carne de la curtea lui Ravana - 
un aspect „diavolesc”; trebuie să observăm, totuşi, că este vorba de mâncare gătită, nu de simplă 
carne crudă, plină de sânge, cu care se hrănesc rakșasii obişnuiţi. pânabhumi este tradus diferit: 
„a drinking place, refreshment room”"(Monier-Williams, p. 613, col. 2), „place of 
drinking”(Dutt), „drinking hall”şi chiar „bar” (ediţiile online). Am considerat însă că este mai 
apropiat de descrierea din text sensul echivalent cu pânabhojana, un loc unde se găsesc atât 
mâncăruri, cât şi băuturi (Monier-Williams, Joc. cit.) interpretare care este acceptată și de ediția 
Prasad: „sala de banchete”. Lista felurilor de mâncare și cea a băuturilor variază după ediţie. 

39 vădhrinasa poate desemna mai multe animale: „a rhinoceros (acord<ing> to a Sch<oliast> 
also 'a kind of goat, bull, or bird)", Monier-Williams, p. 940, col.2; traducătorii indieni fie au 
păstrat cuvântul(Dutt), fie au preferat variantele „capre” sau „păsări din junglă”. 

154 Sauvareala, numită şi sarea sochal/ kala namak, este una din varietățile sării din Himalaya, 
care conține mult fier; încă din timpurile vedice era folosită în scopuri medicinale. 


Jumătate, bivoli - cărnurile toate fiind gătite cu sosuri felurite, dulci şi acrișoare, iar 
vinul era-ndulcit cu rodi. 


16-18. Podeaua schpea de atâtea brățări, coliere, pocale azvârlite pe jos în timpul 
ospăţului; erau acolo jilţuri și canapele, iar locul strălucea ca para focului. 


19-20'%. [<Pe mese> erau puse de-a rândul mâncăruri alese din cărnuri cu felurite 
gusturi, acoperite de sosuri făcute din mulțimi de mirodenii - toate gătite de meşteri 
bucătari; alături se înşirau băuturile: vin curat de struguri, mied, cidru din fructe, 
nectaruri din flori, precum şi filtre amestecate cu prafuri înmiresmate. 


21-27. Podeaua era plină de nenumărate ghirlande de flori, cupe mari şi mici 
făurite din aur sau cleştar. Viteazul pădurean putea vedea vin şi băuturi dintre cele 
mai alese păstrate în vase din aur şi argint, precum și în altele încrustate cu 
nestemate și cristaluri. Unele pocale erau goale, altele doar pe jumătate pline sau 
cu totul neatinse; din loc în loc se vedeau resturi de mâncare, urcioare sparte, iar 
printre cioburi, fructe, cununi de flori şi <vase cu> apă.] 


28-32. Erau acolo multe paturi - unele libere, dar pe altele mai multe femei 
adormiseră una lângă alta, cu straiele învelindu-le de-a valma; suflarea frumoaselor 
era o boare mângâietoare care mişca văluri şi ghirlande. Adierea vântului ducea cu 
sine pretutindeni miresme de santal, de Sidhu!S6, de flori și de tămâie tibetană; 
parfumul santalului folosit la scaldă, izul dulce al vinului, fumul de tămâie au ajuns 
astfel până la Pușpaka. 


33-34. Fermecătoarele femei din iatacul lui Ravana aveau pielea albă ca laptele, 
neagră precum abanosul sau galbenă ca aurul; toate însă erau cuprinse de somn 
după oboseala plăcerilor de peste zi, părând a fi lotuşi care dorm.) 


35-36. Deşi văzuse întreg palatul lui Ravana, strălucitul Hanuman nu o găsise pe 
fiica lui Janaka şi se tulbură la gândul că uitându-se la acele frumoase încălcase 
dharma. 


37-38. ,„, Am încălcat cu totul dharma uitându-mă prin odăile femeilor străine, cu 
altul însoțite legiuit - nu am nicio îndoială!” 


155 Altă variantă pentru versurile 10-15. 
'5 Băutură dulce obținută din melasă, un fel de rom. Pentru băuturile obişnuite în India antică v. 
Kămasutra, 1,4,23-24 cu comentariile din ediția citată, pp. 66-68. 


39. Dar mintea lui cea ageră îl scoase la liman, un alt gând izvodind pe dată: 


40-44. „Dar toate femeile lui Ravana puteau fi privite de mine - doar am făcut-o cu 
gând curat şi fără ca mintea să mi se tulbure cât de puțin! Mintea ne împinge la 
bune şi la rele, dar mintea mea e bine cumpănită. Nu poți s-o cauţi pe Vaidehi în 
altă parte - când cauţi o femeie, printre femei o cauţi, aşa cum cauţi o vietate doar 
printre jivine de acelaşi fel cu ea! Doar nu m-apuc să caut o femeie printre 
căprioare! Aceasta-i pricina pentru care am scotocit sălașul lui Ravana, dar nici 
urmă de Janaki!” 


45-47. Preaputernicul Hanuman a cercetat din nou cu privirea fiicele zeilor, 
gandharvașilor şi ale şerpilor nâga, dar nu a găsit-o pe Janaki, așa că s-a tras 
deoparte să chibzuiască. Fiul Vântului a pornit din nou să o caute pe Sita. 

1-2a'*. Dorind să o vadă pe Sita, Fiul Vântului a început să o caute din nou prin 
întinsul palat, pe sub bolțile de viţe urcătoare, prin sălile pline de cadre minunate şi 
prin iatacuri, dar nu a găsit-o pe frumoasa prințesă. Negăsindu-o pe iubita soție a 
urmașului lui Raghu, măritul vanara s-a gândit: 


2b-9. „Sunt sigur că Sita nu mai este în viaţă; am căutat cu de-amănuntul, dar - cu 
toată străduința mea - nu am găsit-o pe Maithili! Nobila fucă a lui Janaka nu s-a 
abătut din calea cinstei, păstrându-și curăția cu orice preţ; neîndoielnic, regele 
făcător de rele al rakșasilor a ucis-o! Poate că fiica lui Janaka a pierit de spaimă 
văzând diavolițele, femeile lui Ravana, atât de mari și de urâte, palide și cu ochi 
suciţi! Nu-i chip de-acum să mă arăt în faţa lui Sugriva - aspră îi va fi pedeapsa, 
doar n-am aflat-o pe Sita, deși am colindat prin coclauri cu vanara mult peste 
soroc! Am cercetat odăile femeilor şi le-am văzut pe toate - nu și pe virtuoasa Sita! 


157 Primele 5 Sloka au câte 4 versuri de 12 silabe; de la distihul 6 se revine la forma normală. 


Zadarnică mi-a fost toată truda! Vai, ce voi spune cetei de pădureni când mă voi 
întoarce şi mă vor întreba: «Ei, voinice, făcut-ai vreo ispravă?» Vremea hotărâtă 
s-a scurs şi nu am găsit-o pe Janaki; degeaba am trecut oceanul de pe un țărm pe 
altul! Oare ce vor spune bătrânul Jămbavân şi cu Angada? Se cuvine să postesc 
până la moarte! 


10-13. Totuşi se spune că «încrederea în sine aduce bunăstarea» și «încrederea în 
sine aduce fericirea cea mai mare»! Tot ce faci fără şovăială va rodi - de aceea voi 
începe iar, privind totul ca şi când nu aş fi văzut nimic mai înainte, voi scruta orice 
loc stăpânit de Ravana, chiar şi cele pe care le-am cercetat: sălile pentru petreceri și 
cele pline de picturi, grădinile cu alei şi bolți de frunze, iatacurile femeilor și carul 
zburător Puşpaka.” 


14-18. Purtând în minte gândul acesta, Hanuman a scotocit din nou prin pivnițe, 
temple, prin casele cu multe caturi'*%; urcând în zbor şi coborând, stând pe loc, 
plecând, deschizând o ușă, închizând o alta, ieșind, intrând, repezindu-se în jos, 
apoi în sus, el n-a lăsat o palmă de loc necercetată din sălașul lui Ravana. Pe aleile 
de lângă ziduri, el a mers printre îngrădiri'”, iazuri şi fântâni, căutând oriunde se 
putea căuta. 


19-22. Hanman a văzut acolo hidoase râkșasi, dar nu şi pe fiica lui Janaka; a zărit 
cele mai frumoase femei vidhyadara care nu au pereche în toată lumea, dar nu și 
pe iubita lui Raghava; a văzut femeile năga, robite în război, cu chip rotund și 
luminos ca Luna, cu braţe și picioare minunate, dar nu şi pe Sita. 


23-24. Hanuman fiul Vântului, viteazul cu braţe puternice, le-a văzut pe toate, dar 
nu pe Sita, de aceea şi-a pierdut nădejdea, iar strădania celor mai buni dintre 
pădureni şi nevoinţa sa de a străbate oceanul îi păreau de acum fapte fără rost. 


25'*. Fiul Vântului a coborât din Puşpaka întristat, începând din nou să 
chibzuiască. 


ii Pasaj interpretat foarte diferit; aceasta este lectura din Dutt şi Prasad. Distihurile 14-25 au 


traduceri divergente, pentru care nu se pot găsi soluții unitare. 

159 vedikă - pentru sensurile multiple v. mai sus, nota 61 la 5,4,8-13. 

140 Atât aici, cât ŞI în alte locuri din capitolele 10-13, referirile la Pușpaka nu se justifică, 
versurile fiind probabil interpolate. 

1-2. Hanuman, prinţul pădurenilor, sări de la Puşpaka la coama zidului precum 
fulgerul care brăzdează de-a crumezișul norii. Ocoli palatul lui Ravana, dar, 
nezărind nici o urmă a fucei lui Janaka, își spuse în cele din urmă: 


3-4. „Am căutat iubita lui Rama cu multă grijă prin întreaga cetate a Lankăi, dar nu 
am găsit-o pe Sita din Videha, a cărei frumuseţe e desăvârşită. Am scotocit prin 
mlaștini, lacuri, iezături, râuri și pâraie, maluri, codri și munți greu de urcat, fără să 
dau măcar de-o urmă a fiicei regelui Janaka! 


5-6. Sampăti, regele vulturilor, a spus că Sita se află aici, în palatul lui Ravana; eu 
însă nu am putut să o găsesc! Dar ar putea Sita Maithili, prințesă din Videha, fiica 
regelui Janaka!"! - pierdută și neajutorată - să fie prinsă în mreje de Ravana? 


7-16. Sau, mai degrabă, Ravana a scăpat-o din strânsoarea braţelor, pe când fugea 
îngrozit de săgeata ucigătoare a lui Rama? Poate că au zburat pe calea pe unde 
doar siddhăs pot umbla, iar inima ei a înghețat de spaimă când a văzut oceanul 
nesfârșit; poate că viaţa a părăsit-o când Ravana trupul i-a strâns prea tare pe când 
zburau atât de iute! Poate Janaki s-a zbătut să scape din îmbrăţişare şi s-a prăbuşit 
în valuri, ori poate - pentru că prinţesa îşi apăra prea tare cinstea, așa lipsită de rude 
şi de prieteni cum se afla - nemernicul Ravana a mâncat-o! Sau, cine știe, cinstita 
Sita cu ochi negri a fost înghițită de crudele, demonicele soaţe ale acelui drăcesc 
Indra? Poate biata domniţă a pierit de dor, pe când se gândea la Rama, cel cu faţa 
precum luna plină şi cu ochii ca petalele de lotus; poate a mai strigat încă odată 
«Vai, Rama și Lakşmana! Vai, Ayodhyâ!», înainte de năprasnicu-i sfârşit! Acum 
îmi vine gândul că poate e-nchisă într-o colivie din palat, precum un sturz care 
vorbeşte!” şi plânge cu amare lacrimi! Vai, cum se poate ca Janaki, soţia lui Rama, 
doamna cu mijloc suleget şi ochii precum florile de lotus, să se afle în puterea lui 
Ravana? 


'41 Hanuman enumeră toate titlurile regale pentru a sublinia imposibilitatea presupunerii că Sita, 


având o asemenea origine, ar putea să-i cedeze lui Ravana. 

142 E vorba de pasările numite sărikă sau maină (hindi)/myna (engleză); dresarea lor era o 
distracție preferată a persoanelor din înalta societate, una dintre cele 64 de arte care trebuie 
stăpânite de un om educat - v. Kămasutra, 1,3,15.43. 


17-19. Nu se ştie dacă Janaki e pierdută şi de negăsit sau dacă a pierit; nu pot să-i 
duc această veste lui Rama care își iubeşte atât de mult soția! Greşesc şi dacă îl 
vestesc, greşesc, la fel, de nu o fac! Greu de hotărât! Oare ce se cuvine, cum e 
bine?” îşi zise Hanuman. 


20-22. „Dacă mă întorc în cetatea de scaun fără să o văd pe Sita, ce rost a mai avut 
întreaga-mi trudă? şi ce folos că am trecut în zbor întinsul mării, că am intrat în 
Lanka, iscodind toți demonii? Dacă mă întorc la Kișkindă, ce vor spune Sugriva, 
amândoi fui lui Dasaratha şi chiar neamul maimuţelor? 


23-36. Rama îşi va pierde viaţa, dacă îi spun că nu am găsit-o pe Sita - nu va putea 
trăi după o veste atât de tristă; Lakșmana, cel atât de credincios fratelui său, va 
pieri şi el, dacă vede jalea lui Rama. Auzind că i-au murit frații, Bharata se va 
stinge, iar după el Satrugna; rămase fără fii, maicile lor nu vor mai putea trăi, nu 
mă îndoiesc - nici Kausalyă, nici Sumitră şi nici însăşi Kaikeyi! Văzându-l mort pe 
Rama, Sugriva - măritul, cinstitul rege al neamului ce sare - îşi va lua viaţa, iar 
regina Rumă se va stinge de durere! Tără, îndurerată încă de moartea lui Vâli, nu 
va putea trăi, atunci când Sugriva nu va mai fi; văzându-şi regele, părinții morți, 
Angada nu-și va răbda viaţa, pierind la rândul său! Maimuţele pădurii - copleșite 
de durere după stăpânul lor - vor jeli, lovindu-se cu pumnii în cap, îşi vor aduce 
aminte cuvintele blânde şi dărnicia regelui! Fruntașii neamului nu vor mai afla nici 
bucurie, nici plăcere în codru, printre stâncării sau ascunzişuri! Sfetnici, împreună 
cu soaţele și copiii, vor sări din piscurile munţilor, zdrobindu-şi trupurile de 
pământul tare; cei de rând vor alege otrava, ștreangul, focul, tăişul sabiei lor sau 
postul până la pieire! 


37-43. Jalea mă va însoţi de mă întorc acasă <fără Sita>, voi aduce prăpăd spiţei lui 
Ikşvâku şi pădurenilor! Fără Maithili nu pot să mă întorc la Kişkindha și Sugriva! 
Dar, dacă nu mă-ntorc, cei doi frați viteji împreună cu vănara vor rămâne în viaţă, 
aşteptându-mă plini de speranţă. De-acum voi fi sihastru, abia ținându-mi viaţa, pe 
la malul mării, unde sunt fructe, rădăcini şi apă din belşug! Sau poate să-mi clădesc 
eu însumi un rug şi să m-arunc de viu în foc - talazul mării cenușa cu sine îmi va 
duce! Sau să postesc până la moarte, apoi leşul meu s-ajungă hrană pentru corbi și 
fiare! Dacă nu o găsesc pe Sita, aş putea să intru-n mare și să mă scufund încet - 
sunt eremiţi care ne îndeamnă să renunțăm la trup astfel! 


44-47. Am vrut tot binele pentru Sugriva, iar pentru mine ghirlanda faimei - tot ce 
am reuşit e în zadar, căci nu o găsesc pe Sita! De acum voi fi sihastru, cu aspru 
canon, aici sub copaci - nu mă voi întoarce dacă nu o găsesc pe frumoasa cu ochi 
negri! Dacă aş face asta, toată ceata ar pieri, în frunte cu Angada! Dacă îmi iau 
singur viața, voi aduna păcate fără număr; dacă trăiesc, voi vedea zile mai bune - 
deci să trăiesc, doar numai cei vii îşi pot afla norocul şi fericirea!” 


48. Prin capul viteazului treceau nenumărate gânduri negre, dar nu voia să ajungă 
Ceai o se 144 A : A x i aaa A : 
pradă disperării.  Adunându-şi curajul, el se îmbărbătă spunându-și: 


49-50. „Il voi ucide pe puternicul Ravana-cel-cu-zece-capete, răzbunând răpirea 

Sitei, sau îl voi duce peste mare, până în faţa lui Rama, așa cum îi duci lui 
p 14 . Ss 

Pasupati'* un taur spre jertfire ”. 


51. Tulburat şi plin de tristeţe că nu fusese în stare să o găsească pe Sita, el chibzui: 


52-57. „Până voi reuşi să aflu unde este Sita cea cu bun renume, soția lui Rama, 
voi scotoci iar şi iar prin Lanka; dacă îl aduc pe Rama aici, doar după spusele lui 
Sampâti, <mânia lui> ne va pârjoli pe toţi vânara când nu-şi va vedea soția. Nu 
vreau să piară nimeni din vina mea; voi rămâne chiar aici, trăind cu hrană puţină şi 
înfrânându-mi simţurile. E în preajmă un crâng de copaci asoka uriași, prin care nu 
am iscodit. Mă voi ruga divinităților Vasus, Rudras, Adityas, gemenilor ASvini şi 
vânturilor Maruts să-mi dea puterea de a zdrobi demonii, apoi mă voi statornici 
acolo. După ce îi voi înfrânge pe răkșasa, o voi aduce pe Sita înapoi lui Rama, ca 
un ascet care culege roadele canonului său”. 


58. Fiul Vântului se scoal-apoi, mintea și simţurile tulburate şi le-adună pentru a se 
închina astfel: 


59. - „Slăvesc numele vostru, o, Rama, Lakșmana şi cel al fiicei lui Janaka, zeiţa 
între femei! Mărire numelui vostru, o, Rudra, Indra, Yama şi Anila! Vă aduc 
cinstire vouă, Soare, Lună şi vânturilor Marut!” 


'4 Hanuman reuşeşte şi acum să-şi fie propriul raisonneur, optimismul robust fiind o trăsătură 


definitorie a caracterului său. Spre deosebire de celelalte personaje, el nu se poate lăsa pradă 
disperării şi găseşte întotdeauna o soluţie inteligentă spre a ieşi din dificultate. 

144 Versiunea lui Hari Prasad. 

145 Siva. 


60-61. După ce s-a închinat acestor zei şi lui Sugriva, fiul Vântului scrută cele 
patru zări şi se îndreptă spre păduricea de asoka; ajuns acolo îşi mai zise: 


62-63. „Acest crâng e sfânt; neîndoielnic este păzit de o mulțime de demoni, care 
străjuiesc fiecare copac - până şi Vântul abia îndrăzneşte să adie pe aici! Pentru 
folosul lui Rama și ca să nu mă prindă Ravana, mă voi pipernici din nou! 


64-67. Fie ca să mă ajute toți rșii, zeii, Brahma-care s-a- născut-pe-sine, Focul 
sfânt și Vântul, Purtătorul vajrei cel chemat de multe ori în timpul jertfei'*, 
Varuna, zeul care prinde cu arcanul, Luna, Soarele, gemenii Asvini, măriții Maruts, 
Siva - zeul care este pretutindeni - și câţi mai sunt din zei, chiar neștiuţi, să mă 
ajute-n cale, dându-mi izbândă! 


68-69. Unde și când voi vedea nobila doamnă, cu chipul frumos ca Luna, cu nasul 
drept, ochi ca florile de lotus, cu dinţii albi şi surâsul fermecător? Oare cum aş 
putea să o văd pe biata de ea, cea răpită, înfricoşată de acel nemernic 
înspăimântător, chiar astăzi?” 


14 


1. După ce a chibzuit o clipă, viteazul Hanuman sări de pe zidul palatului pe acela 
care înconjura crângul. 


2-3. Privind de sus el a văzut arbori săla, minunaţi copaci asoka, campaka plini de 
A t * 147 : ci ri da „st 

flori, uddălaka, năgavrksa și mango, ale cărui fructe seamănă cu botul 

maimuţelor. 


4. Porni apoi ca o săgeată de fier slobozită din arc spre desişul de mangotieri și 
hane. 


5-13. Intrând în grădină, Hanuman a văzut în preajma-i copaci de aur și argint, 
strălucitori precum Soarele care răsare, plini de flori şi fructe. Printre copaci 


145 Indra, purtătorul fulgerului. 


147 Arbore neidentificat; numele său este compus din năga=șarpe + vrkşa=arbore. Monier- 
Williams s. v., p. 533, col. 2, propune echivalarea cu năgaruka=portocal. Pentru celelalte 
denumiri v. notele din cărţile 3 şi 4. 


păşeau cerbi, pe ramuri stăteau păsări care umpleau văzduhul cu glasurile lor. 
Ameţiți de dragoste, cucii cântau, păunii se roteau țipând, iar albinele roiau acolo. 
Păsări de multe feluri zburau în jur, trezite din somn de Hanuman care o căuta pe 
fiica cea pierdută a regelui, iar ramurile lovite de aripi revărsau o ploaie de petale 
asupra lui. Fiul Vântului părea un munte acoperit de flori, apărut în crângul de 
asoka, iar vietățile credeau că este Vasanta - Zeul Primăverii; acoperită de flori la 
picioarele sale, Glia arăta precum o femeie frumoasă strălucind de podoabe. 


14-19 


20. Aşa cum vijeliile toamnei sfâșie norii de pe munţii Vindhya, tot astfel 
Hanuman cu pasul său cel iute sfărma vrejurile crescute de-a valma prin grădină. 


21-26. EI a zărit în calea sa locuri podite cu nestemate'”, aur şi argint. Aceleaşi 
pietre scumpe împodobeau scările ce scoborau spre tăuri cu apa limpede, care - în 
adâncurile lor, făurite din cleştar - erau aşternute cu mărgean și mărgărite, nu nisip. 
Deasupra apei creşteau nenufari și lotușşi, iar pe maluri copaci de aur. Rațele roșii, 
găinușele de baltă, lebedele și cocorii strigau, umplând grădina de ecouri. Pâraie 
dulci precum elixirul nemuririi se vărsau în lacuri, după ce şerpuiau pe sub 
desișuri  smălţate în toate culorile şi împletite cu liane, iar țărmurile lor erau 
acoperite cu flori de santăna'” şi leandru. 


27-31. Viteazul din neamul roșcat zări un munte!” - strălucitor ca norii - cu multe 
piscuri unul lângă altul, plin de văgăuni şi peşteri, acoperit de arbori. Un râu izvora 
din munte, iar cursul său părea a fi asemenea purtării femeilor îndrăgostite: aici 
sărea într-o cascadă - precum soția care s-a certat din braţele bărbatului; apoi 
spumega la vale, așa cum ea fierbând de furie se depărtează, dar rudele o ţin pe loc 


148 E 3 Ă ia , ză A 
Versuri redundante, variante ale celor anterioare, descriind din nou arborii scuturaţi de 


mișcările lui Hanuman. 

1% mani poate însemna bijuterie, piatră prețioasă, cristal, perlă, astfel că traducerea frecventă - 
diamant- are o semnificaţie prea restrânsă. Pentru versurile 21-26 am preluat o parte din 
interpretarea lui Hari Prasad. Textul lui Dutt diferă aici atât de traducerea lui Prasad, căt şi de 
versiunile on line. 

150 Arborele kalpavrkșa-samtăna/santâna era unul din cei cinci copaci care creșteau în paradisul 
lui Indra. Hari Prasad echivalează numele santâăna prin rhododendron şi cel de karavira prin 
leandru. Forma santânaka este numele unei liane, v. 15,2. 

'5! Totul arată că este vorba de un munte artificial - de aici interesul pentru aspectul său pitoresc. 


și îi împacă, iar tânăra se-ntoarce la dragul său - aşa şi unda râului se rotea în 
cercuri. 


32-37 Dincolo de munte Hanuman întâlni <alte> lacuri pline de lotuşi şi de 
păsări. Aproape de casele minunate clădite de Visvakarman se găsea un iaz făcut 
cu măiestrie: trepte țintuite-n nestemate coborau spre apa răcoroasă, pe fund era 
aşternut praf de sidef și nu nisip. Desiș de arbori aurii avea pe margini cu ramuri 
boltite peste iaz, ca o umbrelă, pline de flori și fructe. Pe jos erau podele din aur și 
vedikă-le înconjurau copacii; viteazul văzu acolo un copac simsapa'Sauriu, 
acoperit de frunze şi liane, înconjurat de balustrade din aur. 


38-40. Hanuman a mai văzut pământuri, izvoare care nășteau pâraie, şi copaci 
strălucitori ca focul. Sub scânteierea lor, viteazului i se părea că e scăldat în razele 
Soarelui oglindite de muntele Meru. Arborii de aur scoteau un clinchet lin, precum 
brățările de gleznă, atunci când vârfurile li se mişcau sub boarea vântului. || 


41. Viteazul cu braţe puternice se căţără în simsapa ale cărui ramuri erau pline de 
flori, de muguri şi de lăstari, spunându-și: 


42-51. „Dacă am noroc, o voi vedea de aici pe Vaidehi! Tristă, tânjind să-l vadă pe 
Rama, va merge-ncolo şi încoace să-şi afle alinare. Tartorul are în crângul de asoka 
o grădină minunată, în care cresc arbori campaka, bakula şi sandal; pe lacul plin de 
lotuși sunt stoluri de păsări - desigur regina Janaki va veni aici! Frumoasei cu ochi 
de căprioară îi plăcea să hoinărească prin pădure - acum, plină de întristare după 
lunga despărţire de Rama, va veni cu atât mai mult! Fiica lui Janaka iubea vietățile 
pădurii, aşa că va veni neîndoielnic. Ea e cucernică şi se roagă în zori de zi, la 
amiază şi când se lasă amurgul, deci va veni la apa neîntinată să se închine 
Soarelui! Această grădină e locul potrivit pentru soţia lui Rama, împăratul 


152 Altă variantă a descrierilor din distihurile 21-26. Atât pădurea cât şi fructele sunt opere de 
orfevrărie. 

155 Arbore din genul Dalbergia -,lemn de trandafir” indian. Prezenţa cuvântului vedikă în acest 
context aparte, în care nu poate însemna decât balustrada din jurul unui copac sacru, datează 
pasajul interpolat în epoca budistă. Acelaşi lucru se poate spune despre 5,15,17a, unde evident 
este vorba de balustrada unei scări. Ediţiile indiene preferă în ambele cazuri traducerea 
„platiorme”. 

154 “Textul se referă la samdhyă/sandhyă, cele trei momente ale zilei când credincioşii se rugau, 
după o purificare în apă; pentru o mai uşoară înțelegere a pasajului am introdus detaliile în 
traducere. 


întregului pământ - dacă trăiește, regina cu chipul precum luna va veni la râul cu 
ape binecuvântate!” 


52. Astfel gândea Hanuman, eroul cu suflet mare, ascuns între flori şi frunze, pe 
când privea încolo și încoace, așteptându-o pe soția regelui Rama. 

1-7. De acolo putea vedea întregul crâng și îl cerceta cu privirea, vrând să o 
zărească pe Maithili. Grădina părea a fi Nandana'"”- creșteau acolo liane santănaka 
și mulțime de copaci, iar locul era înmiresmat ca raiul. Găseai în ea palate și 
conace!*, fiecare cu o curte mare plină de jilţuri și locuri de odihnă. Iazurile erau 
pline de nuferi şi de lotuşi, pomii erau purtau roade şi flori cât ține anul. Asoka, 
arborii care alungă întristarea, se îndoiau sub florile nenumărate, iar strălucirea lor 
semăna cu Soarele. Strigătele cucilor răsunau peste tot, iar păsările erau mai multe 
decât frunzele copacilor. 


8-14. Erau acolo arbori karnikăra, kinsuka în plină floare, flăcări păreau a fi 
frumoşii punnăga, saptaparna, campalka şi uddălaka. Mu de asoka creșteau acolo 
- unii aurii, alții <roşi> ca focul sau negri precum aâjana. Grădina semăna cu 
Nandana și cu Caitraratha, fiind neîntrecută pe această lume. Era un alt cer - în care 
florile erau stele, era un alt ocean - de perle îmbobocite, iar miresmele lor desfătau 
sufletul. 


157 Ai A su si ci Mă 
15-18. Un templu'” se înălța semeţ în mijlocul grădinii, îmiresmat precum 
Gandhamâdana, alb precum Kailăsa. Avea o mie de coloane, scări cu trepte de 
mărgean şi balustradele de aur, iar vârful său urca până în nori. 


19-25. Privind spre el, Hanuman zări o femeie înconjurată de rakșasii;, era 
îmbrăcată în straie ponosite, suspina într-una peste măsură de tristă, iar lungu-i 
post 1 se citea pe faţa palidă precum Luna la Crai-nou. Trupul abia 1 se deslușea, 


155 Grădina Fericirii din paradisul lui Indra. Caitraratha este grădina minunată a lui Kubera. 

156 Traducerile on line adaugă „multe case subpământene”. 

ga prăsăda poate însemna templu, palat sau turn, v. Huet, s.v. Dutt traduce „palat rotund”; 
Prasad şi traducerile on line au „templu”. Pe muntele Gandhamădana - Muntele cu miros 
îmbătător - se află palatul lui Kubera. 


totuşi mai răzbătea dintr-însul strălucirea frumuseţii, aşa cum vârful flăcării se 
întrevede prin norii de fum care o înconjoară. Plină de ună era acum haina aurie 
odinioară, iar frumoasa lipsită de podoabe care o purta semăna cu un iaz înnoroit, 
lpsit de lotuşi. Sfioasă, cu privirea pierdută şi chinuită fără încetare, femeia părea a 
fi steaua Rohini urmărită de Angăraka'$. Chipul ei, slăbit de nemâncare, era 
scăldat în lacrimi, pururi trist, căci îi oglindea gândurile amare. Departe de rude şi 
de prieteni, străjuită de diavolițe, ea era singură precum o ciută înconjurată de 
ogari. Ea care merita să fie veşnic fericită şi nu cunoscuse până atunci durerea, era 
acum mistuită de jale. Totuşi, văzută din spate, cu cosiţa de abanos care șerpuia 
până la mijloc, ea semăna cu pământul pe care a înverzit o pădure după lunile de 
ploaie. 


26-29'%. Văzând femeia cu ochii mari și straie zdrenţuite, Hanuman chibzui: 
„Aceasta este într-adevăr Sita. Forma trupului ei este la fel cu silueta zărită-n zbor 
atunci când prinţesa a fost răpită de demonul Ravana”. Strălucitorul ei chip risipea 
din preajma-i negura nopții; avea sprâncene minunate, ochii precum petalele de 
lotus, buzele ca fructele de bimbă!9 
mijlocul mlădiu, braţe şi picioare măiestru plămădite de natură, iar ea era la fel de 


încântătoare ca Rati, soţia lui Manmatha - zeul iubirii. 


„ pletele întunecate, sâni frumos rotunjiți, 


30-34.'* (Tânăra îndrăgită de întreaga lume zăcea acum precum o schivnică, iar 
suspinul ei îndurerat părea şuierul împărătesei şerpilor'”. Aşa cum stătea acolo - 
copleşită de despărțirea de Rama şi descărnată de nemâncare - ea semăna, în ochii 
lui Hanuman, cu flăcările ascunse în fum, cu o comoară pierdută, cu onoarea 
întinată de minciuni mârşave. 


36-40. Ea privea în jur cu ochi de căprioară speriată, iar lacrimile izvorâte de sub 
genele-i negre îi şiroiau pe faţa tristă, în vreme ce suspina neîncetat. Veşmântul ei 
era plin de tină și de praf, iar tânăra prințesă părea a fi Luna ascunsă printre nori. 
158 


159 
160 


Planeta Marte. 

Traducerile acestui pasaj diferă în detalii, din cauza ambiguităţii textului original. 

Plantă cățărătoare cu fructe roşii = Coccinia grandis; comparaţia buzelor cu bimbă este 
tradițională în India, v. Huet, s.v. 

'6! Distihurile 30-54 sunt interpolate sau cel puțin refăcute, deoarece implică repetiții ample, 
multe versuri sunt nejustificate, iar în ansamblu pasajul este foarte greoi. 

1% Dutt înțelege „nora” regelui şerpilor, celelalte versiuni au „soţia împăratului şerpilor”; 
cuvântul vadhu permite ambele interpretări, deoarece înseamnă „femeie tânără” în general, dar şi 
soție, mireasă, noră. 


Hanuman vedea jalnica stare a acelei fiinţe - vrednică să poarte straie alese şi 
nenumărate podoabe - și nu putea înţelege dacă e Sita sau nu, așa cum nu poţi 


A A 163 
înțelege cele spuse într-un grai necunoscut ”. 


41-43. Hanuman privi podoabele purtate de Vaidehi la mâini și la picioare, aidoma 
acelora despre care povestise Rama: cerceii, cele două svadariştrii'“, brățările din 
mărgean şi nestemate de pe braţe. Frumoasa lor lucrătură era acum întunecată de 
purtarea neîncetată, iar forma li se-ntipărise pe trupul Sitei. Viteazul se gândi: 


44-54. „, Totuşi, trebuie să fie ea. Podoabele sunt aşa cum mi le-a descris Rama - 
lipsesc doar cele pe care le-a aruncat, acelea au căzut pe pământ scoțând un 
clinchet şi le-am văzut. Straiul auriu pe care îl purta deasupra a fost dus de vânt 
într-un copac, iar maimuţele l-au văzut. Auriu este și veșmântul pe care încă îl 
poartă - e zdrenţuit acum, dar culoarea lui e încă minunată. Femeia aurie pe care o 
văd e într-adevăr soția lui Rama, cea pierdută în depărtare, dar nicidecum uitată. Ea 
este cea pentru care Rama a suferit împătrit: pentru că e femeie, pentru că se află 
în grija sa, pentru că îi este soție şi pentru că o iubește. Frumoasa cu ochii negri e 
plină de grație și desăvârşită la trup, neîndoielnic este Sita. Gândul ei e neclintit la 
Rama, cel al lui Rama e numai la ea; asta-i ține în viață. E o minune că Rama nu s- 
a stins de durere, după ce a fost despărțit de dânsa”). 


54. Văzându-o pe Sita, fiul vântului Pavana se bucură peste măsură și îl slăvi în 
gând pe Rama. 

1-2. Viteazul cel mai puternic din neamul cel roșcat se cufundă din nou în gânduri, 
cugetă la Sita şi Rama slăvindu-i, căci vrednici erau ei de slavă. Apoi i se umplură 
ochii de lacrimi de mila Sitei şi zise-n sine: 


3-5. „Greu mai este să te-mpotriveşti ursitei! Sita, a putut fi lovită de asemenea 
nenorocire, ea care a ascultat spusele înțelepților şi le-a urmat neabătut, ea, cea 
slăvită de Lakșmana şi dragă celor învăţaţi! Prinţesa rămâne însă neschimbată, cum 
nici Ganga nu se schimbă sub ploile de toamnă, căci cunoaște preabine vitejia lui 


15 Am adaptat distihurile 38-40 pentru a putea obţine un text mai logic în limba română. 
15 Nu se cunosc nici forma podoabelor cu acest nume, nici cum se purtau. 


Rama şi mintea ascuțită a lui Lakşmana. Răghava se potriveşte cu Sita la fire, 
vârstă, purtare şi la stirpe; la fel și Sita e în toate pe potriva lui Rama”. 


6. Hanuman privi spre cea care strălucea precum aurul abia topit şi semăna cu 
Lakşmi, norocoasa zeiță îndrăgită de întreaga lume, apoi se-ntoarse iarăși cu 
gândul către Rama: 


7-14. „De dragul frumoasei cu ochi mari Rama 1-a ucis pe puternicul Vâli și 
Kabandha, egalul lui Ravana, pe îngrozitorul Virădha, așa cum măritul Indra l-a 
ucis pe Sambara'%?. Paisprezece mii de demoni au pierit în Janasthăna sub săgețile 
ca limbile de foc; acolo Rama i-a doborât pe Khara, pe Trisira şi pe vestitul 
Duşana. De dragul ei a căpătat Sugriva împărăția lui Vâli, iar eu am străbătut 
oceanul tot pentru Sita cea cu ochii mari. Dar chiar dacă Rama ar răscoli pentru ea 
pământ şi mare, apoi întreg universul, ar merita cu prisosință, căci - dacă ar fi să 
alegem între ele - domnia peste cele trei tărâmuri nu preţuieşte cât un fir din 
părul'% Sitei Janakr! 


15-21. Sita care îşi iubeşte peste măsură soţul e fiica lui Janaka, domnul cel drept 
din cetatea Mithilă. Pe când arau, ea s-a ivit din brazdă acoperită cu praf strălucitor 
precum polenul. Ea e cea mai vârstnică dintre nurorile lui Dasaratha, regele 
neînfricat, mereu biruitor; ea e soția lui Rama, cel drept şi recunoscător -ea a ajuns 
acum roaba diavoliţelor! Dragostea nemărginită pentru soţul ei a făcut-o să treacă 
peste toate greutățile, l-a urmat în codrul neumblat de oameni, s-a hrănit cu 
rădăcini și poame pădureţe şi - pentru că era cu Rama - s-a simţit ca într-un palat! 
Prinţesa aceasta, ce pare dăltuită în aur pur, nu ar fi trebuit să știe niciodată ce 
înseamnă durerea, ea care mereu vorbea cu zâmbetul pe buze, acum îndură atâtea 
suferințe! 


22-23. O, de-ar vedea-o Rama! Răghava tânjeşte după doamna sa, acum chinuită 
de Ravana, precum însetatul după unda râului; dacă ar putea fi lângă ea s-ar 
bucura mai mult decât un rege detronat când se-ntoarce la domnie! 


24-26. Doar nădejdea în Rama o mai ţine-n viaţă, lipsită cum e de iubirea ei, de 
rude şi de prieteni; ochii ei nu văd nici arborii înfloriți şi plini de fructe, nici 
diavolițele - gândul ei e doar la Rama! Nu jinduieşte giuvaierurile care i s-ar 


155 Numele unui demon al secetei care a furat soma. 


1% Kală =a 16-a parte din ceva, cu sensul de cea mai mică parte posibilă. 


cuveni pe drept, căci pentru femeia măritată există o podoabă mai presus de orice 
nestemată - soțul său! 


27-28. E de mirare că stăpânul Rama încă îndură cu tărie şi nu se stinge de dorul 
ei! Recunoscând prințesa cu păr de abanos şi ochii precum lotusul cu o sută de 
petale, vrednică de fericire, dar pătimind acum, mintea mi se întunecă de jale! 


29-31. Sita cea cu ochi precum florile are în ea răbdarea gliei mume; a fost odată 
ocrotită de urmașii lui Raghu, dar acum o înconjoară aceste ciume de rakșasii. 
Acum biata Janaki seamănă cu un lujer degerat sub omăt, cu o sărmană cakravăki 
despărțită de perechea ei. Nu îi aduc niciun fel de bucurie nici ramurile copacilor 
asoka plecate sub povara florilor, nici luna cu mii de raze care vesteşte sfârşitul 
iernii, dimpotrivă, îi sporesc nefericirea.” 


32. Astfel chibzuia voinicul Hanuman cel iute de picior, după ce o recunoscuse pe 
Sita, ascuns în frunzișul copacului simsapa. 

1-3. Precum o lebădă care plutește pe unda azurie, albă ca nuferii din lac, aşa se 
ridica pe bolta fără nori a nopții luna. Palida-i lumină părea că vrea să vină-n ajutor 
Fiului Vântului Pavana. Hanuman o vedea limpede pe Sita, copleșită de durere, 
aşa cum o corabie mult prea încărcată se cufundă în ocean. 


4. Privind spre Vaidehi, el cuprindea cu ochii diavoliţele îngrozitoare care îi 
stăteau acesteia în preajmă. 


5-17. Unele aveau numai un ochi sau doar o mână ori un picior, iar capul altora 
creştea din piept. Erau rakșasii cu o singură ureche sau fără niciuna; dar când 
aveau, erau uriașe, lungi, acoperindu-le în întregime. Dacă aveau urechi, atunci 
erau de măgari, de cai, de vaci, maimuțe sau de elefanți. Nasuri erau fel de fel: 


15 Distihurile 5-17 reprezintă o paralelă la descrierea demonilor din 5,4,10-20. Pasajul este 


interpolat, deoarece versurile 9-17 sunt variante ale versurilor 5-8, iar textul nu are o logică 
aparentă. Am selectat şi ordonat distihurile astfel încât traducerea să fie pe cât posibil coerentă, 
fără repetiții şi să păstreze sensul originalului. 


mari, sucite, crescute drept din frunte, iar diavolițele fără nas răsuflau - în loc de 
nări - prin găuri în creştet. Unele aveau chipuri de jivine: de mistreţ, de cerb, tigru, 
şacal sau capră, de elefant sau porc, de cai, cămile sau măgari. Una era zburlită, 
alteia îi creștea o chică împâslită care îi era și strai, dar a treia nu avea un fir pe 
țeastă. Uneia îi atârnau buzele crescute din bărbie, iar alteia genunchii îndoiți. 
Trunchiul unora dintre diavoliţe era de elefant, altele aveau picioarele uriașe, cu 
labe şi copite de elefant, de vacă sau păroase. Altora le crescuseră fără măsură 
capete şi gâturi, burți şi sâni uriași ce atârnau, limbi lungi şi gheare. Erau printre 
ele diavoliţe deşirate, pipernicite, cocoşate ori strâmbe şi sucite, una cu colții mari, 
a doua cu gura strâmbă, a treia o piticanie, alta cu ochi ca fierea, iar la urmă, peste 
toate, sluta-slutelor. Groaznic de urâte erau cele certăreţe, cu părul fumuriu sau ca 
funinginea, cu colții mari; mereu puse pe harță, purtau în mâini ghioage, sulițe și 
darde, bâte şi ţepuşe. Toate diavoliţele se hrăneau cu carne, cu sânge și beau 
întruna vin cu lăcomie; trupul le era pătat de sânge şi plin de frânturi de carne. 
Acum stăteau strânse stol în jurul copacului cel mare. 


18-26. Hanuman o vedea pe Janaki, prințesa neprihănită, stând la poalele 
copacului; cu părul plin de praf şi neîngrijit, părea o stea căzută din cer. Lapsită de 
podoabe, era împodobită doar cu dragostea pentru soțul său, căruia îi ducea dorul. 
Robită de tartorul demonilor, lipsită de prieteni, ea semăna cu o femelă de elefant 
înconjurată de leii care o despărțiseră de turma ei, cu luna-n ultimul pătrar umbrită 
de norii toamnei sau cu o liră cu strunele rupte. Ea, care merita să fie alături de 
Rama, se afla în ghearele demonilor; cum stătea cufundată în tristeţe în crângul de 
copaci asoka ea părea un lujer de liană fără flori sau steaua Rohini prinsă de 
demonul Rahu. Hanuman vedea prinţesa cu ochi de căprioară stând acolo, cu faţa 
tristă și îmbrăcată-n zdrenţe. Frumuseţea ei răzbătea însă dincolo de murdăria 
hainelor - era un boboc de lotus ieşind din mâlul care îl acoperă. 


_168_ 


28-29. Prinţesa cu ochi de ciută privea neajutorată-n preajmă, iar suspinele-i 
fierbinți ar fi putut aprinde crângul. Răbdătoarea Sita adunase în inimă un ocean 
întreg de dureri și suferinţe. 


15 Distihul 5,17,27 este în contradicție cu restul versurilor: „ea nu era disperată, pentru că se 


gândea la vitejia soţului său, şi era apărată de însăși cinstea ei.” 


30-32. Fiul Vântului vărsa lacrimi de fericire pentru că o în sfârşit o întâlnise; el se 
gândi la Rama şi se rugă în minte lui Rama şi Lakşmana, apoi se ascunse mai bine 
între frunze. 

1-2. De-acum noaptea se-ngâna cu zorii, iar în cetate demonii-brahmani recitau din 
169 
Vede. 


3-6. Ravana cel cu zece capete, regele cu braţele puternice, se trezi în zvon 
desfătător de strune. Deşi nu își aranjase încă straiele, primul gând i-a fost către 
Vaidehi, căci o iubea şi nu putea să-și înfrâneze patima. Se împodobi cu 
giuvaieruri şi porni plin de strălucire pe cărarea străjuită de pomi plini de flori şi 
fructe. Pe iazuri pluteau lotuși şi nuferi, păsările cântau îmbătate de dragoste, 
arcade de verdeață închipuiau tot felul de fiare, iar el păşea printre fructele căzute. 


10-14. Ravana, fiul lui Pulastya, era însoțit de o sută de prințese, precum în raiul 
său măritul Indra e urmat de fiicele zeilor și gandharvașilor. Unele purtau în mâini 
lămpi de aur, altele evantaie regeşti din cozi de yak sau din frunze de palmier; 
câteva îi deschideau calea ducând ulcioare din aur cu apă de băut, iar una avea în 
mâna dreaptă o cană bătută-n nestemate plină cu vin. Altele îi țineau pernele 
rotunde pe care se așeza, în vreme ce altă doamnă din suită purta umbrela albă cu 
mâner de aur, care semăna cu o lebădă şi strălucea precum luna plină. 


15-19. Veneau în urma lui cele mai de seamă dintre soțiile lui; cu ochii încă plini 
de somn, cu feţe strălucitoare ca aurul își urmau întunecatul soţ, aşa cum norul de 
furtună e urmat de fulgere scânteietoare. Santalul de aseară le rămăsese pe faţă, 
brățările și ghirlandele le stăteau pieziş, iar părul le era în neorânduială; încă 


169 E 3 a Sela ă A A ; 
Una din ambiguităţile stării demonilor rakșasa în Ramayana: spre deosebire de clasele asura 


ŞI danava, care sunt antagoniști primordiali ai zeilor, rakșasa provin din rândul „celor de două 
ori născuţi”, fiind în special brahmani care au greşit în timpul unor jertfe. Din acest motiv, ei 
resimt transformarea pe care au suferit-o şi fie încearcă să mimeze un gen de anti-ritual - cum 
pare să fie cazul în 5,4,10-13 - fie să câştige merite pentru o renaştere în casta lor originară. 
Exceptându-l pe Vibhişana, ei trebuie să fie uciși de un zeu - ceea ce este de fapt Rama - pentru a 
fi purificaţi, aceasta fiind una din explicaţiile războiului împotriva Lankăi. 


amețite de la băutură, ele se clătinau pe cale dar își urmau soțul din marea lor 
: : 7 
iubire.! 9 


20. Stăpânul lor păşea încet, cu faţa încruntată, pierdut în gânduri pătimaşe despre 
Sita. 


21-24. Fiul Vântului auzi întâi clinchetul brățărilor purtate de femei, abia apoi îl 
zări pe Ravana când intra în crângul de asoka. Trufaş, încă mahmur, Ravana lucea 
plin de ulei parfumat în lumina lămpilor de aur; în ochii lui pieziși și roșii ardea 
flacăra dorinţei încât părea întruchiparea zeului iubirii pătimaşe"”! lipsit de arc şi 
săgeți. Regele își desprindea din brăţara de la braţ veşșmântul fără pată, care avea 
culoarea elixirului divin, îndreptându-și straiul în neştire. 


25-27.| Ascuns pe o ramură în frunzişul copacului simsapa, îl cercetă cu privirea 
pe Ravana care se apropia şi pe soțiile acestuia, toate frumuseți în floarea tinereţii. 
Vestitul rege intra înconjurat de chipeşele doamne în parcul care răsuna de triluri. 


28. Hanuman îl vedea pe regele demonilor, fiul cu urechi ascuțite al lui Visrava, 
. Ax : 172 
venind mahmur, dar încărcat de podoabe minunate. 


29. Viteazul îl vedea pe Ravana în toată slava lui; în mijlocul frumoaselor soții, el 
semăna cu Luna printre stele.) 


SS SA 


30-31. Hanuman se gândi: „Acesta este fără îndoială Ravana”; cu tot curajul său, el 

e e ta ; ; 17 Si în oi 
fu uimit de puterea tartorului demonilor. De aceea se urcă!”* pe altă creangă și 
rămase ascuns printre frunze. 


32. Ravana înaintă, nerăbdător să o vadă pe Sita cea cu părul întunecat precum 
noaptea, coapse minunate, sânii frumos rotunjiți şi ochii negri. 


170 Avem două tablouri juxtapuse; în distihurile 10-14, Ravana îşi etalează fastul imperial, dar 
imediat avem reversul care anulează această imagine; în 5,18,15-19 vedem excesele lumii sale şi 
înțelegem din ce motive Sita nu va putea să îl accepte, indiferent de amenințările proferate de 
regele demonilor. E dificil de spus dacă acest pasaj, la fel cu multe altele din această carte, este 
sau nu interpolat. 

11 Kăma. 

172 Dutt traduce o altă variantă a textului: „Se afla în pădure un paznic, pe nume Sankukarna 
(=urechi ascuţite), foarte puternic, care purta multe podoabe și era mare iubitor de băutură, iar 
el îl văzu pe regele demonilor, fiul lui Visravasa.” 

175 Traducerea urmează edițiile Dutt şi Prasad, în timp ce versiunile electronice au „sări jos”. 

1-4. Zărindu-l pe Ravana care se apropia având chipul unui tânăr acoperit de 
podoabe strălucitoare, nevinovata Vaidehi începu să tremure precum un banan 
bătut de furtună. Se ghemui pe pământ plângând, nevrând să i se vadă trupul 
printre zdrenţe; cum stătea așa îndurerată, străjuită de paznice rakșasi, ea îi părea 
Regelui-cu-zece-capete a fi o biată epavă scufundată. 


5-9. Sita zăcea precum o ramură frântă, căzută în ţărână; trupul ei era acoperit de 
praf, nu de podoabe. Deşi umbrită, frumuseţea ei se desluşea încă, la fel cum mai 
poți vedea gingăşia unui lujer de lotus, chiar dacă îl pătează mâlul. Gândul ei era 
neclintit îndreptat spre Rama, căci hotărârea minţii ei era neabătută.'* Pierdută în 
gânduri despre Rama, plângea necontenit, chipul ei se subţiase, iar chinul ei era 
fără sfârşit. Stătea încolăcită de parcă ar fi fost regina cobrelor sau Rohini învăluită 
în norul de fum al lui Ketu. 


10-17. Ea, cea născută din spiță de regi drepţi și credincioşi, suferea la fel cu o 
femeie din neamul cel mai prost. Durerea despărțirii de soţul ei o făcea să semene 
cu faima bună pângărită de cleveuri mincinoase, cu învățătura nedusă până la 
capăt, cu speranța zădărnicită, cu porunca neîndeplinită, cu zarea cuprinsă de 
flăcări, cu jertfa întinată, cu un altar cu focul stins, cu lumina Lunii pline întunecată 


: A La A A SE = 175 
de umbra lui Rahu, cu un râu secătuit, în care nu te poţi îmbăia pentru rugă. 


18-19. Gingașa domniţă, care ar fi trebuit să locuiască într-un palat încrustat cu 
nestemate, arăta acum ca o tulpină de lotus arsă de soare îndată ce a fost smulsă 
din rădăcină. Ea suspina amarnic, precum regina elefanților când ajunge legată de 
un stâlp, după ce a fost despărțită de soţul său, stăpânul turmei. 


20-22. Având podoabă doar cosița împletită, Sita semăna cu câmpul pe care după 
vremea ploilor mai creşte doar un singur şir de copaci întunecaţi. Puterile îi erau 
sleite de postul îndelungat, de durere, tristeţe și de multele ameninţări. Pierdută-n 


174 Textual „ea părea că se duce spre Rama, regele viteaz ca un leu, iar carul minţii ei era tras de 


caii hotărârii”. 
Ha Pasaj cu multe versuri similare și fără coerență. 


jalea ei, prințesa părea zeiţa răzbunării care îl ruga pe Rama, urmașul cel mai mare 
din osul lui Raghu, să îl nimicească pe demonul cu zece capete. 


23. Pentru propria-i pieire, Ravana o sorbea din priviri pe neprihănita, înlăcrimata 
Maithili, cea cu ochi frumoşi și gene lungi, încercând să o înduplece. 

1. El se apropie de sărmana Sita, cea copleșită de amaruri, sihastră-nconjurată de o 
armie de diavoliţe, şi începu să îi vorbească, ademenindu-o cu vorbe dulci ca 
mierea: 


2-6. -,„Frumoasa mea cu coapse minunate!'€, cred că nu vrei să-ţi văd nici pântecul, 
NICI Sânii, cum stai ghemuită de frica mea! Doamna mea cu ochi frumoși, 
desăvârșită ești în totul - o minune a lumii; te iubesc; <te arată mie,> fă-mi pe plac! 
Nu sunt prin preajmă nici oameni, nici demoni schimbători la chip - lasă orice 
teamă! Sfioasă domniţă, e-n firea oricărui rakșasa să ia cu sila femeile altora, e 
dreptul lui chiar să le fure!77, dar nu te teme o, Maithili! Kâma poate să-mi chinuie 
trupul - nu te voi avea fără de voia ta! 


7-12. Zeița mea, să nu te temi de mine - iubeşte-mă și fii încrezătoare, uită-ți jalea! 
Nu se cuvine să porți părul împletit într-o singură cosiță, să zaci pe pământ, bocind 
într-una, să porți zdrenţe şi să postești fără-ncetare! Maithili, lângă mine poți avea 
toate bucuriile vieții: ghirlande, santal, miresme, straie minunate, podoabe, băuturi 
alese, jilţuri, culcuș de puf, să te desfeţi cu cântece şi dansuri. Nestemată între 
femei, cum poți rămâne astfel, când poţi avea de toate dacă mă ai pe mine? Se 


176 -Textual: „cu coapsele ca trunchiul unui elefant”; în general, Ravana este fascinat numai de 


aspectul aparent al prinţesei - v. şi cartea a treia - dispreţuind calitățile ei morale. Astfel se 
explică limbajul său extrem de direct, care îl caracterizează din punct de vedere literar; din acest 
motiv nu am atenuat duritatea exprimării sale, care arată doar dorinţă, nu dragoste, îmbinată cu o 
imensă lipsă de respect. 

i, După comentariul lui Devadatta Shastra la Kâmasărra, ed. cit., p. 227, forma de căsătorie 
numită a demonilor (rakşasa) era ultima dintre cele opt forme posibile şi cea mai condamnabilă: 
„fata este luată ca pradă, după ce familia ei a fost distrusă într-un război”. Vatsyayana include 
aici şi uciderea sau izgonirea celor care păzesc femeia (3,4,27). Devadatta comentează pasajul la 
p. 272: „violarea fetei după răpire este căsătoria rakşasa. Această formă este de asemenea 
condamnată de religie, deoarece nu au loc riturile şi jertfele în foc”. 


scurge tinereţea ca apa unui râu și nu se mai întoarce, dacă ai lăsat-o să treacă fără 
rost! 


13-16. Frumoasă eşti şi fără de pereche - creatorul lumii te-a plămădit pe tine şi n-a 
mai făurit nimic, ca să rămâi neîntrecută! Oare cine nu își pierde judecata, 
văzându-te!"$ pe tine, atât de tânără, atâta de frumoasă? Nici Brahma însuși, 
Părintele-a-toate! De aceea, nici eu nu pot să-mi iau ochii de la trupul tău! Fii soția 
mea, Maithili! Lasă în urmă această nebunie, rod al năzăririi! Fii cea dintâi între 
femeile pe care le-am ales cu atâta grijă din colţurile lumii şi norocul te va urma! 


17-20. Sfioasa mea prinţesă, ale tale sunt giuvaerurile lumii câștigate prin luptă, 
regatul meu, eu însumi! De dragul tău, voi cuceri întreg pământul, cetățile-i de-a 
rândul, ca un şirag, le voi dărui pe toate lui Janaka! Am zdrobit plin de bărbăţie zei 
și demoni, iar steagurile lor în faţă-mi s-au plecat înfrânte iar şi iar, căci nu e în 
lume alt erou să mă înfrunte! 


21-25. Iubeşte-mă! Împodobeşte-ţi trupul, alege straie sclipitoare, lasă-mă să te 
privesc în toată strălucirea ta! Bucură-te de toate, bea și te veseleşte! Risipeşte 
după plac ţinuturi şi bogății - porunca ta e şi porunca mea dacă domnești cu mine, 
iar neamul tău va înflori în fericire! 


26-28. Frumoasa mea, ce aștepți tu de la Rama, cel înveșmântat în hainele de 
scoarță? lipsit de domnie şi de slavă, se chinuie ca un sihastru, dormind pe glod, 
dacă printr-o minune mai trăieşte! Rama nu va putea să te mai vadă, cum cocorii 
nu pot vedea raza lunii din negrul văl al norilor'””! Nicicând nu va putea Rama să 
te scape din puterea mea, aşa cum nici Hiranyakaşipu nu a putut s-o scape pe Kirti 
din mâinile lui Indra! 


29-34. Sfioasă doamnă, mă vrăjesc zâmbetul tău dulce, ochii, dinții tăi; mintea îmi 
pierd cu totul, precum un şarpe prins de Suparna, în faţa frumuseții tale, chiar 
îmbrăcată în zdrenţele murdare și neîmpodobită! Niciuna din multele soţii nu mă 
atrage - Vino, Janaki, domnește peste ele în palatul meu! Sclave îţi vor fi 
frumuseţile lumii și te vor sluji, minunea mea cu păr noptatic, precum apsarele pe 


178 Traducerea lui Prasad, care are mai mult sens în română. 


179 i Ș a S E, td d S: i 

Traducerea din ediția Prasad:,, O, Vaidehi, Rama nu va putea să te găsească niciodată pe tine, 
care semeni cu o stea acoperită de nori negri, în fața cărora sunt cocori”. Varianta mea urmează 
una din traducerile electronice, deoarece este mai clară. 


7, 


Sri! Vino să te bucuri după plac de nestematele lui Vaişravana și de stăpânirea 
celor trei lumi! Zeița mea! Nici în canonul îndurat, nici în vitejie, indrăzneală ori 
bogăţie, strălucire sau în faimă, Rama nu poate să m-ajungă! 


35-36. Voi revărsa asupra ta potop de bogății, rudele tale pot veni și ele să ni se 
alăture! Bucură-te, zburdă, bea, fii veselă alături de mine; împodobeşte-te cu aur și 
ghirlande şi să pornim prin crângul de la țărmul mării, unde copaci sunt plini de 
flori care atrag albinele”. 

1-2. Auzind vorbele îngrozitorului rakșasa, Sita răspunse cu glasul slab, cu vorbe 
spuse rar. Frumoasa cu zâmbet plăcut, credincioasă soţului său - căci gândurile sale 
erau numai la Rama - era copleşită de tristeţe,tremura și plângea în hohote. Sita luă 
un fir de iarbă și îl puse între şi demon, apoi grăi: 


3-4. -,, Întoarce-ţi gândul de la mine spre soțiile tale - nu mă vei avea, aşa cum 
păcătosul nu poate avea loc în rai! Născută într-un neam de seamă, primită întru 
altul preavestit, soție doar pentru un singur soţ, eu nu pot face asemenea păcat 
înjositor!” 


5. Sita cea cu bună faimă se întoarse cu spatele spre acel Ravana, apoi mai spuse: 


6-14. -,„Sunt soţia credincioasă a altcuiva, nu pot fi a ta; urmează dharma, fii drept, 
pios în fapte. La fel se cuvine să fie ocrotite soțiile celorlalți cum sunt și ale tale, o 
tu cel rătăcitor prin noapte! Fii pildă bună pentru toți şi iubeşte-ți doar propriile 
soții! Doar cel cu mintea nechibzuită și uşoară, cugetând mereu la rele, poate să-și 
lase femeile pentru unele străine, dar acestea îi vor aduce numai jale! Oare în ţara 
ta nu sunt oameni credincioși? ori, poate, nu vrei tu să îi asculți pe cei înţelepţi, 
stăruind în căile-ţi viclene? Dacă e aşa, vei duce la pieire neamul rakșasa! Atunci 
când au un rege fără minte, pornit spre rele, se prăbuşesc cetăți şi-mpărății, orcât de 
mari şi de bogate! Păcatul tău va nimici bogata, desfătata Lanka! O, Ravana, tot ce 
are viaţă-n sine se bucură când cade păcătosul sub povara faptei sale! Atunci când 
vei pieri, toți cei împilaţi de tine se vor bucura: „Fericită zi! Acel nebun sălbatic a 

pierit 


15-16. Nu mă poţi ispiti nici cu toate bogățiile lumii - nu pot fi ruptă de Rama așa 
cum nici raza soarelui nu poate fi desprinsă de Soare. Mi-am sprijinit capul pe 
braţul lui Rama - cum aş mai putea să-l sprijin pe umărul altcuiva? 


17.4 După cum învăţătura divină nu poate fi decât a unui brahman desăvârşit, 
SA P tă : .18 : îi, XI pa a a : i 
stăpân pe gânduri și pe simţuri'“0, eu sunt soţia legiuită doar stăpânului lumii.) 


18-22. O, Ravana! Du-mă pe mine, nefericita, înapoi lângă Rama, ca pe o femelă 
elefant la soțul ei, elefantul rege al pădurii! Ar fi bine pentru tine să te împriteneşti 
cu Rama, cel mai bun dintre oameni, dacă vrei să păstrezi coroana şi viaţa să nu-ți 
pierzi. Rama urmează dharma şi e blând cu toţi care se pun sub scutul lui. 
Salvează-ţi viaţa ducându-mă la el cu pioşenie și norocul te va însoți - dacă faci 
altfel vei pieri! 


23-28. De fulgerul lui Indra sau laţul lui Yama poate ai scăpare, dar nu de Rama! 
Arcul lui va răsuna precum tunetul, darde cu vârfurile-aprinse, năpârci venite-n 
zbor, vor potopi curând întreaga Lankă! Săgeţi cu pene de vultur vor lovi cetatea 
pretutindeni nimicind rakșas-ii. Rama este pentru demoni ce e Garuda pentru 
şerpi: precum Garuda, el îi va ucide fără milă! Soţul meu, distrugătorul 
vrăjmașilor, mă va scăpa din puterea ta, aşa cum Vişnu a scăpat-o pe Sri de asuras 
doar făcând trei paşi pe cele trei tărâmuri! 


29-34.Puterea ta în Janasthâna fost-a nimicită odată cu oastea ta de demoni. Atunci 
ai folosit viclenia ticăloasă! Plecat-au cei doi viteji lei pe urma cerbului care se 
făcuse nevăzut, iar tu m-ai răpit din sihăstrie, căci n-ai putut să îi înfrunți pe față, 
doar nu poate javra să îndure nici izul tigrilor. Nu vei putea să îi înfrunți cei doi 
fraţi, cum nu a putut nici ciungul Vrtra să lupte cu Indra cel cu două brațe! 
Străpungându-ți trupul cu săgeți, Rama, soțul meu, şi fiul Sumitrei vor face să ţi se 
scurgă seva vieții la fel de iute cum Soarele usucă picăturile de rouă! Dacă vei urca 
pe muntele lui Kubera sau vei coborî în lumea lui Varuna, tot vei cădea lovit de 
fiul lui Dasaratha, aşa cum cade falnicul copac lovit de trăznet!” 


15 vratasnătasya este o ceremonie de purificare a unui brahman la încheierea studiilor sale; după 


această baie rituală el iese din starea de celibat obligatoriu şi se întoarce în familie. Distihul este 
foarte probabil interpolat. 

1. Auzind asprele cuvinte din gura frumoasei Sita, Ravana răspunse la rândul său 
cu vorbe și mai aspre: 


2-6. -,„Dacă un bărbat îndrăgostit rostește dulci cuvinte femeii îndrăgite și frumos 
se poartă, se așteaptă ca răspunsul să fie pe măsură! Tu însă, dimpotrivă, cu cât mai 
blând și îngăduitor m-arăt, cu atât mă-ndepărtezi mai mult. Doar dragostea 
nemăsurată îmi ţine-n frâu mânia, la fel cum vizitiul priceput înfrânează trăpașii 
porniţi pe drum greșit. Puternică este iubirea, căci te face să ai milă şi dragoste față 
de cineva care mânia îți stârnește! De aceea, tu, chip frumos, nu îți primeşti 
pedeapsa, deşi cu prisosință meriţi și ocară și moarte, tu, mironosiţă care fără rost 
te bucuri în asceză! Un sfârşit cumplit ar trebui să ai, Maithili, pentru fiecare vorbă 
rea pe care ai rostit-o împotriva mea.” 


7. Aşa-l grăi Ravana lui Vaidehi; apoi cu aprigă mânie mai adăugă: 


8-9. - „Doar două luni, atât mai rabd purtarea ta; apoi alegi: în patul meu sau în 
bucătărie, mărunt tocată şi gătită de bucătar pentru gustarea mea!” 


10-12. Văzând că tartorul demonilor o ameninţă astfel pe Janaki, fucele zeilor şi 
gandharvaşilor au încercat să o îmbărbăteze din priviri, prin gesturi și murmurând 
cuvinte. Sita a prins curaj şi, mândră în virtutea sa, îi răspunse astfel lui Ravana, 
regele rakșas-ilor: 


13-22. -„Se vede că nu e nimeni în cetate care să-ţi vrea binele şi să te oprească de 
la această mârșăvie! Oare cine - în toate cele trei tărâmuri - ar râvni la soţia cea 
fără de prihană a lui Rama, viteazul cel cu suflet mare, la mine care sunt pentru el 
la fel cum este Saci pentru Indra? 'Tu, cel mai nemernic dintre demoni, unde oare te 
vei putea ascunde când va veni vremea să plăteşti pentru păcătoasele cuvinte 
rostite împotriva soției lui Rama? Un iepure poate să țină cumva piept elefantului 
turbat? Căci tu un iepure fricos vei fi în faţa elefantului furios pe nume Rama! 
Azvârli ocări fără de teamă asupra vlăstarului din Ikşvăku, cât el încă nu te-a zărit! 
O, josnică jivină, cum se face că ochii arămii, care mă privesc cu-atâta jind, nu-ți 
ies din cap, să cadă-n tină? Cum se face oare că nu ţi se usucă iască și nu cade 
limba cu care ai rostit aceste netrebnice amenințări împotriva mea - soția lui Rama 
și nora lui Dasaratha? O, demone cu zece capete! Puterea mea, dobândită prin 


asceză te-ar preschimba pe dată-n scrum, de-ar fi într-atât să mă cobor; nu vreau ca 
slava să-mi pătez, nici de la Rama n-am îngăduinţă să te fac cenușă! Dacă eram 
alături de Rama nu mă puteai răpi; fapta ta a fost îngăduită de soartă doar pentru a- 
ți aduce pieirea! Eşti mare războinic, fratele lui Kubera şi ai oşti nenumărate, dar n- 
ai venit pe față, ci doar prin vicleșug și-n lhpsă tu i-ai furat soția!” 


23-29151.[ Ravana se întoarse către ea și privi cu ochi sălbatici spre fiica lui 
Janaka. Părea leit un nour negru de furtună; avea braţe uriașe, gât gigantic, pas de 
elefant, limbi de foc îi ieşeau din gurile-nzecite, iar ochii aruncau văpăi. Era uriaș, 
dar îl înălța mai mult coroana ce-i tremura pe creştet; peste roşul veșmânt avea 
ghirlande din flori roşii, la-ncheieturi avea brățări strălucitoare, iar întreg trupul îi 
era uns cu miruri. Cingătoarea neagră de la mijloc îl făcea să pară muntele 
Mandara cu şarpele încolăcit pe el, atunci când s-a făcut nectarul nemuririi *?. E 
era muntele, iar braţele imense cele două vârfuri, iar la urechi purta podoabe de 
culoarea Soarelui care răsare. El semăna cu un pisc pe care cresc copaci asoka, cu 
kalpavrkşa'“şi chiar cu primăvara-ntruchipată, dar era cumplit precum un gorgan.) 


30. Privind spre ea cu ochii roşii de mânie, Ravana îi vorbi, şuierând ca un şarpe, 
prinţesei din Videha: 


31. -„Nebuno, urmezi o cale rătăcită păzind un jurământ făcut unui sărăntoc care 

nu ştie ce-i bine, ce e rău! De acum te voi nimici, așa cum Soarele dimineţii 

nimicește cu strălucirea sa negura nopții!” 


32. După ce a ameninţat-o astfel pe Maithili, Ravana, regele care îşi chinuia 
vrăjmașii, le porunci diavoliţelor care o păzeau pe Sita: 


_185_ 


iei Pasaj complicat inutil, greu de interpretat şi fără justificare în acest loc; probabil o interpolare. 


152. 1,45, 15-45. 

1% Arborele care îndeplineşte orice dorință; este unul dintre cei cinci copaci care cresc în 
paradisul lui Indra. 

154 Varianta este cea din ediţiile electronice. Dutt și Prasad interpretează fraza drept o ameninţare 
imediată, traducând: „te voi distruge astăzi...”, iar Prasad inversează şi sensul comparaţiei: „te 
voi distruge astăzi, precum strălucirea soarelui dispare în apus”. Niciuna dintre versiuni nu este 
satisfăcătoare. 

1% Distihurile 33-35 sunt interpolate şi întrerup logica narațiunii, descriind diformităţile acelor 
rakşasis, reluând o parte din versurile 5,17, 5-17. 


36-37. -„Voi diavoliţe, străduiți-vă să o faceţi pe Janaki să mă-ndrăgească! Prin 
amenințări sau prin vorbe bune, prin daruri sau prin chinuri, faceţi astfel ca Vaidehi 

să mi se supună 
38. Aşa răcni Ravana, iar şi iar, stăpânit de patimă și de furie. 

A 4 2. 21: = 1861 Ă e ale 
39. Atunci o rakșast pe nume Dhănyamâlini '% îl cuprinde cu braţele şi îi spune: 


40-42. -„Mărite rege, iubește-mă pe mine! La ce e bună femeia asta afurisită, o 
gălbejită venită dintre oameni? Preabunul Brahma nu i-a hărăzit ei bogăția strânsă 
de braţul tău puternic! Dacă vrei o femeie care nu te vrea, vei trece prin chinurile 

iadului, dar cu una care te doreşte ajungi în rai de-a dreptul 


43-46. Vorbele acestea îl făcură să râdă pe demonul cu zece capete şi să se 
întoarcă, iar mersul lui cutremură pământul. Fiicele zeilor, gandharvașilor şi 
şerpilor îl înconjurară, apoi au intrat împreună cu el în palatul cel minunat. Ravana 
a intrat în strălucitoarea sa casă încă plin de dorință, după ce o înspăimântase pe 
prinţesa din Mithila, cea neclintită în virtute. 


pa. 


1-3. După ce astfel îi grăi lui Maithili şi după ce își împărți poruncile groaznicelor 
diavoliţe, Ravana, regele demonilor şi spaima vrăjmașilor, a pornit înapoi, spre 
iatacurile femeilor. Atunci urâtele iazme s-au năpustit cu vorbe pline de mânie 
asupra Sitei; roată stăteau în jurul ei şi strigau: 


4. -,,Tu, Sita! Nu vezi oare cum te-a lovit norocul? E o cinste neasemuită ca măritul 


p2 


Ravana-cel cu-zece-capete să te ia de nevastă - doar el e vlăstar din Pulastya 


—187 Pe a A i de 3 A PI Ș scale Ade 
5. Ekajaţă , urâta cu ochii înroşiți de furie şi burta cât palma, vorbi cea dintâi: 


6-8. -„Din mintea lui Brahma s-au ivit mai mulţi fraţi, cei numiţi prajăpati '%%, al 


patrulea fiind vestitul Pulastya; din el s-a născut Visrava - slava acestuia fiind la fel 


15 Ghirlandă din spice”. 


15 Numele înseamnă „cu părul împletit într-o singură coadă”. 
1% Este vorba aici de cei şapte înţelepţi primordiali -saptarși - Marici, Atri, Angira, Pulastya, 
Pulaha, Kratu și Vasişţha; acestora li se adaugă tradiţional Dakşa, Bhrgu şi Nârada. Sensurile 


de mare cu a odraslelor lui Brahma, iar fiul lui Visrava este Ravana, nimicitoul 
dușmanilor săi. Preafrumoasă doamnă cu ochi mari, tu eşti soția potrivită pentru el; 
nu-mi disprețui sfatul!” 


.. —18 î A ; iri a) x A 
9. Harijaţă'%, diavoliţa cu ochi de pisică, spuse la rându-i: 


10. -„„Acela care i-a învins pe cei treizeci Și trei de zei cereşti conduși de Indra te 
doreşte drept soţie, iar tu eşti sortită lui!” 


1l.țApoi o rakșasi pe nume Praghasă adăugă cu glas înfiorător, vrând să o 
înspăimânte pe Sita:)'% 


12-14. -,„De ce nu vrei să fii soția unui rege puternic și slăvit, un erou care nu a 

fugit niciodată din faţa unui dușman? Pentru tine, el renunţă la toate femeile sale,la 
. . . . . 191 

toate o mie, chiar şi la regina sa iubită!!!” 


15. Diavoliţa Vikaţă'” adăugă: 


16-17. -,„„Acela care a învins zeii cereşti, şerpii năga şi gandharvașii îţi face curte. 
Proasto, de ce nu vrei să fii nevasta slăvitului rajah al rakșasilor, care mai €e și 
peste măsură de bogat?” 


18. Apoi Durmukhi'”* grăi: 


19-21. -,„Frumoaso cu gene mătăsoase, de ce te sperii de cel pe care nici Soarele nu 
îndrăzneşte să îl ardă, nici vântul să adie pe lângă el? Asupra lui copacii revarsă 
ploi de flori, la fel cum - la porunca sa - norii și munţii își aduc apele în potop! De 
ce nu vrei să fii soţia lui Ravana, împăratul care domneşte peste fii lui Nirrti'”. 
Frumoaso cu zâmbet dulce, noi toate ţi-am vorbit spre binele tău; primește sfatul 

nostru sau vei pieri 


cuvântului sunt însă multiple; v. Huet s.v. prajăpatri. 'Traducerile electronice vorbesc însă doar de 
şase fraţi - omiţându-l pe Vasişţha, ceea ce nu schimbă sensul distihului. 


15 Sens aproximativ „Blană de maimuţă”. 

1% Distihul lipseşte din ediţiile Dutt şi Prasad; în aceste versiuni Harijaţă rosteşte şi distihurile 
12-14. Praghasă înseamnă demonul care devorează. 

191 Mandodari. 

IE Uriașa. 

Le Chip groaznic. 

ci Calamitate, soţia lui Adharma, mama primordială a demonilor rakșasa. 

1. Apoi iezmele au început să vorbească toate deodată - cuvintele lor erau 
nepotrivite și pline de asprime: 


2-5. =,,0O, Sita! De ce oare nu vrei să vii în odăile cu paturi fără seamăn? Fiind o 
femeie din lumea oamenilor, pui prea mare preţ pe măritișul cu un om. Uită-l pe 
Rama sau vei pieri! Petrece-ţi zilele vieţii în desfătări alături de Ravana, craiul 
demonilor, ia-l de bărbat şi bucură-te de toate bogăţiile celor trei tărâmuri pe care 
el le stăpânește. Prinţesă fără seamăn de frumoasă, fund născută printre oameni tu 
îl doreşti pe Rama -un om năpăstuit de soartă, surghiunit din ţară, un sărman care a 
dat greş în toate!” 


6. Ochii Sitei, care păreau flori de lotus, se umplură de lacrimi auzindu-le 
cuvintele. Ea le răspunse astfel: 


1-8. - „Vorbele voastre sunt pline de păcat, iar mintea mea nu poate să le 
primească! Nu e cu putință ca o muritoare să ajungă soţia unui demon - mâncaţi- 
mă de vreţi, dar îndemnul vostru eu nu-l voi urma! 


9-12. Sărman lipsit de ţară precum este, Rama rămâne soțul şi stăpânul meu. Eu îl 
iubesc aşa cum Survacală îl iubește pe Surya, Zeul Soare. Eu îl iubesc la fel de 
mult pe Rama precum răbdătoarea Saci îl iubeşte pe Indra, Arundhati pe Vasiștha, 
Rohini pe zeul Lunii, Lopamudră pe Agastya, Sukanyă pe Cyavana, Sâvitri pe 
Satyavanta, Srimati pe Kapila, Madayant pe Saudăsa, Kesini pe Sagara! Precum 
Damayanti, fiica lui Bhima, îi este credincioasă soţului său, regele din Nişadha, așa 
sunt şi eu credincioasă soţului meu, Rama - cel mai bun rege din spiţa lui 
Ikşvăku!” 


13-20. Diavoliţele fierbeau de furie ascultând răspunsul ei și au început să îi arunce 
vorbe grele, înspăimântându-o. Hanuman asculta totul, ascuns în frunzișul 
copacului simsupa. lezmele o înconjurau din toate părțile pe Sita, care tremura 
îngrozită. Diavoliţele îşi lingeau buzele care atârnau, vânturau topoare şi strigau - 
„Femeia asta nu e vrednică să îl aibă soţ pe regele Ravana!” înspăimântată şi cu 
faţa scăldată în lacrimi, Sita se lipi de trunchiul arborelui simsupa. Groaznicele 


temnicere veneau din toate părțile asupra prințesei palide, îmbrăcată în zdrenţe. O 


rakșasi pe nume Vinată - o făptură hâdă, strâmbă şi cu burtă mare - vorbi cea 
dintâi: 


21-27. -„O, Sita! Iubirea de bărbat ţi-ai arătat-o îndestul, plinind pământeştile 
datini, însă tot ce e prea mult nu-i bun. Să se reverse asupra ta nenumărate bucurii! 
Ascultă, Maithili, ceea ce-ţi spun spre folosul tău. Uită-l pe Rama, un biet 
nenorocit, primeşte-l ca soţ pe Ravana - el îl întrece în putere până şi pe Indra, e 
milos, binevoitor cu toţi, are vorba blândă. Găsește-ţi un liman alături de Ravana, 
fii de astăzi împărăteasa lumii -stăpână precum Svâhă şi Saci- și vei avea trupul 
uns cu santal și împodobit cu o mulţime de nestemate. La ce e bun Rama, o, 
Vaidehi, sărac şi fără nicio putere? Dacă nu vrei să mă asculți, te vom mânca!” 


28. Atunci ridică pumnul mânioasă Vikată, o diavoliță cu sânii peste măsură de 
lungi, rostind acestea către Sita: 


29-38. -„Multele vorbe aspre noi ţi le-am răbdat, Maithili, doar din bunătatea 
noastră! N-ai vrut să iei în seamă povaţa dată spre folosul tău. Ai fost adus-aici, pe 
țărmul celălalt al mării, unde nu ajung prea mulți. Ai ajuns în înfricoşătorul palat al 
lui Ravana, iar noi suntem cele care te păzim - de noi nu te apără nici măcar 
Distrugătorul cetăților, Indra! Ascultă-mi spusa, o, Maithili, căci îţi va aduce numai 
bine! De ajuns cu lacrimile și tristeţea fără rost, bucură-te de dragoste şi fericire! 
Sfioasă doamnă! Petrece cu regele rakșas-ilor, căci tinereţea femeii trece-n zbor, ca 
o părere! Doar cât eşti tânără ai parte de bucurii şi fericire! Străbate alături de rege 
aceste grădini şi crânguri încântătoare, munții împăduriți! Șapte mii de femei îți 
vor asculta poruncile - ia-l de bărbat pe Ravana! Altfel îți smulg inima din piept şi 
o mănânc!” 

39. Apoi vorbi Candodari “*. Vânturând o suliță uriașă ea spuse: 


40-41. -,„,Văzând femeia aceasta cu ochi de ciută și sânii tremurând de frică mi-a 
venit deodată pofta să-i mănânc inima, splina şi celelalte măruntaie, brațele şi 
capul!” 


42-43. Praghasă zise: -,„Să-i sucim gâtul nemernicei! De ce mai staţi pe gânduri? 
Vom da apoi de veste regelui că femeia a murit, iar Ravana va spune negreşit: 
- Atunci mâncaţi-o!” 


E —] A A i) Rua ed ra dea A EA 
44-45. Ajămuki'* spuse la rându-i: -„Dacă o omorâţi, sfâşiaţi-o în bucăţi egale, nu 
vreau să ne certăm! Aduceţi iute băutură și multe feluri de bunătăui!” 


195 Poate un feminin din canda-udara=pântec care distruge. Dutt are forma Candodora, iar 


Prasad are varianta Candari. Faţă de text, Dutt adaugă: „being enceinte=fiind însărcinată” . 


46-47. O rakșasi pe nume Sirpanakă!” încheie zicând: -,Îmi place părerea lui 
Ajămuki! Aduceţi degrabă vinul care alungă tristeţea, iar când vom fi sătule de 
carnea de om, vom dănţui în crângul Nikumbhilă'%! 


48. Auzind amenințările, Sita cea frumoasă ca fiica unui zeu începu să plângă în 
hohote. 


25 


1-2. Fiica lui Janaka plângea auzind vorbele înfiorătoarelor diavolițe. Ea le 
răspunse cu un glas firav: 


3. -„O femeie nu poate fi soția unui demon. Mâncaţi-mă dacă asta vă e voia, eu 
niciodată nu voi face precum vreţi!” 


4-10. Prinsă între atâtea iazme, înspăimântată de Ravana și de ele, prinţesa care 
semăna cu zeii nu putea afla vreo alinare în marea ei durere. Precum o ciută 
rătăcită de turma ei şi-nconjurată de o haită de lupi, ea tremura îmbrățișându-se pe 
sine. Apucase o creangă înflorită de asoka, pe care o strângea cu disperare 
gândindu-se la soţul ei. Nu putea vedea sfârşitul amarului, astfel că un potop de 
lacrimi 1 se revărsa pe sânii ei frumoși. Zăcea precum bananul rupt de furia 
furtunii. Purtată încolo şi încoace de vânt, minunata ei cosiță împletită părea un 
şarpe şi faţa îi era ca varul de groaza paznicelor. Maithili suspina cu mintea- 
nceţoşată de tristeţe, jelindu-se: 


11-20. -, O, Rama! Vai, Lakșmana! Vai, maică bună Kausalyă! Vai, Sumitră! 
Spun adesea înţelepții că nici bărbatul, nici femeia nu se cuvine să-şi sfârșească 
viaţa înainte de vreme - altfel nu mai trăiam nici măcar o clipă, despărțită de Rama 
și chinuită de diavoliţe! Sărmana de mine, nenorocită ca un orfan, voi pieri ca o 
corabie lovită de furtună în mijlocul mării! Sub povara durerii de a nu-l vedea pe 
Rama şi chinuită de aceste iezme mă prăbuşesc ca un mal de nisip, lovit de valuri! 
Fericiţi sunt cei ce pot să-l vadă pe soțul meu, Rama cel drept, care are vocea 
blândă, ochiu precum petalele de lotus şi mersul de leu! Departe de el simt că nu 
pot respira, de parcă aş fi băut otravă fără leac! Vai, oare ce păcat de neiertat am 


d Faţă de capră. 


197 Alta decât sora lui Ravana din cartea a treia. 

ci Dicţionarul Monier-Williams (p. 544/col. 3) arată că sunt posibile două interpretări ale 
numelui. Este vorba fie de un crâng în vestul insulei Lanka -interpretare acceptată şi de Huet- fie 
de o statuie a zeiţei Bhadra-kăli=Kâăli cea binevoitoare. Este vorba de un loc din partea apuseană 
a insulei unde se aduceau ofrande. 


făptuit în viaţa dinainte, pentru a plăti cu atâta nenoroc? O, dacă aș putea viaţa și 
durerea deodată să le las - dar mă păzesc avan! Fiţi blestemate viaţă și robie - sunt 
cea mai de plâns, nu am nici măcar libertatea de a-mi lua viaţa!” 

1-2. Spunând acestea, domniţa începu <din nou> să plângă, cu faţa spre pământ. Se 
rostogolea în ţărână ca o iapă, de parcă îşi pierduse minţile sub stăpânirea unui 
duh. 


3-12. -,„Pe când Rama era amăgit, eu am fost răpită cu de-a sila -deşi plângeam 
fără-ncetare- de tartorul Ravana cel schimbător la-nfăţișare. Nu vreau să mai 
trăiesc ducându-mi viaţa în ghearele diavolițelor, torturată de spaime şi de jale. 
Oare cum aş putea trăi fără Rama, vestitul luptător din car? viaţa, bogăția, 
podoabele nu ar avea vreun rost! Pesemne mi-e inima-mpietrită - altfel s-ar sfâșia 
sau ar fi ucisă de durere. Ruşine mie - încă îmi duc viaţa păcătoasă, deşi soţul mi-e 
atâta de departe! Oare ce rost şi care bucurie aş mai putea găsi în viață fără Rama 
cel cu vorba blândă, fără Rama, stăpânul întregii lumi pe care oceanul o 
mărginește? Să-mi ia trupul așadar - să-l fărâme şi să-l înghită! Prea grea e 
despărțirea de dragul meu! Să ating eu bântuitorul nopții? Nici cu piciorul stâng! 
Ravana îmi face ochi dulci astfel - nu-mi cunoaște firea, cum nu știe nici unde-i 
este locul lui, nici neamul, nici disprețul meu nespus! Nu mă voi pleca nicicând 
dorinţei sale, chiar de-ar fi să-mi rupă trupul în bucăţi şi să-l arunce-n vâlvătaie, 
deci să nu mai pierdem vremea! 


13-22. Ursita mea nefericită a făcut să 1 se împietrească inima lui Rama; altfel, de 
ce nu-mi vine-n ajutor el, cel drept, milos şi recunoscător? A ucis cu mâna lui în 
Janasthâna paisprezece mii de demoni - de ce nu mă apără? Rama îl poate nimici 
în luptă pe Ravana, un demon jalnic şi fricos, temnicerul meu! De ce nu vine să mă 
scape cel ce l-a ucis pe Virâdha în Dandaka? Lankă pare de necucerit, aşa cum stă 
în mijloc de ocean, dar nimic nu poate înfrunta săgețile lui Rama! De ce nu a ajuns 
Rama până în locul unde m-a ascuns demonul? Poate nu ştie unde sunt - sau poate 
a aflat dar îngăduie asemenea nemernicie? Regele vulturilor cunoaște locul, sigur 
că i-a spus lui Rama - ba nu, căci a căzut luptând şi s-a zdrobit! O, cum s-a luptat 
bătrânul Jatâyu de unul singur cu Ravana vrând să mă ajute! 


23-36. Dacă Răghava află unde mă găsesc, va şterge urma cetăţii de pe lume, va 
seca adânca mare, iar slava lui Ravana va trece în uitare! La fel ca mine-acum, se 
vor scălda în lacrimi diavoliţele văduvite, țipetele lor vor răsuna în fiecare casă din 
Lankă! Atunci când, în căutarea lor, Rama şi Lakșmana vor ajunge aici, niciun 


vrăjmaş nu va rămâne viu, nu, nici măcar o clipă! Din mii de ruguri se vor ridica 
nori de fum învăluind ostrovul şi stoluri mii de vulturi vor da ocol în zbor deasupra 
Lankăi! Insula va fi tărâmul morții. Văd numai pieze rele-n jurul meu, pe care prin 
purtarea nesocotită le aduceţi voi asupra voastră, iar dorinţele îmi vor fi curând 
îndeplinite. Slava Lankăi, cetatea neînfrântă, se va stinge-n ziua în care ticălosul 
Ravana va pieri, iar ea va fi o văduvă nemângâiată! Cetatea care astăzi petrece din 
sărbătoare-n sărbătoare craiul şi-l va pierde, iar diavoliţele vor fi vădane! Voi auzi 
curând cum plâng tinerele rakșasi-i în fiecare casă. Adâncă întunecime va cuprinde 
întreaga insulă, arsă de săgețile lui Rama şi lipsită de fruntașii cetății, atunci când 
viteazul cu ochi roşii va afla că sunt ținută cu sila în sălașul lui Ravana. Se apropie 
ceasul hotărât mie de crudul, josnicul Ravana, dar moartea mea nu-i va folosi 
nicicum. Demonii mâncători de carne nu vor să ştie de bine sau de rău, de lege sau 
fărădelege - dar plata faptei lor va fi peste măsură! 


37-39. Voi fi mâncată de un demon la masa de dimineață! N-am niciun mijloc de 
apărare atunci când Rama nu se află-n preajmă; chinul meu cel mare e că nu-l pot 
vedea pe Rama cel cu ochi de lotus. Dacă se află pe aici un negustor de otravă, îl 
voi vedea curând pe Yama singură, fără iubitul meu. 


40-48. Nici Rama, nici Lakşmana nu ştiu unde mă aflu, altfel ar fi răscolit cerul și 
pământul! Sau poate că au plecat spre palatele zeilor, negăsindu-mă pe acest 
pământ? Bincuvântaţi sun zeii, gandharvașii, siddhaş-ii şi marii înţelepţi din ceruri 
deoarece pot să-l vadă pe soţul meu! Sau poate că Rama s-a unit cu Sufletul 
Suprem, rupându-se de lume şi m-a uitat cu totul! Se spune doar: „ochii care nu se 
văd se uită”! Depărtarea distruge prietenia! Dar asta nu se poate spune despre 
Rama! Un păcat neștiut, făcut în altă viaţă, mi-aduse atâta nenoroc? Decât să 
trăiesc departe de Rama, ar fi mai bine să pot muri Poate cei doi frați s-au sihăstrit 
cu totul, lăsând armele deoparte pentru a-şi duce viaţa cu fructe şi rădăcini! Sau 
poate că Ravana 1-a ucis pe cei doi viteji cu vreun meșteșug viclean! De-ar fi aşa, 
cât mi-aş dori să mor - dar nu-mi este îngăduit! 


49-50. Binecuvântate sunt acele suflete măreţe care n-au făptuit păcate, schivnici 
care pot să-şi țină-n frâu simţurile: ei nu mai au nici patimi, nici dorințe; mă plec 
în faţa lor, ei sunt cu totul liberi! 


51. Uitată de iubitul meu Rama, căzută în ghearele lui Ravana, sunt gata să-mi iau 
viața!” 

1-2. Auzind cum le vorbeşte Sita, diavoliţele clocoteau de furie, iar câteva s-au dus 
pe dată să-l înştiinţeze pe Ravana cel cu gânduri rele. Restul au înconjurat-o din 
nou pe Sita strigându-i cu răutate: 


3. -„Nemernico, tu, Sita cea plină de păcate! Astăzi aceste răkșasi se vor desfăta 
mâncâdu-ţi carnea!” 


E Es. SĂ, ao i S pa die dU ă se eta 
4. Bătrâna şi înţeleapta Trijaţă'”, care moțăia culcată, se ridică auzind amenințările 
divolițelor neruşinate şi le zise: 


5-6. -,„Mâncaţi-vă între voi dacă aveţi poftă, dar nu v-atingeţi de fiica cea mai 
iubită a regelui Janaka, nora lui Dasaratha! Am avut un vis îngrozitor, care mi-a 
făcut părul măciucă, despre nimicirea demonilor de către soţul ei!” 


7-8. Diavoliţele s-au speriat de vorbele ei, începând să întrebe: -,„Ce fel de vis? 
Spune-ne!” iar 'Trijaţă le-a povestit: 


9-21. - „„Mai întâi l-am văzut pe Rama străbătând cerul într-o caleașcă zburătoare?% 
făurită din fildeş, trasă de o mie de lebede. Viteazul era îmbrăcat numai în alb, era 
împodobit cu ghirlande albe, iar alături de el stătea Lakşmana. Sita, purtând straie 
ca omătul, se găsea pe vârful unui munte alb, înconjurat de mare. Precum sunt 
unite lumina şi raza de soare, aşa s-au unit sub privirile mele Rama și Sita! Apoi 1- 
am văzut pe Rama și Lakșmana urcați pe un elefant cu patru colți, mare cât un 
munte; vitejii erau îmbrăcaţi în straie albe, iar feţele le străluceau pe când se 
apropiau de Janaki. Prinţesa s-a avântat de pe vârful muntelui spre elefantul care 
zbura pe cer, ajungând în braţele soțului ei. De acolo ea s-a îndreptat spre Soare și 
spre Lună, pentru a mângâia cei doi aștri cu mâna. Apoi elefantul a sosit în cetatea 
Lankă purtându-i pe toţi trei. <Visul s-a schimbat iar>: Rama și Sita au sosit <în 
cetate> într-un car la care erau înjugaţi opt boi albi ca zăpada; împreună cu fratele 
Lakşmana s-au suit apoi în minunatul Puşpaka și au zburat spre miazănoapte. 
Astfel l-am văzut eu în vis pe Rama, cel puternic precum Vişnu, alături de 
Lakşmana şi de Sita. Mult slăvitul Rama nu poate fi înfrânt de demonii asura sau 
rakşasa cum nu poate păcătosul să ajungă-n rai! 


201 = A : : A = A Ax = 
22-30". L-am văzut <în alt vis> şi pe Ravana. La început zăcea în țărână scăldat 
în ulei - beat fiind, încă mai bea; purta un veșmânt roșu și ghirlande din flori de 

— 202 . = A A . = LA 
karavira” “. Apoi l-am văzut în carul înflorit Puşpaka, de unde s-a prăbușit în 


a trijață=cea care părul strâns în trei cocuri. 

2% Textual sibikă=lectică sau palanchin. 

201 : a ama la aa Ă PI dala ă d, d 
Pasaj confuz, până la sloka 43, plin de repetiţii şi contradictoriu. Traducerea mea încearcă să 

introducă puţină logică în text. 

22 Leandru = Nerium odorum, v. Monier-Williams, p.253/3. 


țărână; se făcea atunci că era ras în cap, în haine cernite, iar o femeie îl târa încoace 
și încolo. Mi-a apărut încă o dată în straie roşii, într-un car tras de asini, 
îndreptându-se spre miazăzi”; cu minţile pierdute, Ravana înghiţea cu nesaţ ulei 
de susan, țopăia în car şi râdea în neștire. Deodată îl apucă groaza - se prăbușește la 
pământ - se ridică - era gol, bâlbâia vorbe proaste, blestemăţii, ca un nebun! Merge 
spre miazăzi neabătut - cade în gunoaie; murdar şi împuţit el merge mai departe 
spre un lac, dar lacul e secat de-atâta vreme că nici mâl nu are...Deodată, se iveşte 
o femeie-ntunecată la chip", murdară de noroi, cu straie sângerii - ea aruncă un laţ 
pe gâtul lui Dasagriva”” și îl târăşte spre Ţinutul Pierzării. <Se schimbă visul iar>. 
Acum îi văd pe uriașul Kumbhkarna” și pe toţi fiii lui Ravana - mânjiţi cu ulei și 


“A i . . + 207 . . 2 
rași în cap. Ravana e călare pe un mistreţ, Indrajit” pe un delfin din Gange”%, 


Kumbhkarna pe o cămilă şi purced tustrei neabătut spre miazăzi. 


31-33. Dintre toţi, eu doar pe Vibhișana”” l-am văzut sub o umbrelă albă. (Purta 
haine și ghirlande ca zăpada, iar trupul său era uns cu iruri dalbe de santal. Se 
auzeau în jurul lui zvon de trâmbiţe și tobe, de cântece și dansuri. Urcat pe un 
elefant cât muntele de mare)” el se înălța spre ceruri împreună cu patru dintre 
sfetnici. 


34-38. Din nou mi se arată demoni băuţi, cu haine stacojii şi ghirlande ca sângele - 
ei cântă şi beau ulei, femeile sunt pline de praf, totuși râd și strigă - dar cetatea se 
scufundă-n mare cu toţi caii, elefanții şi semeţele turnuri, cu arcadele şi porțile 
falnice, acum sfărâmate. Un sol al lui Rama - o maimuţă puternică - va arde până 
în temelii Lanka, oraşul ocrotit de Ravana. Văd cum Kumbhkarna și celelalte 
căpetenii sunt înghițiți de o mlaștină plină cu balegă de vacă. 


2 Sudul era ținutul lui Yama, zeul morții. Nordul era stăpânit de triburile ârya, de aceea era 
prietenos, în timp ce în sud locuiau populaţii neindoeuropene/dravidienii, care se opuneau 
înaintării acestora. 

20 “Textul are adjectivul kăli-neagră, care trimite direct la zeiţa distrugerii cu acelaşi nume. 

4 „Zece-capete”=Ravana. 

*% Unul dintre fraţii lui Ravana, apare în cartea a șasea. Numele este format din kumbha=urcior 
şi karna=ureche, înţeles drept „cel care are urechile ca nişte urcioare”; în limba română 
echivalenţele cele mai potrivite ar fi „cu urechile ca nişte toarte” sau „cu urechile clăpăuge”. 

cui „Învingătorul lui Indra”, cel mai mare dintre fiii lui Ravana; apare începând din capitolul 48. 

* simsumara =Platanista gangetica v. Huct s.v. Trăieşte în fluviile Indus și Gange, fiind specia 
cea mai primitivă de delfin de râu. Are culoarea gri, măsoară 2-2,5 m, iar botul lățit la capăt 
reprezintă 20% din lungimea corpului. Poate înota culcat pe o parte, preferă adâncimi de 3-9 m. 
*% Un frate al lui Ravana, este singurul pios cu adevărat; a primit de la Brahma nemurirea ca 
răsplată a evlaviei sale. 

210 Această parte se găsește în ambele variante online, dar lipseşte din edițiile Dutt şi Prasad. 


39-42. Fugiţi, vă spun, fugiți de-aici! Rama va veni soția să îşi scape; în apriga-i 
mânie nu va cruța pe nimeni şi vă va nimici! Râghava nu va ierta pe nimeni care 
i-a chinuit iubita în vremea de restrişte, când a fost departe de el! Vorbiţi-i blând 
de-acum încolo, fără ocări. Aş vrea iertare să îi cerem lui Vaidehi - atunci când o 
răkşasi visează astfel, ea se va bucura nespus! 


43-47. Nu mai şovăiți - trebuie să ne temem de Rama! Voi care aţi îngrozit-o pe 
prințesă cereţi-i acum iertare! Fiica regelui Janaka ne va apăra de primejdii fără 
seamăn dacă o înduplecaţi prin închinarea voastră! Nefericirea a făcut-o palidă la 
faţă, dar altfel eu nu văd pe trupul ei vreun semn de nenoroc. Eu am văzut-o în vis 
cum urcă sus în ceruri - 1 se vor împlini dorințele curând. Se apropie biruinţa lui 
Rama și pieirea lui Ravana. 


48-51. Priviţi cum i se zbate pleoapa <stângă>”!!, gingașă ca o petală de lotus, 
vestindu-i bucurii, cum braţul stâng 1 se ridică singur, cum tremură frumoasa-i 
coapsă”"” stângă, semn că în curând se va întâlni cu Rama! Priviţi păsările care vin 
iar ŞI iar la cuiburile de pe ramurile de deasupra ei, ciripind voioase - toate acestea 
îi prevestesc fericirea apropiată!” 


28214 


11-2. Sita, aflată în mijlocul diavoliţelor şi înspăimântată de ele şi de cuvintele lui 
Ravana, era îngrozită ca o micuță femelă de elefant vânată de un leu sau ca o 
fecioară pierdută în pădure. 


3-5.-,„Spun pe drept sfinţii învăţaţi că moartea nu trebuie să vină înainte de vremea 
sorocită. Pesemne sunt întinată de un păcat, dacă mai trăiesc măcar o clipă după 
asemenea amenințări! Mi-e împietrită inima peste măsură, dacă nu se sparge într-o 
mie de bucăţi, precum un pisc de munte lovit de trăznet! Am ajuns bună de ucis, 
fără de vină! Nu pot să-i dau demonului iubirea mea, cum nu poate împărtăși 
brahmanul versul Vedei cu un paria! 


n Completarea apare în trei dintre traduceri. 

212 Textual: „coapsa cât trunchiul unui elefant”. 

ae Ediţiile Dutt şi Prasad adaugă: „Auzind acestea sfielnica domniţă - bucuroasă peste măsură de 
prevestirea biruinţei soțului său - le-a spus: „Dacă acestea se vor întâmpla cu adevărat, vă voi 
ocroti pe toate”. Pasajul nu are sens în contextul celor ce urmează. 

”14 Dutt notează că atât capitolul 28 cât şi 29 aparțin doar variantei bengaleze publicate de 
Goressio. La rândul său, Goressio le considera interpolate. Sunt reluate unele versuri din 
plângerile Sitei din capitolele 25 şi 26, iar textul capitolului 28 poate fi considerat o variantă 
rezumată a celor precedente. Unităţile din sarga 28 sunt formate din patru versuri de câte 11-13- 
11-13 silabe, deci în total 48 de silabe în fiecare sloka, o altă dovadă de interpolare. 


6-7. Dacă Rama, stăpânul lumii nu mă scapă la ceasul potrivit, Ravana, cruntul 
demon mă va-mbucătăţi cu fiarele-i tăioase ca pe un prunc mort, scos din sânul 
mamei. Doar două luni, atât! Aştept, precum aşteaptă tâlharul osândit clipa sa din 
urmă, după toana unui rege! 


8. Vai, Rama! Vai, Lakşmana! Vai, Sumitră şi Kausalyă, maica mea! Vai mie, 
lpsita de noroc! Pieri-voi curând, precum corabia rătăcită în furtună pe marele 
ocean! 


9-10. Din vina mea, cei doi lei, fiii lui Dasaratha au fost uciși de Yama, ascuns sub 
chipul unui cerb; el m-a amăgit pe mine, nătânga, să îi trimit în codru! 


11. Vai, Rama! Viteaz cu braţ puternic și credincios cuvântului dat! Tu, cel cu faţa 
strălucitoare ca Luna plină, tu, viaţa mea! Tu, cel care iubeşti orice ființă, nu știi că 
voi fi ucisă de demoni! 


12-13. Nu am alt zeu decât pe soţul meu - dar asta e-n zadar! Zadarnic rabd şi-mi 
păstrez credinţa de soţie - în van e totul, precum o faptă bună irosită pe un 
nerecunoscător! Zadarnic mă chinui, lividă și slăbită; oricât de bună, fapta de-acum 
nu-mi mai ajută, nici rangul de singură soție. 


14-15. Vei împlini cu vrednicie porunca părintelui şi curând te vei întoarce acasă 
din pădure; atunci, o, Rama, te vei putea desfăta cu mulțimi de mândre cu ochi 
frumoși! Vai, vai mie, lhpsita de noroc! Eu te-am iubit din totdeauna - doar spre 
pieirea mea! În van mi-a fost păstrarea juruinţei, canonul, postul! O, nu mai pot 
îndura! Eu viaţa îmi voi lăsa în urmă! 


16. Voi înghiți otravă sau mă voi străpunge c-un tăiş! Dar, vai, nu-i nimeni în 
sălaşul demonilor să-mi dea otravă sau pumnal!” 


17. Regina plângea astfel în multe feluri, amintindu-și de Rama. Tremurând, albă 
ca varul, ea se apropie de înfloritul simsapa. 


18. Indurerată, ea îşi luă cosiţa împletită și se gândi: „Să schimb cosiţa-n laţ şi să 
mă leg de ramuri- pe dată voi ajunge în faţa lui Yama!” 


19-20. Plăpânda Sita se întinse să prindă o creangă; pe când stătea astfel, gândind 
la spiţa ei, la Rama şi Lakşmana, multe semne prevestitoare de bine au apărut 
deodată, aducătoare de speranță.) 

21 A îs, 3 SUE d: se cil 
(175. Pe când frumoasa domniță gândea astfel, plină de amărăciune, deodată o 
mulțime de semne bune i se arătară, precum roiesc slugile în jurul unui stăpân 
bogat. 


2. Ochiul ei stâng - negru ca mura, străjuit de gene lungi, frumos întoarse - începu 
să 1 se zbată ca lujerul de lotus atins de un pește. 


3. Braţul stâng, bine împlinit din fire, care odinioară era scăldat în aloe şi sandal, 
care fusese cândva pernă pentru fruntea lui Rama, începu să-i tremure. 


4. Coapsa stângă, măreaţă precum trunchiul unui elefant, începu să se mişte de la 
. A 21 . “A A . 
sine, ca într-un dans i vestindu-i întâlnirea cu Rama. 


5. Veşmântul auriu odată, dar acum plin de murdărie, prinse să alunece de pe 
217 


umerii frumoasei cu ochi mari și dinți precum seminţele de rodie“. 
6. Imbărbătată de atâtea semne prielnice, Sita renăscu la viață, așa cum încolţeşte 
sub picăturile de ploaie sămânţa pârjolită de soare și uscată de vânt 


7. Aşa cum arăta acum, cu buzele roşii ca fructele de bimba, cu sprâncene arcuite, 
dinți sclipitori de albi şi faţa strălucitoare de frumuseţe, părea a fi Luna scăpată din 
fălcile demonului Râhu. 


8. Scăpată de griji şi spaime, cu mintea liniștită şi plină de bucurie, Sita semăna cu 
o noapte cu lună plină.) 

1-2”. Viteazul Hanuman auzise totul - amenințările diavoliţelor, plângerea Sitei şi 

pe 'Trijaţă povestindu-și visul; el o vedea pe regină a fi asemenea fiinţelor divine 
. SI DIO aa e : 

din grădina Nandana”"” şi îşi zise-n sine: 


3-15. -,„„Aceea pe care mii şi mii de maimuțe o caută pretutindeni este aici, iar eu 
sunt cel care a găsit-o! M-am strecurat în cetate ca o iscoadă pricepută vrând să 
aflu puterea duşmanilor. De-acum cunosc în întregime cetatea de scaun şi puterea 
lui Ravana. Se cuvine să o alin pe soţia măritului Rama; trebuie să câștig cumva 


215 Versificaţia acestui capitol este tot de 4 linii pentru un sloka. 


21 Am preluat comparaţia lui Dutt. 
sl Comparaţia din edițiile Dutt şi Prasad. 


215 Se revine la situația de la sfârșitul capitolului 27. 
219 


29 


Joc de cuvinte în original: devin devatâmiva nandane, devi putând însemna atât „zeiţă”, cât şi 
„regină”. Nandana este o grădină mitică din paradisul lui Indra. 


încrederea frumoasei cu faţa strălucitoare ca luna plină, copleșită de tristeţe și care 
nu vede un capăt al suferinţei sale. Dacă mă întorc acasă fără îi aduc nicio 
mângâiere cinstitei doamne înlăcrimate, degeaba am venit; disperată, își va pune 
capăt vieţii! Va trebui să îl îmbărbătez tot eu și pe Rama cel cu faţa luminoasă. Mă 
va întreba ce mi-a spus Sita - şi ce voi putea răspunde, dacă nu vorbesc cu regina 
cu mijlocul mlădiu? El mă va arde atunci cu flacăra din ochi. Nu pot să mă apropii 
de ea și să-i grăiesc în faţa iezmelor care-o păzesc, dar dacă las să treacă noaptea, 
până-n zori ea va afla o cale cum să moară! Dacă nu aduc vreo veste de la Sita, 
cum voi putea să-l îndemn pe stăpânul meu, Sugriva, să pornească oștile încoace 
pentru binele lui Rama? 


16-30. Trebuie să aştept clipa nimerită și să vorbesc cu regina-ndurerată. Sunt 
acum o maimuţă mititică - să-i vorbesc deci în sanscrită, limba oamenilor aleşi. 
Dar dacă îi vorbesc precum brahmanii, iar ea se înspăimântă, crezând că sunt 
Ravana preschimbat - cum oare altfel ar putea grăi un vanara în limba 
omenească? Dar cum să îi alin durerea dacă nu-i vorbesc? Atunci, voi vorbi 
precum oamenii de rând. Janaki a fost însă speriată atât de tare de demoni încât se 
va-ngrozi văzându-mă și va striga cât va putea de tare, încredinţată fiind că sunt 
Ravana cel schimbător la-nfăţişare. Vor sări pe dată slutele rakșasi-i, se vor aduna 
cu arme înfricoșătoare şi, semănând la chip cu Regele Infernului, vor roi asupra 
mea, încercând să mă înhaţe și să îmi facă felul. Se vor speria zărindu-mă cățărat 
printre crengi şi ramuri,“ vor chema alte ajutoare - drăcoaicele din straja lui 
Ravana, înarmate cu sulițe, paloşe și furci. Dacă mă vor înconjura nu voi putea 
ajunge pe țărmul celălat, căci puterile îmi vor fi sleite-n luptă; ori poate că iezmele 
vor Sări asupra mea şi mă vor cetlui, ducându-mă de aici, iar domniţa nu va afla 
mesajul meu. Dacă aceste nebune o rănesc cumva pe fiica lui Janaka, sola lui 
Rama şi Sugriva nu va putea fi dusă la îndeplinire. 


31-36. Dar Janaki este ascunsă printre demoni, în colţul ăsta uitat de lume, dincolo 
de mare. Nimeni nu va putea să o găsească dacă mă ucid sau mă prind, căci niciun 
pădurean nu poate sări o sută de poşte peste ocean. Nici eu însumi nu aş mai avea 
puterea să o fac după lupta cu mii de demoni, chiar dacă i-aş zdrobi pe toți, doar 
sorții luptei nu sunt niciodată dinainte cunoscuţi. Nici eu, nici altcineva cu destulă 
minte nu ar începe bătălia. Să vorbesc cu Vaidehir ar fi o greşeală fără seamăn; dar 
dacă nu vorbesc, ea viaţa își va lua cumva. 


37-39. Solia cea mai bine pregătită e risipită-n van, precum un văl de ceaţă sub 
razele de soare, de trimisul fără minte care nu ştie să aleagă timpul şi vremea 


*0 Textul este cel din edițiile Dutt şi Prasad; variantele electronice adaugă: „se vor speria de 


forma mea uriaşă”, ceea ce este în contradicție cu sloka 17. 


potrivită <spre a vorbi>. Trufaşul atoateștiutor duce de râpă planul cel mai bine 
chibzuit. Oare cum să-mi îndeplinesc misiunea, fără să greşesc și fără să fi venit 
degeaba peste oceanul cel întins?” 


40. Inţeleptul Hanuman chibzui îndelung, căutând vorbele care să nu o înspăimânte 
pe Sita; el își spuse în cele din urmă: 


41-43. -„Nu o voi speria dacă voi începe lăudându-l pe Rama, cel adorat de ea, 
slăvind cu vorbe-alese toată spița lui Ikşvâku - auzindu-mă vorbind astfel se va 
încrede în mine”. 


44. Ascuns vederii printre ramuri, Hanuman - viteazul cel cu suflet mare - începu a 
lăuda cu vorbe adevărate pe împăratul lumii - Rama. 


3l 


1. După ce chibzuise îndelung, Hanuman rosti cu glas blând aceste vorbe în auzul 
Sitei: 


2. -„, A fost odată un împărat mărit, pe nume Dasaratha, din spiţa lui Ikşvăku; era 
drept şi cuvios, şi-n oastea lui avea el care, cai şi elefanţi, iar printre oameni avea 
pe drept o slavă ne-ntrecută. 


3. Născut din neam de regi, el printre regi era un înțelept fără de seamăn, plin de 
virtuți şi stăpânit în toate, semănând cu Indra. 


4-5. Puterea lui se bizuia pe adevăr, mărinimos și blând, nu vătăma fără pricină. 
Plin de noroc el însuşi, aducea belșug cu sine. Printre crai el nu avea egal în lumea 
largă, țărmurită de ocean. Avea înfățișare împărătească și, fiind fericit în toate, el îi 
făcea fericiți pe toți. 


6-8. Fiul său cel mare se numeşte Rama; faţa sa e strălucitoare precum luna, e 
ştiutor a toate câte sunt pe tărâmul nostru și un arcaş fără pereche. Spaima 
vrăjmaşilor, el este totodată dharma-ntruchipată, apărător al prietenilor, al 


neamului său și vietăților câte sunt pe lume. EI a cinstit cuvântul dat de tatăl său 
ajuns la căruntețe, plecând în afund de codru împreună cu soţia şi fratele mai mic. 


9. Pe când vâna jivine în desişuri, Rama a nimicit mulțimi de rakșasa neînfricați 
care îşi schimbau înfățișarea după vrere. 


10. Aflând că toți demonii din Janasthâna au fost ucişi, în frunte cu Khara și 
Diuşana, Ravana l-a amăgit pe Rama prefăcându-se în cerb, apoi a răpit-o pe Janaki 
doar ca să-şi stâmpere mânia. 


11-15. Pe când o căuta pe nevinovata Sita, zeiţa-ntre femei, Rama a întâlnit o 
maimuță vanara, pe nume Sugriva, cu care s-a împrietenit. Rama, cuceritorul 
cetăților vrăjmașe, l-a ucis pe Vaâli, dăruindu-i apoi împărăția maimuţelor lui 
Sugriva. Acesta dădu poruncă și mii de maimuțe care se pot schimba la chip 
porniră în lumea largă s-o caute pe devi Sita. Eu însumi, ascultând cuvântul lui 
Sampăti, am trecut dintr-o săritură oceanul larg de o sută de poşte, doar pentru a o 
afla pe Sita cea cu ochii mari. Aici eu am văzut o tânără domniţă care seamănă la 
trup, la chip şi frumuseţe cu descrierea făcută de Rama.” 


16-19. Astfel vorbi slăvitul vanara, apoi tăcu. Janaki rămăsese uluită de cuvintele 
lui Hanuman. Sfioasă, cu faţa ascunsă în buclele-i bogate, ea privea în sus spre 
copacul simsapa. Ea îl căuta în toate părțile pe cel care grăise, copleșită de bucurie 
și cu gândul îndreptat spre Rama. Uitându-se pe furiş, în sus şi jos, Sita zări chipul 
strălucitor al Fiului Vântului, sfetnicul neîntrecut în înţelepciune al regelui 
maimuţelor. 

1-2. La vederea lui Hanuman, ascuns printre ramuri, înveşmântat în straie albe dar 
cu chipul ca para focului, de parcă era făurit din fulgere, mintea Sitei se tulbură. Ea 
vedea o maimuţă strălucitoare, de culoarea florilor asoka când s-au deschis deplin; 
ochii acesteia păreau aur topit, iar glasul îi era blând şi mângâietor. 


3-8. Maithili îşi spuse: „Înfăţişarea acestei fiinţe e înfricoșătoare! Nu poate fi privit 
- e groaznic!” Se înspăimântă din nou şi începu să murmure jalnic printre lacrimi: 
„O, Rama, Rama!” şi „O, Lakşmana!” Văzând că maimuța stătea smerită în faţa ei, 
prințesa se gândi: „Să fie, oare, doar un vis?” Îndrăzni să privească din nou în fața 


. . Ă: . . 22] . A SA . 
ei; era tot Fiul Vântului, cu falca-i mare“, sfetnicul preaînţelept al stăpânului peste 
neamul cel roșcat. De această dată, Sita îşi pierdu simţirea și rămase ca moartă 
vreme îndelungată. Intr-un târziu, când îşi veni în fire, ea se gândi: 


9-14. - „Am văzut în vis o maimuţă slută; nu e semn bun precât se spune; să fie 
însă de astă dată o piază bună pentru Rama, Lakşmana şi regele Janaka, tatăl meu! 
Dar cum ar putea fi vis? Jalea şi durerea nu-mi îngăduie să visez - departe de Rama 
cel cu faţa ca o lună plină, lipsită sunt de somn și bucurii; cum aș putea oare visa? 
Gândul meu stăruie mereu numai la Rama, vorbesc doar despre el, dorul și 
dragostea mă chinuie fără încetare. Nu-i de mirare că văd fantasme, aud năluciri 
vorbind; însă năzărirea e înşelare, n-are trup și formă cum are acesta. Mă plec în 
faţa voastră, Brhaspat, stăpânul rugăciunii, Indra stăpânul trăznetului, Brahma, cel 
ce te-ai născut pe tine însuţi şi în fața ta, Agni, Focul care jertfele primeşte! Rogu- 
vă, îngăduiți ca spusele maimuţei să fie adeverite-ntocmai, iar vorba lui să nu fie 
minciună!” 

1. Hanuman cobori din copac; faţa lui era precum mărgeanul, iar hainele-i erau 
cuviincioase. Fiul Vântului se închină smerit în faţa Sitei, punându-și palmele pe 
creştet şi grăi vorbe plăcute: 


2-13. -„Doamna mea cu ochi de lotus, înveşmântată în zdrenţe de mătase, cine eşti 
tu, ceea care stai în fața mea, ținându-te de ramuri? De ce din ochii tăi izvorăsc 
lacrimi precum picăturile de rouă strânse pe florile de nenufar? O, cine şi ce ești 
tu? Eşti zeiță, asura, naga, gandharva, rakșasi, yakşa sau kinnara? Te-ai născut 
din Rudra ori Marut, eşti poate una din comorile cerești? Sau poate ești Rohini- 
steaua desăvârşită între toate celelalte - iar zeul Candra te-a lăsat în urmă și ai căzut 
din cer? O, frumoasă cu ochi negri! Eşti cumva binecuvântata Arundhati, care, 
supărată pe Vasişţa, soţul său, l-a părăsit geloasă şi plină de mânie?” Doamna 


* Textul este tradus diferit, dar în toate cazurile se subliniază diformitatea feţei sau cicatricele 
de pe chipul lui Hanuman. Am avut în vedere legenda care îi explică numele, amintită în cartea a 
patra. 

“2 Traducerea după Dutt şi Prasad. Ediţiile electronice înțeleg textul astfel: „eşti cumva 
binecuvântata Arundhati, care şi-a mâniat soţul, înțeleptul Vasiştha, şi de aceea a fost 


mea cu mijlocul mlădiu, pari a jeli pe cineva - e cumva un fiu ori tatăl, fratele sau 
soțul tău? Dar tu atingi pământul, lăcrimezi şi strigi neîncetat un numele regesc; 
straiele te arată mai curând împărăteasă decât zeiţă - eu aş spune că ești fiica unui 
rege, soția unui împărat stăpânitor de oameni. O, dacă eşti Sita, cea răpită de 
Ravana în codrul Janasthâna, spune-mi fără teamă! Eu cred că eşti soția lui Rama, 
pentru că din straiele sărmane, din faţa trasă răzbate totuși atâta frumuseţe, mult 
mai presus de oameni!” 


14. Auzind cuvintele lui Hanuman, fericită pentru că el rostise numele lui Rama, 
Vaidehi îi răspunse: 


15-17. - „Eu sunt nora lui Dasaratha, preamăritul rege, slăvit de ceilalți crai ai 
lumii, nimicitorul oștilor vrăjmaşe; mai sunt și fiica lui Janaka, regele cu suflet 
mare, domnitorul din Videhă. Numele îmi este Sita, sunt soția înțeleptului Rama. 
Timp de doisprezece ani eu am trăit în palatul împăratului şi voia mea era pe dată 
împlinită, iar eu mă desfătam cu toate bucuriile date oamenilor pe această lume. 


18-19. In anul al treisprezecelea însă, rajahul şi cu sfetnicii au pregătit încoronarea 
lui Rama, podoaba neamului Ikşvăku. Atunci însă regina numită Kaikeyi a 
amenințat: 


20-21. «Din clipa în care Rama va urca pe tron eu nu mă voi atinge de apă sau 
mâncare! Viaţa îmi voi sfârşi de-ndată! O, preaslăvite rege, cuvântul dat cândva, 
din dragoste, nu îl uita, ci pe Rama sihăstreşte-l în pădure!» 


22-26. Amintindu-și de darurile făgăduite reginei Kaikeyi, regele își pierdu 
simțirea auzind crudele vorbe, căci vorba dată sfântă îi era. Bătrânul rege îşi rugă 
fiul cel mare să lase stăpânirea pe care i-o dăduse. Viteazul Rama îşi află puterea în 
adevăr, dăruiește mereu, fără a primi nimic în schimb şi nu rostește o vorbă rea 
chiar dacă viaţa sa ar fi în joc; de aceea, pe dată se plecă cuvântului domnesc. Se 
dezbrăcă de falnicele straie și mă lăsă în grija mamei sale. 


27-28. Dar fără el nu pot trăi nici chiar în rai; pe dată straiul sărman l-am luat, 
spre a-l însoți în codru. Fiul Sumitrei s-a îmbrăcat și el în hainele din scoarță de 
copac, gata să își urmeze fratele mai mare. 


29-31. Noi, supuşi fără şovăire poruncii-mpărătești și neclintiți în juruinţele făcute, 
am intrat în sihla-ntunecată, nepătrunsă, în care nu călcasem vreodată. Pe când 
sălăşluiam acolo cu neasemuitul meu soţ, Ravana m-a răpit cu sila. Demonul mi-a 
îngăduit doar două luni să mai trăiesc, apoi zilele îmi voi sfârşi.” 


îndepărtată?” Dacă spunea fraza astfel Hanuman ar fi jignit-o grav pe Sita - ceea ce, desigur, nu 
era în intenţia lui - tocmai în acest pasaj plin de laude la adresa ei. 

1. Hanuman ascultă cuvintele pline de tristeţe ale prinţesei şi răspunse cu vorbe 
mângâietoare: 


2-4. -„Divină Vaidehi, eu am sosit aici din porunca lui Rama! EI este în viaţă şi cu 
bună sănătate; îți doreşte tot binele din lume. Fiul <cel mare al> lui Dasaratha, 
piosul cunoscător al dharmei, cel care ştie mânui chiar distrugătoarea armă a lui 
Brahma, îţi trimite urări de bine; la fel, întristatul Lakșmana, însoţitorul credincios 
al soţului tău, își pleacă fruntea înaintea ta!” 


5. Prinţesa simţi fiori de bucurie auzind veştile despre cei doi viteji, lei printre 
oameni, şi grăi: 


6. -,„„Se adeverește, așadar, spusa din vechime: bucuria vine până la urmă, chiar 
dacă ar trece un veac întreg!” 


7-9. Ea se umplu de bucurie şi vorbi încrezătoare cu Hanuman; acesta îndrăzni să 
facă un pas spre Sita. Ea se-nspăimântă din nou, la gândul că ar putea fi Ravana, 
zicând în sinea sa: 


10. -,„,Vai, ruşine să îmi fie! De ce i-am spus atâtea, lui, care sigur este Ravana sub 
altă-nfățişare?” 


11-13. La gândul acesta frumoasa Maithili  scăpă din mâini ramura copacului 
asoka Şi se prăbuşi pe pământ. Văzând cât e de îngrozită, Hanuman, maimuța cu 
braţe lungi, căzu în genunchi în faţa lui Janaki, dar ea nu îndrăzni să își ridice ochii 
spre el. Totuşi, văzând umila plecăciune, Sita suspină și spuse cu glasu-i dulce: 


14-16. -„Dacă ești într-adevăr Ravana, cel care te-ai arătat în faţa mea schimbat la 
faţă pe când urzeai ticăloşii, fapta ta de-acum este nespus de josnică! În Janasthana 
erai un biet călugăr cerșetor, doar chipul tu ţi-l poţi schimba dup-a ta vrere! O, 
Bântuitor al nopții! Nu se cuvine ceea ce faci: mă chinui astfel, pe mine cea sleită 
de post şi suferință! 


17-24. Dar dacă nu eşti cel de care eu mă tem? Se poate, căci inima mi s-a umplut 
de bucurie dintr-o dată, atunci când te-am văzut! Norocul te-nsoţească, dacă eşti 
solul lui Rama! O, vanara! Povesteşte-mi despre Rama - atât de drag îmi e s-ascult 
vorbindu-se de el! Vorbeşte despre minunatele-i virtuți! Judecata mi se fărâmă la 
glasul tău, cum malul apei se sfărâmă sub valul râului! O, ce vis frumos şi nesfârşit 
de lung, în care-l văd pe trimisul lui Rama! O, dacă i-aş vedea în vis pe Rama şi 
Lakşmana, durerea mea ar trece! Dar visul se poartă dușmăneşte - dacă nu dorm, 


Nici nu visez! Acesta nu e însă vis - văd o maimuţă și mă bucur; în vis aceasta nu 
este cu putință!””* Poate fi o nălucire, stăpânirea unui demon, înceţoșarea minții, 
nebunia venită din bolile trupeşti? Nu, nu se poate! Nu-i nălucire, nici sminteală! 
știu cine sunt, maimuța se vede a fi vie!” 


25-27. Sita se gândea la toate iar și iar, văzând în cuget cum se preschimbă 
demonii; închipuirea o făcea să creadă că Hanuman e tot Ravana. De aceea 
mlădioasa Janaki nu-i mai răspunse viteazului vanara. Dar fiul Vântului înţelese ce 
se petrecea în mintea ei, astfel încât începu să rostească vorbe care să îi aducă 
bucurie: 


28-36. - „Strălucitor ca Soarele e Rama, drag ochilor cum e Luna, plăcut supușilor, 
căci darnic este precum Kubera, viteaz ca zeul Vişnu, grăind cu glas plăcut doar 
adevărul - la fel cu Vâcaspati””! Frumuseţea lui îl face să pară întruchiparea 
Zeului Dragostei, iar portul lui este regesc. Mânia lui se-aprinde rar, doar când 
greşeala mare merită pedeapsă, iar carul de război îl mână ca nimeni altul! La 
umbra putrnicului braţ își află adăpost întreaga lume! Năluca unui cerb, izvodită de 
Ravana, la îndepărtat pe Rama, pentru ca tartorul să te răpească din sihăstrie; dar 
plata el şi-o va primi în săgeți de foc pe câmpul de bătaie! Mâhnit peste măsura de 
cruda despărțire, viteazul Râghava m-a trimis pe mine să te caut! Lakşmana cel cu 
braț puternic, fiul drag al Sumitrei, se-nchină ţie! Zeiţă printre regine! Sugriva, 
regele neamului vanara și prietenul lui Rama, se pleacă ţie şi îți doreşte tot binele 
din lume! 


37-38. O, Vaidehi! Rama, Lakşmana și Sugriva nu te-au uitat nicio clipă! Din 
fericire, te-am găsit în viață, chiar dacă încătuşată în ghearele demonilor. Viteju 
neîntrecuți Rama, Lakşmana și Sugriva vor veni curând cu oști nenumărate de 
vanara! 


39-41. Eu sunt Hanuman, sfetnicul regelui Sugriva; am ajuns în cetatea Lankă 
225 


sărind în zbor peste ocean şi talpa mea am pus-o pe fruntea ticălosului Ravana””. 
Plin de curaj am venit să te găsesc - nu sunt tartorul de care te temi; nu te îndoi şi 


crede-mi vorba”. 


*%3 Pentru indieni să viseze o maimuţă este o prevestire proastă. 


24 Sau Brhaspati- zeul elocinței, „stăpânul vorbirii”. 
25 Metaforic vorbind, ca semn al biruinţei. 


35226 


1. Auzind cuvintele rostite despre Rama de cel mai bun dintre vanara, Sita spuse la 
rându-i cu glas suav: 


2-3. =„Unde l-ai întâlnit pe Rama? Cum de-l cunoşti pe Lakșmana? cum s-au 
împrietenit oamenii și roşcatele maimuțe? Rogu-te, îmi spune cum arată Rama și 
Lakşmana, pentru ca întristarea să nu mă cuprindă iar! Spune-mi cum îi sunt 
braţele şi picioarele lui Rama!” 


4. Hanuman, fiul Vântului, începu să zugrăvească-n vorbe înfăţişarea lui Râghava, 
grăind întocmai adevărul: 


5-7. -„Prinţesă din Videha, cu ochii precum petalele de lotus, tu vrei s-auzi cum 
arată soţul tău şi fratele lui, Lakşmana, deşi prea bine ştii aceasta; bucuros eu îţi voi 
spune ce am văzut cu ochii mei.Ascultă, așadar! 


8-10. Rama are ochii precum petalele de lotus, din naştere e înzestrat cu frumuseţe 
și cu haruri, iar firea sa farmecă inimile tuturor, 0, fiică a regelui Janaka! 
Strălucirea lui Rama - egală cu a Soarelui; răbdarea lui - ca neclintirea gliei; e 
înțelept ca Brhaspati şi vestit în lume la fel de mult ca Indra. Rama este-apărătorul 
tuturor fiinţelor din lume şi scut al celor de un neam cu el. Străjer dreptăţii fiind, e 
paznic neclintit purtării sale drepte şi vrăjmaşilor pieire. 


11-14. Frumoasa mea regină! Fiind apărătorul celor patru caste, Rama e dătător de 
lege şi păstrătorul ei, făcându-i pe toți să o urmeze. Se pleacă toți smeriți în fața 
strălucirii sale; la rându-i, el pornirile îşi înfrânează, pios datina Vedelor o 
împlineşte şi celui virtuos îi vine într-ajutor. Deplin cunoaşte ştiinţa cârmuirii, 
cinstește brahmanii, e plin de-nvăţătură, iar firea lui e minunată; dar, deși e smerit 
în toate, dușmanii-i nimicește fără preget. Deplin cunoaşte Rama și Vede şi 
Vedangas””, ca nimeni altul stăpâneşte Yajurveda şi Dhanurveda”5 -măiestru este 
printre cei măieștri. 


15. Regina mea, întreaga omenire ştie înfăţişarea lui Rama! Lat în umeri, având 
claviculele bine învelite-n muşchi, braţele lungi și vânjoase, ochii <precum 


*% Sarga 33 în ediția PRED; textul este aproape identic, dar numărul versurilor în ediția critică 


este de doar 80. 
27 Texte explicative ale Vedelor. 
*3 Manual pentru arcași; PRED 5, p. 201 traduce „artele marțiale”. 


trandafirul”2*>, iar gâtul înconjurat de norocosul kambhugrivah zii 


16. Vocea sa - un chimval răsunător! Pieliţa feţei sale e închisă la culoare, dar 
strălucitoare. Rama e un erou, iar toate părțile trupului său, bine cumpănite din 
născare, arată acest lucru. 


17-20. %! (...) Trei bucle îi coboară pe frunte, policarul său are patru linii”, alte 
patru sunt pe trup”, e înalt de patru coţi”““, patru părţi din trupul său sunt la fel de 
cumpănite”"*(...) Are patru canini puternici, iar pasul său în patru feluri umbletul îi 
schimbă”*. Puternice sunt nasul, buzele şi fălcile sale... Trei virtuţi sunt zestrea sa, 
iar Rama împlineşte ţelurile întreite”” ale fiecărui om. 


21. Măreţ cum se cuvine regelui să fie, Rama urmează dharma neclintit; dacă 
adună bogăţie, este doar ca să o împartă celorlalți <cu dărnicie>. El cunoaște 
timpul şi locul potrivit pentru fiecare-ndatorire, iar varba lui e plină de blândeţe. 


22. Născut din altă maică, altfel leit la fire, virtute și înfăţişare este nebiruitu-i 
frate, Lakșmana. 

Textual „un roșu plăcut”. 

Trei cute de grăsime, regăsite şi pe abdomen; semn regesc aducător de mult noroc, este 
menţionat și în jâtaka 461. 

%1 Distihurile 5,35,17-20 din ediţiile electronice, corespunzând cu 5,33,17-19 diri printre 
oamenin PRED 5. Ele descriu calitățile fizice ale lui Rama în formule consacrate în literatura 
indiană. Traduse, aceste formule devin prozaice şi criptice. Din păcate, ele nu sunt interpretate 
la fel nici măcar de învățații indieni - de ex. cuvântul dvisuklavân este înţeles de Govindarăja 
drept „două părți strălucitoare”= ochii şi dinţii, în timp ce alţi comentatori văd aici o referire la 
părinții lui Rama şi glosează „pur din partea ambilor părinți”; pentru discuția detaliată a celor 
patru distihuri v. PRED 5, pp. 438-442. Deoarece introducerea în text a tuturor explicațiilor este 
evident imposibilă, am selectat doar câteva dintre trăsăturile descrise; gruparea lor numerică este 
esențială pentru Vălmiki. 

252 Trei bucle - textual „trei capete”, dar cuvântul a fost interpretat urmând explicaţiile 
principalilor comentatori - reprezintă o prevestire a regalității; patru linii la baza degetului mare 
arată că persoana stăpâneşte toate cele patru Vede. 

*53 Grupurile de câte patru linii de pe trup - alt semn al domniei - ar putea apărea: pe frunte. pe 
palme, pe tălpi sau în toate aceste locuri; ele indică şi longevitate, după Govindarâja asigurând o 
viață de 95 de ani. 

24 PRED 5 „p. 440 consideră că, în acest caz particular, 4 coţi indieni (kișku) = 96 angulas = 1,83 
m. După alte calcule (ibid.) 96 de angulas = 2,44 m. Govindarâja afirmă că 96 de angulas este 
înălțimea specifică unui zeu. 

sei Obrajii, braţele, şoldurile și genunchii sunt simetrice. 

25 Rama merge ca un leu, ca un tigru, ca un elefant și ca un taur. 

ci Dharma, artha, kăma. 


23. (Pe când răscoleau întreg pământul în căutarea ta, cei doi viteji, tigri printre 
: : 40) 
oameni, au ajuns la noi.) i8 


24-32. Pe când cei doi prinți străbăteau pământul în căutarea ta, s-au întâlnit cu 


regele maimuţelor””, frumosul Sugriva. Acesta fusese izgonit din domnie de 
fratele său mai mare şi se ascundea înfricoşat în sihla de pe muntele Rsyamikha. 
Noi îl slujeam pe surghiunitul Sugriva - un crai statornic întru vorba sa. Vitejii frați 
suiau coasta minunatului munte Rsyamiukha înveşmântaţi în straie din scoarță de 
copac, dar cu arcuri mari în mâini. Văzând cum vin cei doi voinici, tigri printre 
oameni, regele s-a înfricoşat cumplit şi-n salturi a urcat până pe culme. De acolo, 
m-a trimis pe mine, singur, să-i întâlnesc pe cale. Precum a fost porunca, m-am 
închinat cu braţele-ndoite a rugă spre cei doi prinți frumoși şi purtători de semne 
fericite. Ei spusele mi-au ascultat cu bună voie, apoi eu i-am purtat pe spate până-n 
faţa regelui. Grăit-am adevărul întreg în faţa măritului Sugriva; ei au vorbit apoi pe 
îndelete și prieteni buni au ajuns să fie, aflând fiecare în celălalt o mângâiere. 


34-43. Întâi de toate, Rama l-a îmbărbătat pe Sugriva, cel izgonit de fratele-i mult 
prea puternic, Vâli, de dragul unei femei. Apoi Lakșmana i-a povestit lui Sugriva 
chinul îndurat de Rama după ce te-a pierdut pe tine. Păli Sugriva auzindu-i spusele, 
precum păleşte a soarelui lumină în umbra lunu; pe dată, căpeteniile maimuţelor 
adus-au mulțimea de podoabe, căzute de pe trupul tău când demonul te purta în 
zbor. Le-au arătat fără de preget, dar nu știau unde ai fost dusă. Atunci când 
podoabele căzute cu clinchet pe pământ, pe care eu însumi le-am strâns, i-au fost 
arătate, Rama se pierdu cu firea. Ținându-le în poală, divinul rege le uda cu 
lacrimi amare; durerea îl ardea acum cu mult mai tare pe fiul lui Dasaratha, care 
plângea neîncetat, jelindu-se. Îndelungată vreme zăcu astfel în suferință măritul 
Rama; cu multă greutate şi cu multe vorbe de îmbărbătare, abia l-am ridicat de jos 
eu însumi. Privind podoabele din nou, iar şi iar, arătându-le să le vedem noi bine, 
Râghava şi fiul Sumitrei le-au dat apoi, spre pază, lui Sugriva. 


44-47. Doamna mea, dorul care îl arde pe Râghava de când nu te mai vede e la fel 
de aprig precum focul ce aşteaptă într-un miez de munte sfârşitul veacului acesta! 
Din grijă pentru soarta ta, nesomnul, durerea şi neliniștea îl mistuie, la fel ca 
văpaile-ntreite de pe altarul focului. Durerea de a nu te mai vedea l-a zguduit pe 
Rama așa cum cutremurul cel mare mișcă muntele semeţ. Dacă nu te vede pe tine, 
ce plăcere ar putea afla în frumuseţile din calea sa, fie păduri, râuri sau cascade? 


238 


Versul apare doar în trei manuscrise. 

Textual mrgapati=stăpânul sălbăticiunilor. 


48. Dar în curând, o, Janaki, după ce îi va nimici pe Ravana cu neamul şi prietenii 
lui, Rama te va regăsi! 


49-52. De la început Rama şi Sugriva s-au prins cu jurământ să îl ucidă pe Vâli și 
să te caute pe tine.“ Rama l-a dat curând pieirii pe Vâli într-o bătălie, apoi l-a- 
nscăunat pe Sugriva domn peste oştiri nenumărate de maimuțe. Astfel s-a 
întemeiat, prințesă, frăția dintre Rama și Sugriva. Sunt solul celor doi, iar numele 
meu este Hanuman. 


53-63. Sugriva, de îndată ce şi-a câștigat regatul, a chemat la sine toate maimuţele, 
apoi le-a trimis în cele zece zări în căutarea sa. Puternicele maimuțe, uriaşe precum 
munţii, au străbătut întreg pământul după cum a poruncit regele. Angada cel 
norocos, fiul lui Vâli, viteaz între vitejii pădureni, a pornit în fruntea unei treimi 
din oaste. Dar ne-am rătăcit în munţii Vindhya şi multe zile şi nopți noi le-am 
pierdut, copleşiți de întristare. Se sfârşise timpul sorocit; deşi am scotocit păduri și 
munţii de netrecut, dealurile și puhoaiele de munte, noi nu am găsit urma domniei 
tale. De frica mâniei regelui, am hotărât să ne luăm viețile. Scufundat într-o mare 
de durere, Angada a început să jelească întâi pierderea ta, Vaidehi, apoi pe Vâli, 
pe noi, cei ce posteam până la moarte, la urmă pe Jaţăyu. Pe când zăceam în 
deznădejde, așteptând chpa din urmă, o pasăre uriașă veni, parcă anume spre 
salvarea noastră. Era Sampâţi, rege al vulturilor, frate cu regele Jaţăyu. Aflând 
despre uciderea fratelui, tună plin de mânie: 


64. -«Cine l-a ucis pe fratele meu mai mic? Prea bunilor vanara, spuneţi cum şi 
unde a căzut!» 


65. Angada i-a povestit tot ce s-a-ntâmplat, cum a fost ucis Jaţăyu în Janasthâna pe 
când te apăra de un demon. 


66. Fiul lui Aruna plânse cu amar la vestea uciderii lui Jaţăyu, apoi ne-a spus că tu, 
prinţesă cu pulpe frumos rotunjite, te aflai în palatul lui Ravana. 


67-72. Nebuni de fericire după ce am ascultat spusele aducătoare de bucurie, am 
pornit pe dată să te găsim, sub conducerea lui Angada. Văzând marea cea mare, 
tristeţea i-a biruit din nou pe ceilalți, dar eu, lăsând deoparte frica, am sărit <peste 
valuri, cale de>o sută de yojane. Aseară intrat-am în cetatea plină de demoni; aşa 
v-am văzut pe Ravana şi pe tine, cea copleșită de suferință. Am spus totul, aşa cum 
s-a întâmplat; vorbeşte cu mine, zeiță, pentru că sunt solul fiului lui Dasaratha! 


2 Distihul 50 : „Apoi regele maimuţelor a venit spre Kişkindhă împreună cu cei doi prinți viteji 
Şi l-a ucis pe Vâli” nu apare decât în 4 manuscrise sudice din sec. al XVIII-lea, fiind omis în 
edițiile critice; v. PRED 5, p. 444. 


73-79. Regină! Pentru tine am venit aici, trimis de Rama; sunt fiul Vântului și 
sfetnicul craiului Sugriva. Vlăstarul lui Kâkutstha, soţul tău și cel mai vrednic între 
purtătorii de arme e teafăr, la fel Lakșmana cel cu semne norocoase pe trup și 
mereu ascultător fratelui său mai mare. Am în minte doar binele soțului tău şi am 
ajuns aici din vrerea lui Sugriva. Eu pot lua orice chip doresc; fără nimeni alături, 
am străbătul întreg meleagul de la miazăzi pentru a te afla. Norocul m-a ajutat și 
voi putea alina suferinţa oștirii de maimuțe care plânge de mila ta, vestind că te-am 
găsit! Din fericire, nu în zadar am trecut oceanul și voi fi vestit pentru această 
faptă! Nu peste multă vreme, viteazul Rama îi va nimici pe Ravana, împreună cu 
toți cei întovărășiți cu el și cu neamul său, readucându-te astfel la sine. 


80-83. Vaidehi, se află pe lume un pisc numit Kauraja”", semeţ printre culmi; de 
acolo a pornit maimuța Kesari spre muntele Gokarna””. Despre Kesari se spune că 
e tatăl meu, iar el - la îndemnul măriților devarși - a ucis acolo un asura numit 
Sambasădana, curăţând scăldătoarea sfântă de la ţărmul stăpânului apelor-oceanul. 
Maithili, m-am născut pe acel câmp prin voia zeului Pavana””, sunt Hanuman, 
vestit în lume pentru faptele mele. Am vorbit despre virtuțile soţului tău pentru a-ți 
câştiga încrederea. ( Doamnă fără de prihană, Rama te va lua curând de aici)"*” 


84-87. Îndurerata Sita a crezut atunci cele spuse cu șart de Hanuman, s-a 
încredinţat că este trimisul lui Rama. Lacrimile care udau acum genele lui Janaki 
veneau din nemărginită bucurie, faţa ei strălucea precum luna când scapă de Râhu: 
într-adevăr, Hanuman era cine spunea că este. Hanuman îi spuse atunci frumoasei 
prințese: 


88”. (-,, Maithili, ţi-am spus totul; curaj! Oare ce mai pot face, spre a-ţi fi pe 
plac? Eu trebuie să mă întorc înapoi. ) 


89. După ce tatăl meu l-a ucis pe asura Sambasâdana la porunca divinilor învățați, 
m-am născut eu: vanara, dar şi fiu al Vântului, de o seamă cu Vântul în putere!” 


241 : S A A Al i . d 
Numele muntelui este incert, apărând doar în manuscrisele nordice. Este păstrat cu multe 


rezerve în edițiile critice - v. PRED 5, pp. 206 şi 444, nota la 5,33,73. Traducerile - Dutt, Prasad 
şi cele electronice - preferă numele Mâlyavân din versiunile sudice. 

ci gokarna= „ureche de vacă”; există doi munţi cu acest nume: unul este un cunoscut loc de 
pelerinaj Saiva pe coasta de vest a Indiei (v. Huet), iar al doilea se află în Himalaya (v. PRED 5, 
p. 445). 

Text dificil de tradus din cauza conotațiilor cuvântului kșerre, care poate însemna atât „câmp” 
cât şi „soţie”, trimițând la conceptul kșerraja= copil avut de o femeie de la un alt bărbat decât 
soțul ei, dar cu consimțământul acestuia din urmă şi recunoscut ca legitim. V. PRED 5 p. 445. 

2% Vers din versiunea sudică. 
*%5 Distih din varianta sudică. 


3 6246 


1. Hanuman, preaputernicul fiu al vântului Pavana, spuse apoi plin de smerenie, 
acestea, vrând să întărească încredințarea Sitei: 


2-3. -„Vrednică doamnă, sunt o maimuţă, dar sunt şi solul înţeleptului Rama; iată 

inelul însemnat cu numele său, o, zeiță! (Mi-a fost dat de însuși măritul Rama, 
x: j A : 247 AD e A, je ta 

pentru a te putea încredința deplin pe tine)”. Fii fericită, căci zilele amare s-au 

sfârşit!” 


4-6. Jânaki luă inelul: i se părea că își vede aievea soţul lângă sine, iar bucuria îi 
umplu sufletul. Frumosul ei chip strălucea de bucurie, cum străluceşte Luna când 
scapă de Râhu. Sfioasa domniţă, recunoscătoare din adâncul inimii pentru 
minunata veste adusă îl lăudă pe Hanuman: 


5-11. -,, Prinţ al pădurenilor, ești fără îndoială viteaz, priceput şi înţelept dacă ai 
pătruns de unul singur în cetatea demonilor rakșasa. Ţi se cuvine o laudă peste 
măsură, căci al trecut sărata mare sărind dintr-o suflare o sută de poşte peste sălașul 
dulfilor, uşor de parcă ar fi fost de-o şchioapă”5. Nu ești o fiinţă de rând, ci un erou 
printre vanara, căci nu te-nfricoşează puterea lui Ravana; îmi este, aşadar, îngăduit 
să vorbesc cu tine, trimisul lui Rama. Neînvinsul Rama nu mi-ar trimite vestitor pe 
cineva fără credinţă ori fără curaj. 


12-14. E, într-adevăr, o mare binecuvâtare că Rama, dreptul prinţ ce vorba nu-și 
încalcă, şi Lakșmana, bucuria Sumitrei, sunt bine-sănătoşi””! Dar dacă vlăstarul 
lui Kăkustha e viu și sănătos, de ce focul mâniei sale nu mistuie pământul 
îmbrățișat de-ocean, ca para sfârşitului de lume? Amândoi frații pot înfrânge chiar 
ȘI zeii, dar chinul meu nu s-a sfârșit nicicum! 


14-16. Cred că Rama nu s-a lăsat pradă disperării, sper că nu suferă peste măsură 
și că se pregătește de luptă. Sper că prinţul nu s-a pierdut cu firea, ştie calea de 
urmat şi face tot ce îi stă în puteri să facă. 


17. Sper că nu a uitat să folosească vorba bună şi darurile pentru cei care îi sunt 

2 3 Fi - Ya E N: pi pă RE, N A . 
prieteni, dezbinarea și puterea împotriva vrăjmaşilor i 0, sper că rămâne prieten cu 
aliaţii săi şi gata să nimicească dușmanii. 


240 Sarga 34 în PRED 5. 

27 Versul apare doar în câteva manuscrise. 

2% gospada= cât urma lăsată de copita unei vaci/cât pasul unei vaci; v. Dutt,vol. 5, n. la p. 993. 
* Ironia din cuvintele Sitei nu a putut trece neobservată de comentatori; ca întotdeauna, ea 
spune fără teamă tot ce gândeşte. 

dle Pasaj dificil, pe care am încercat să îl fac inteligibil. Pentru discuție, v. PRED 5, p.448. 


18-19. Sunt sigură că își face prieteni, că sunt mulți care îl caută şi care îl ajută 
plini de respect. Sper că prințul îşi păstrează credinţa în zei, în sine şi în soartă. 


20-23. Iubirea lui Râghava nu s-a stins, nădăjduiesc, doar pentru că sunt departe şi 
Rama va veni din chinuri să mă scape. Sper doar că nu s-a prăbușit sub atâta 
nenorocire, căci viața lui dintru-nceput a fost plină doar de bucurii şi fără nicio 
întristare. Trag nădejde că primeşte numai veşti bune de la Kaikeyi, Sumitră şi 
Bharata. Sper că vrednicul de cinste Râghava nu s-a prăbuşit în hăul tristeții din 
pricina mea, după cum nădăjduiesc că nici nu se uită după altă femeie, ci va veni să 
mă salveze. 


24-27. Sper că Bharata, iubitorul de frate, își va trimite în ajutorul meu numeroasa 
oaste”, cu falmuri fluturând în vânt şi condusă de sfetnici. Sper că slăvitul 
Sugriva, regele pădurenilor, împreună cu vitejii care luptă cu ghearele și dinții, va 
ajunge aici din cauza mea. Nădăjduiesc că viteazul Lakșmana, bucuria Sumitrei și 
mânuitorul armelor divine, va nimici demonii rakșşasa cu un potop de săgeți. Și 
mai cred că în curând îi voi vedea pe Ravana, prietenii şi neamul său întreg, uciși 
în bătălie de armele îngrozitoare ale lui Rama! 


28-30. Sper că faţa lui Rama, strălucitoare precum aurul şi răspândind parfum de 
lotus, nu s-a ofilit de jale ca lotusul când seacă sub arşiţă lacul. Sper că inima lui a 
fost la fel de răbdătoare cum a fost când, de dragul dreptăţii, a lăsat domnia şi m-a 
dus cu sine-n adânc de codru, mergând pe jos. El nu iubeşte pe nimeni în lumea 
asta mai mult decât pe mine - nici pe mama sa şi nici pe tatăl său. O, solule, aş vrea 
să am zile destule pentru a auzi veşti de la dragul meu!” 7” 


31-32. 'Terminând de spus aceste vorbe pline de miez și plăcute auzului, frumoasa 
prinţesă tăcu, pentru a putea asculta cuvintele minunate ale lui Hanuman despre 
solia lui Rama. Vitaezul fiu al Vântului o ascultase pe Sita; acum, își împreună 
mâinile, le duse la frunte și zise: 


33-36. -„„Frumoasă cu ochi de lotus, Rama nu știe unde te afli(de aceea nu te-a 
salvat pe dată, aşa cum nici Indra Distrugătorul cetăților nu a salvat-o de îndată pe 


că După PRED 5, p. 448, n. la 34,23, termenul akşauhini desemnează o armată formată din: 


21 870 care de luptă, 21 870 elefanţi, 65 610 cavaleriști şi 109 350 pedeștri; după Huet, este 
armata completă formată din 10 divizii - antkini. 

22 Am tradus distihurile 14-30 după versurile 34,13-29 care le corespund în ediţia critică. 
Urmându-l pe Dutt, versiunile electronice, care au totuşi o traducere similară celei de la 
Princeton, introduc o nuanță dubitativă - 1 hope..., can I hope?, în timp ce ediția americană 
începe fiecare distih cu 1 trust...; cuvintele cred, sper, nădăjduiesc au încercat să echilibreze cele 
două direcții de interpretare. 


Saci)” După ce mă va asculta, Răghava va sosi fără întârziere în fruntea unei 
armate de urşi şi de maimuțe. Urmașul lui Kâkustha va stăvili talazul mării cu un 
potop de darde şi va deșerta cetatea Lankă de toţi demonii din ea. EI va zdrobi pe 
oricine îi va sta în cale - de-ar fi asura, zeu sau însuși Yama. 


37. Nobila mea doamnă, pentru că nu te mai poate vedea, Rama e chinuit de jale și 
nu îşi găseşte liniştea, cum nu-și află pacea un elefant urmărit de leu. 


38-40. Zeiţă, mă Jur pe piscurile Dardura, Malaya, Vindhya, Meru și Mandara, mă 
jur pe rădăcini şi fructe”, că în curând vei vedea chipul minunat al lui Rama- cu 
ochii săi frumoşi, buzele roşii ca fructul de bimba, urechile pline de inele- faţa care 
seamănă cu luna când răsare plină. Prinţesă din Videhă, îl vei vedea pe Rama 
șezând cu slavă pe muntele Prasravana, precum tronează-n ceruri “Indra 
aducătorul-celor-o-sută-de-jertfe. 


41-46. Rama nu mănâncă decât a cincea parte din tainul de ascet, doar orez fiert, 
fără mied şi carne. Se gândeşte doar la tine și, cu gândul dus, uită să gonească din 
preajmă ţânțarii, muştele și şerpii; jeleşte fără încetare, subjugat de zeul iubirii - nu 
se poate gândi la altcineva decât la tine. Rar pune geană peste geană, dar când se 
trezeşte murmură suav «Sita»! Dacă vede vreun lucru - o floare sau un fruct - 
plăcut femeilor, oftează şi strigă:«Vai, vai, draga mea»! Acest prinţ, neabătut în 
canonul său, se chinuie necontenit şi strigă «Sita»! EI face tot ce poate pentru a te 
aduce înapoi.” 


47.Se mângâie sufletul Sitei la veştile acestea, dar se şi întristează la suferinţa 
nesfârșită a lui Rama. Jânaki, domniţa din Videhă, semăna cu o noapte de la 
începutul toamnei, când luna e întunecată de scamele norilor de ploaie. 


1. Răspunse Sita, doamna cu faţa precum luna plină, astfel cuvintelor advărate și 
bine cumpănite ale lui Hanuman: 


2-6. -,„Ceea ce îmi spui, vanara, că doar la mine gândul lui Rama adastă plin de 


255 Versul se găseşte numai în câteva manuscrise. 


* Hanuman ia ca martori munţii - adăpostul său - şi hrana sa. 
255 Comentatorii sudici preferă în loc de „cel mai înalt dintre ceruri”, varianta „suit pe un elefant 
regesc”, v. PRED 5, p. 450, nota la distihul 5,34,38. Satakratu este epitetul lui Indra, pentru că a 
adus o sută de sacrificii asvamedha. 
25 Sarga 35 în ediția Princeton. 


mâhnire și nu la alta, e pentru mine nectarul vieţii” amestecat cu venin ucigător! 
Pe fiecare dintre noi, Ursita îl târăşte cetluit în funii spre slavă sau amar şi nimeni 
de soarta hărăzită nu a scăpat vreodată, preabuna mea maimuţă! Vezi doar cu câte 
chinuri ne-a lovit Ursita pe fiul Sumitrei, pe Rama şi pe mine! Naufragiat în marea 
disperării, Rama se zbate să înoate - va ajunge, oare, cu sleitele-i puteri la ţărmul 
ei cândva? Putea-va domnul meu să nimicească Lanka și demonii dintr-însa, iar pe 
Ravana să-l ucidă? 


722 


7-11. Spune-i lui Rama: „Nu zăbovi! Grăbeşte-te!” Doar un an mi-a fost îngăduit 
de tartor să trăiesc; din el, iată, zece luni de-acuma au trecut - doar două îmi mai 
rămân din viaţă. Nu s-a îndurat nicicum Ravana când fratele-i vitreg - Vibhişana - 
de multe ori l-a sfătuit smerit să mă trimită înapoi. Ravana nu voieşte să-mi dea 
drumul, căci l-ajunge vremea morții-n bătălia ce va fi. Toate le-am auzit de la 
Anală”*, fiica mai mare a lui Vibhişana, trimisă chiar de mama ei <la mine>. 


Ila-llb 2% 


IlUn înţelept dintre rakşasa pe nume Avindhya - un vârstnic cumpănit de felul său 
- 1-a prevestit lui Ravana nimicirea demonilor de către Rama. Deşi Avindhya are 
trecere mare, tartorul nu s-a lăsat înduplecat | 


12-16. O, cel mai bun din neamul cel roșcat! Am inima curată şi sper ca domnul 
meu să vină în curând aici pentru mine. Răghava e înzestrat cu stăruinţă, bărbăție, 
cutezanţă, bunătate, recunoștință, pricepere şi putere. EI singur - fără să-i fie fratele 
alături - a nimicit paisprezece mii de demoni în codrul Janasthâna - care dintre 
vrăjmaşii lui nu tremură de groază? Rama, cel mai viteaz dintre oameni, nu poate fi 
doborât de necazuri! Eu îi cunosc tăria, așa cum fiica lui Puloma”“ o cunoaşte pe 
cea a lui Sakra”!. Precum usucă razele Soarelui apa din băltoaca, aşa vor seca 
săgețile lui Rama demonii vrăjmaşi de sânge””. 

17. Atunci când Sita termină de vorbit, faţa ei slăbită de necazuri era scăldată în 
lacrimi. Hanuman îi spuse: 


257 


Este vorba de amrta- nectarul care asigura nemurirea zeilor cerești. 
25 


3 Numele personajului variază: Anală în PRED 5; Kală în versiunile sudice, Dutt şi Prasad; 
Nandă la Goresio, Nală în ediţiile electronice; v. nota la versul corespunzător în PRED 5, p. 451. 
25 Următoarele două distihuri, puse între bare verticale, lipsesc din variantele electronice , dar 
apar în PRED 5, unde sunt numerotate 5,35,12-13 la p. 211, şi în traducerile Dutt şi Prasad. 
Autenticitatea lor este îndoielnică, v. PRED 5, nota de la p. 451. 

260 Sacă. 

2! Indra. 

*2 Textul este uşor adaptat pentru o mai bună înţelegere. 


18-24. -,, De îndată ce va auzi veştile aduse de mine, Râghava va năvăli aici cu oști 
nenumărate de urşi și de maimuțe. Dar și mai bine! Te pot scăpa eu însumi într-o 
clipă de tartor şi de chin! Doamnă fără pată, pe spate mi te suie şi voi străbate 
oceanul dintr-o săritură, doar am putere eu destulă să duc pe umeri Lanka însăşi și 
pe Ravana laolaltă! Într-o clipă te voi purta pe muntele Prasravana, în faţa lui 
Răgava, la fel de iute cum duce focul sfânt ofranda către Sakra! Într-o clipă îi vei 
vedea pe Rama şi Lakșmana; urmașul lui Raghu voieşte ca demonii să piară, cu 
vrere la fel de neclintită precum cea a lui Vişnu când hotărît-a să-i nimicească pe 
daitya! Viteazul cel plin de slavă precum Indra vrea să te găsească cu orice preţ, 
deşi e încă în sihăstrie”*. Regină preafrumoasă, nu pregeta - doar te arde dorul 
revederii cu Rama la fel de mult ca pe Rohini cel după zeul Lunii. 


264 Ş A A 3 sist 70 : i 
25.“Urcată pe spinarea mea vei străbate marea prin înaltul cerului, unde ai putea 
grăi cu Luna şi Soarele strălucitor. 


26-27. Frumoasă doamnă, niciunul dintre cei care îşi au sălașul în Lanka nu va 
putea să mă ajungă, dacă pornesc în zbor ducându-te pe tine! Precum sosit-am aşa 
te voi ridica şi voi zbura prin ceruri cu tine, nu te îndoi de asta, o, Vaidehi!” 


28. Bucuria umplu întreg trupul Sitei când auzi cuvintele maimuţei, însă răspunse 
astfel: 


2 3 : : să i ra : 

29-307%. -„Se vede aici mintea de maimuţă! Hanuman, cum crezi că vei putea, cu 
trupul tău firav, să mă duci atât de lungă cale, până la soțul meu, stăpânul de 
popoare?” 


31. Hanuman, vestitul fiu al Vântului, simţi vorbele ca o ocară; își spuse-n gând: 


32. „Sita cea cu ochii negri nu-mi cunoaște puterile; de aceea, prințesa din Videha 
trebuie să vadă cum arăt <cu adevărat>”. 


33-36. Hanuman, distrugătorul vrăjmaşilor începu să îşi arate chipul lui Vaidehi. 
Pentru a-i da încredere Sitei, viteazul sări jos de pe ramură şi începu să crească. 
Stătu apoi în faţa prințesei din Videha, mare cât munţii Meru şi Mandara, 


53 “Traducerea încearcă să facă inteligibil un distih transmis diferit de manuscrise; pentru 


problemele textului original v. PRED 5, pp. 451-452, nota la v. 5, 35,25. 

Disuh transmis în forme foarte diferite în manuscrise, cu variante suplimentare în edițiile 
tipărite, dar al cărui sens rămâne neclar; am preluat interpretarea cea mai simplă. 
2% Aici începe discuţia care explică refuzul Sitei de a se întoarce la Rama împreună cu 
Hanuman. Danielle Feller vede în acest pasaj reticenţa Sitei față de ceea ce putea fi o încercare 
de seducere - v. Danielle Feller, Hanuman's Jumps..., pp. 204-205. Distihurile 30 şi 40-59 sunt 
de fapt pretexte, adevăratul motiv fiind arătat în sloka 60 : fidelitatea absolută, ireproşabilă, față 
de Rama. 


strălucitor ca focul ce arde vâlvătaie, înfricoșător, cu fața roşie, colți şi gheare 
oţelite şi spuse: 


37-38. -„Eu pot, într-adevăr, să duc în spate întreaga Lanka -ostrov, păduri şi 
munţi, ziduri de cetate, porți şi palate - adăugând și regele tartor pe deasupra. 
Hotărăşte-te fără de teamă, o, Vaidehi - e vremea să liniştim de-atâta tulburare 
sufletele lui Rama şi Lakşmana!” 


39. Acum Janaki , ceea cu ochii precum petalele de lotus, vedea că fiul Vântului 
seamănă cu un munte și zise: 


40-42. -„„Acum îţi înţeleg deplin, mărețe Hanuman, puterea, mişcările iuți ca vântul 
și înflăcărarea de care dai dovadă; cum ar fi putut o ființă de rând să ajungă în 
această țară, pe acest îndepărtat țărm al mării fără fund? Sunt încredinţată că poţi 
străbate drumul înapoi ducându-mă pe mine; se cuvine să chibzuim dacă e înţelept 
să o ŞI faci. 


43-45. Preabunule, nu ar fi bine pentru mine să zbor ca vântul - iuțeala aceasta 
nemaipomenită mă poate face să îmi pierd simțirea; sau, dacă frica m-ar cuprinde, 
acolo în înaltul cerului, aş putea cădea de pe umerii tăi în învolburarea mării unde 
foiesc rechini, balene și pești mari - sărmana de mine aş deveni aleasa lor gustare! 


46. Nu pot merge cu tine, distrugător al vrăjmașilor: împovărat cu o femeie ai fi 
într-o mare primejdie. 


47-49. Văzând cum pleci cu mine rakșas-ii cei puternici ne vor lua urma, la 
porunca ticălosului Ravana. Înconjurat din toate părţile în mijlocul cerului de 
demoni şi împovărat cu mine, o femeie, vei fi în primejdie. Oare cum mă vei 
apăra, când ei vor avea arme, iar tu nu? 


50-55. Dacă în timpul bătăliei cu acei demoni nemiloşi voi fi copleșită de groază, 
voi cădea din spatele tău. Preabuna mea maimuţă, rakșas-ii groaznici, uriași la stat 
și peste măsuri de voinici ar putea să te învingă într-un fel sau altul. Stând cu ochii 
după ei, nu ai mai lua seama la mine - aş putea cădea din spatele tău în toiul 
bătăliei și ei m-ar prinde din nou sau m-ar smulge din mâinile tale sau chiar m-ar 
ucide. Se ştie doar: biruinţa și înfrângerea în luptă sunt mereu nesigure. Aș putea 
muri de-atâta spaimă - zadarnică ar fi atunci strădania ta! Desigur, ai putea să 
învingi tu, ucigându-i pe toţi rakşasa, dar aceasta ar micşora slava lui Rama”! 


266 i : ANEPE Ș E ă td 
Destinul lui Rama este să distrugă puterea lui Ravana - pentru aceasta s-a născut, indiferent 


dacă este un erou sau avatar al zeului Visnu. Răpirea Sitei este doar elementul declanșator, 
necesar pentru a justifica războiul din cartea a şasea. Hanuman poate distruge singur puterea lui 
Ravana, dar ar face inutilă existențele lui Rama, ale fraţilor acestuia şi chiar cea a Sitei. 


56-57. Se poate ca demonii să mă ascundă într-o tainiţă, unde nici amândoi urmașii 
lui Raghu, nici maimuţele să nu mă mai poată găsi.Tot ce ai făcut ar deveni fără de 
rost. Ar fi mult mai bine dacă Rama te-ar însoți. 


58-59. Viteazule, de viața mea sunt prinse viețile lui Rama, ale fraților săi şi cele 
ale spiţei lui Sugriva. Dacă Rama și Lakşmana pierd orice nădejde să mă găsească, 
slăbiți de jale şi de dor, îşi vor lua vieţile, iar maimuțţele și urşii vor pieri în acelaşi 
fel. 


60. Pentru mine, credința faţă de soţul meu e mai presus de toate, Hanuman! Nu 
vol atinge eu, de bună voie, trupul altcuiva vreodată nici cu piciorul! 


61. Am fost silită să ating trupul lui Ravana”", e adevărat - dar a fost fără voia 
mea! Lipsită de putere, de ajutor şi de-apărare 7%, pentru că soţul și stăpânul meu 
lipsea, puteam, oare, face altceva? 


62-65. S-ar cuveni ca Rama însuși să mă ia de aici, după ce i-a ucis pe Ravana cel 
cu zece capete şi pe demonii lui. Am văzut eu însămi faptele de arme ale măritului 
viteaz care își nimicește duşmanii în luptă. Nu sunt pe potriva lui nici zeii, 
gandharva-şii, şerpii divini, nici rakșasa! Ar putea oare cineva să-i țină piept 
urmașului lui Raghu, când acesta îşi poartă arcul puternic şi este însoțit de 
Lakşmana? el pârjoleşte totul, precum focul mâncător de jertfe aţâţat de vânt și 
egal e cu Vasava! Hanuman, fruntaș printre maimuțe, cine ar putea să-i țină piept 
în bătălie lui Rama, cel care spulberă duşmanii? Avându-l alături pe Lakşmana, el 
stă neclintit precum elefanții care susțin pământul, iar când aruncă săgeți 
înflăcărate seamănă cu Soarele care va arde totul la sfârșitul vremii! 


66. Te rog pe tine, cel mai bun din neamul cățărător, adu-i aici pe Rama, pe 
Lakşmana şi oastea regelui Sugriva! Preabunule, adu-mi înapoi bucuria, e atâta 
vreme de când mă ofilesc jalea şi dorul după Rama! 


*5 Versiunile mai recente ale mitului vor susține că Agni, zeul focului, a salvat-o de fapt pe Sita 


de atingerea lui Ravana creând o „clonă” a prinţesei, de unde necesitatea episodului ordaliei prin 
foc din cartea a şasea. Astfel, Sita nu a atins niciodată alt bărbat decât pe soțul său; v. PRED 5, p. 
453, 

2% “Textul original are aici trei sinonime semnificând lipsa de putere; PRED 5 păstrează două în 


traducere, Dutt unul, în timp ce Prasad găseşte trei echivalenţe aproximative. 


200209 


1. Viteazului vanara îi plăcură spusele Sitei şi răspunse cu vorbe potrivite, doar era 
priceput la meșteșugul cuvântării: 


2-6. -,,„A1 spus ceea ce se cuvenea să fie spus de o femeie plină de virtute, care îşi 
apără pudoarea, frumoasă regină! E adevărat, o femeie nu ar putea străbate o sută 
de yojana peste ocean, chiar dacă ar fi călare pe mine. A nu te atinge de un alt 
bărbat decât Rama este o hotărâre vrednică de soția acelui mare om, dar câte femei 
ar fi cugetat la asta? Rama va afla fără greş tot ce mi-ai spus și cât de vrednic te-ai 
purtat! 


7-10. Eu am vorbit având în minte doar binele lui Rama, la care ţin atât de mult. 
Am cântărit depărtarea insulei Lanka, lărgimea de netrecut a mării cu puterea mea 
de a îndeplini aceasta. Gândul meu a fost curat, izvorât din credința față de 
stăpânul meu - voiam să te aduc cât mai curând lângă Rama. Doamnă plină de 
virtute, dacă nu îndrăzneşti să vii cu mine, dă-mi un semn care să fie recunoscut de 
Râghava!” 


11. Sita, frumoasă ca o mlădiţă a zeilor, răspunse astfel cuvintelor lui Hanuman, cu 
glasul înecat în lacrimi: 


12-13. -,„Dragului meu tu aminteşte-i această întâmplare, petrecută pe vremea când 
trăiam în părțile dinspre miazănoapte şi răsărit, în sihăstria de la poalele muntelui 
Citrakiţa, lângă râul Mandăkini. Pe meleagul acela se găsesc din belșug rădăcini, 
fructe şi cursuri de apă, astfel că mulți asceţi au chiliile acolo. 


14-21.<Într-o zi m-am plimbat printre tufişurile pline de felurite flori înmiresmate 
<şi m-am scăldat în râu>""%, apoi, şiroind de apă, m-am așezat în poala ta. O cioară 
doritoare de carne mi-a ciupit sânii. Am aruncat după ea cu un bulgăre de 
pământ, dar a continuat să mă ciupească. Veșmântul mi-a alunecat și mi-am strâns 
din nou cingătoarea. Eram furioasă, dar tu râdea: de mine; am căutat adăpost în 
braţele tale, m-ai mângâiat și mi-ai făcut un semn pe frunte. Erai fericit că mă 


269 Sarga 36 din PRED 5; în ediția critică acest capitol are doar 56 de distihuri. 


270 Adaosul este necesar pentru a înţelege de unde proveneau stropii de apă; unii comentatori au 
considerat că este vorba doar de transpiraţie. Sita se adresează lui Rama, care va auzi povestirea 
de la Hanuman. Există multe ambiguități ale textului original și diferențe de amănunt între 
manuscrise în relatarea acestui episod, ceea ce duce la interpretări divergente; de exemplu, după 
unii comentatori, Rama ar fi cel care s-a scăldat. Am urmat în special traducerile edițiilor Dutt şi 
PRED 5, urmărind să obțin un text logic. Se consideră că aceasta este prevestirea făcută de o 
cioară, menţionată în 4,1,55. 


aflam lângă tine şi mi-ai şters lacrimile de pe obraji. Obosită peste măsură, am 
dormit mult timp în brațele tale, iar tu ai adormit în braţele mele. 


22-25. Dar cioara mâncătoare de ofrande s-a întors şi, coborând dintr-o dată, a 
început să îmi sfârtece din nou sânii pe când mă trezeam. Picăturile de sânge au 
curs pe tine, atunci te-ai deşteptat din somn la strigătul meu. Văzându-mi rănile ai 
șuierat ca un şarpe: 


: .. 971 : ; CI ia A gti : Ai dai A IN 

26. „Frumoasa mea cu coapse bine rotunjite“ , cine ţi-a rănit sânii? Cine întărâtă 
» x212 

un şarpe cu gura larg deschisă “? 


27-35. Privind în preajmă ai văzut minunata cioară care zbura iute ca vântul: era 
fiul lui Sakra”75. Atunci tu, viteazul cu braţ puternic şi primul printre înţelepţi, ai 
hotărât pedeapsa ciorii. Ai luat un mănunchi de iarbă darbha din aşternutul tău și l- 
ai umplut cu puterea armei lui Brahma; iarba a început să ardă precum focul ce va 
distruge lumea - ai aruncat-o spre pasăre. Aceasta a ocolit pământul, a străbătut 
tărâm după tărâm vrând adăpost să afle; când tatăl şi maharș-iu au izgonit-o din 
faţa lor, s-a întors singură la tine, cerşindu-ți îndurarea. Urmaș al lui Kăkutstha, 
văzând-o prăbuşită pe pământ, te-ai milostivit de ea. Ai spus ciorii: 


36. „Arma lui Brahma nu poate să nu-și lovească ţinta; poți alege însă unde 
anume!” 


< . 274 = = EP = 
37-38. „In ochiul drept”, a răspuns pasărea - acolo a fost lovită, dar a scăpat cu 
. > ev A . . 7 27 . . =) 
viaţă. S-a plecat smerită în faţa ta, pomenindu-l și pe Dasaratha””?, apoi ai lăsat-o 
să plece spre căminul său. 


39-43. Stăpâne al întregii lumi! Odinioară ai folosit arma lui Brahma împotriva 
unei biete ciori, doar ca să mă aperi; de ce acum îl ierți pe cel ce m-a răpit? (Sunt 
lpsită de apărare, deşi tu eşti apărătorul meu.) Ai milă de mine, vitezule, tu, care- 
mi spuneai că mila e cea mai de seamă formă a dreptăţii! Eu te cunosc preabine; 
ești măreț, puternic și de neoprit; poți fi netulburat precum oceanul, nu ai nici 
margini, nici străfunduri cunoscute - doar eşti stăpânul uscatului și mării, egal cu 
Vasava însuşi! ai putere și știi ca nimeni altul să-ţi foloseşti armele divine. De ce 
atunci nu le abaţi, Răghava, asupra demonilor?» 


21 Textual: „cu coapse precum trunchiul unui elefant”. 


272 Variantă de interpretare acceptată de comentatorii indieni: „un şarpe cu cinci capete”. 
Ala Epitet al lui Indra; „fiul lui Sakra” este J ayanta. 
+ Doar un singur manuscris are acest emistih, citat însă de trei comentatori; v PRED 5, p. 457, 
nota la 5,36,30. 
275 Referirea la Dasaratha este neclară pentru toţi comentatori. 


44-48. <O, Hanuman!> Pe câmpul de bătaie, nici năga, nici gandharva, nici 
demonii asura ori furtunile marut, nu pot întrece săgețile lui Rama! Dar îi mai pasă 
lui Rama, cât de puţin, de mine? Dacă da, cum de săgeata-i ascuţită nu se înfige-n 
demoni? De ce nu-i poruncește oare lui Lakşmana, nimicitorul vrăjmaşilor, să mă 
dezrobească în numele său? Fraţii cei doi sunt tigri printre oameni, puternici 
precum Agni și Vayu, pot ţine piept şi zeilor din cer; de ce m-au dat uitării? De 
bună seamă că am săvârşit vreodată un păcat fără iertare - de aceea nu-mi vin în 
ajutor!” 


49”7%. Astfel vorbi Vaidehi, iar lacrimile îi umpleau ochii. Hanuman, marele viteaz, 
fiul Vântului, îi răspunse astfel: 


50-54. -„Zeiţă! Rama este copleșit de durere după ce te-a pierdut şi nu mai se 
bucură de nimic, iar când Rama e îndurerat, la fel e și Lakșmana. Regină fără pată! 
Eu te-am găsit cu mare greutate, dar te-am găsit; nu-i vremea pentru plâns!De- 
acum în scurtă vreme chinul tău se va sfârşi. Amândoi fiii de rege abia aşteaptă să 
te revadă; pentru asta vor arde Lanka până-n temelii! Frumoasă doamnă cu ochi 
mari! După ce îl va ucide-n luptă pe nemilosul Ravana cu tot neamul său, Rama te 
va duce înapoi în cetatea sa de scaun. Încredinţează-mi tot ce vrei să spui 
puternicului Rama, vajnicului Lakşmana, lui Sugriva sau cetei de vanara, aflate pe 
țărmul mării.” 


55. Sita cea îndurerată, semănând cu o fiică de zeu, îi grăi astfel lui Hanuman: 


56-63. - „Te pleacă-ntâi în faţa vrednicului fiu născut de Kausalyă şi de sănătate îl 
întreabă în numele meu pe Rama, împăratul lumii. Din partea mea şi repetându-mi 
spusa întreabă ce mai face Lakşmana, iubitul frate, mereu blând, drept şi priceput. 
EI, minunatul fiu al Sumitrei, binecuvântată mamă, a lăsat în urmă totul - 
ghirlande, nestemate, o ceată de iubite, chiar propria stăpânire pe această lume - și, 
după cuvenita închinare în faţa părinților, l-a urmat pe Rama. A făcut aceasta - el, 
dreptul, chipeșul, înțeleptul, voinicul cu braţ puternic și umerii de leu - pentru a-l 
apăra pe fratele mai mare de primejdiile din codru. Viteazul Lakșmana ne-a privit 
mereu pe Rama și pe mine ca pe tatăl şi pe mama sa; el nu ştie că am fost răpită. 
Lakşmana e îndatoritor față de vârstnici, aduce noroc, are multă putere dar puţine 
vorbe şi se gândeşte-ntâi la ceilalți, nu la sine - icoană leită a socrului meu. De 
aceea Rama îl iubește cel mai mult pe el, mai mult chiar decât pe mine. Lakșmana 
duce la bun sfârşit orice însărcinare - am ţinut la el întotdeauna, iar lui Rama îi 
ostoiește dorul după tatăl lor. 


*7 Distihurile 49-55 nu sunt păstrate în edițiile critice, fiind totuşi consemnate la variante. Ele 
au însă rolul de a fragmenta lungul monolog al Sitei. 


64-66.! Hanuman, tu cel mai bun dintre vanara, fă astfel încât Lakşmana să vrea să 
îmi aline suferinţa. Lakşmana are sufletul curat, e blând şi îi e drag lui Rama, iar tu 
eşti priceput la vorbă; doar strădania ta îl va face pe soțul meu să mă elibereze. 
Adu-i aminte iar și iar stăpânului meu spusele mele:) 


67-68. «O, vlăstar al regelui Dasaratha! Doar o lună mai am de trăit, jur aceasta pe 

adevărul însuşi. Viteazul meu, salvează-mă precum Vişnu a scos zeiţa Kausiki din 

Pâtălă, cetatea diavolească! Ravana m-a încătuşat printr-o înşelăciune».” 


69-70. Sita deznoadă din straiul ei o podoabă tăinuită, care-i împodobise capul”; 


dându-i bijuteria lui Hanuman îi spuse: „Aceasta trebuie să ajungă la Rama 
Viteazul o puse pe un deget de la mână, pentru că nu putea să o poarte pe braţ. 


p? 


71-73. După ce a primit minunatul giuvaier, minunata maimuţă își luă rămas bun 
de la Sita, dându-i ocol cu multă cuviință și stătu smerit lângă ea. Era bucuros peste 
măsură că izbutise să o regăseacă pe Sita; deși trupul său era în Lanka, sufletul lui 
se şi întorsese la Rama. Acum, când ţinea în mână podoaba ascunsă cu isteţime de 
fiica regelui Janaka, Hanuman își simţea dintr-odată mintea liniştită, precum un om 
lovit de vifor pe un pisc de munte, dar care scăpase cu bine din furtună, și era gata 
să străbată marea înapoi. 


27 Distihurile pun diverse probleme greu de rezolvat. Sita afirmă că nu mai are decât o lună de 


trăit, deși în numeroase ocazii ea şi Ravana au afirmat că mai erau două luni până va fi mâncată. 
Kausiki este o personalizare a strălucirii regale a lui Indra, pierdută de acesta după uciderea 
demonului Vrtra şi recuperată de Vişnu; v. PRED 5, p.459, nota la versul 5,36,51. 

*75 B vorba de o bandă de aur încrustată cu pietre preţioase care se purta în părul împletit în 
coade; numele bijuteriei era cigdămâni. Podoaba purtată de Sita avea în mijloc și o perlă, despre 
care va fi vorba în versul 5,40,8. 

la. Sita îi încredinţă podoaba de aur lui Hanuman spunându-i: 


1b-4. -,„Acest semn de recunoaștere este bine ştiut de Rama; el îi va aduce aminte 
de trei fiinţe: de mama, de tata și de mine. Acum e vremea, preabunule, să 
chibzuieşti cum îţi vei duce misiunea la îndeplinire; de tine doar, cel mai însemnat 
fiind între toți, va ţine hotărârea asupra căii de urmat şi îmi va sfârşi chinul”. 


5-6. -„Aşa voi face”, răspunse neînfricatul fiu al Vântului, înclinându-și capul în 
faţa lui Vaidehi. Văzându-l gata de plecare, prințesa din Mithila grăi astfel cu 
glasul înecat în lacrimi: 


7-11. -,„Hanuman, când vei vorbi de mine lui Rama, Lakşmana, Sugriva și 
sfetnicilor, începe spunându-le că sunt teafără, dar vorbeşte astfel încât vlăstarul lui 
Raghu să mă salveze dintr-acest ocean de suferinţe, găseşte vorba potrivită pentru 
a-l face pe vestitul Rama să îmi salveze viaţa; astfel vei culege răsplata cuventă 
celor drepți. Dacă îi vei spune iar şi iar fiului lui Dasaratha cuvintele mele, viteazul 
va stărui în strădaniile sale și va folosi întreaga sa putere”. 


12. Auzind cuvintele acestea, fiul Vântului își cuprinse smerit fruntea cu palmele 
căuș şi răspunse: 


13-16. -,În scurtă vreme urmaşul lui Kâkutstha va sosi aici împreună cu armia de 
urşi şi de maimuțe, va nimici vrăjmaşii-n bătălie şi chinul tău se va-ncheia. Eu nu 
cunosc printre oamenii cei muritori sau printre demonii asura, nici chiar printre 
nemuritorii zei vreunul care să-i poată ține piept lui Rama atunci când îşi revarsă 
ploaia de săgeți. Rama poate să biruie Soarele, pe furtunosul Parjanya și chiar pe 


279 Acest capitol corespunde cu Sarga 37 din ediţiile critice; el cuprinde foarte multe versuri care 
se regăsesc în alte capitole din cartea Sundara - v. PRED 5, p. 461. Repetiţiile acestea pot fi 
privite ca un element stilistic specific narațiunii orale şi ca elemente care reliefează diverse 
secțiuni - așa cum consideră Robert Goldman în PRED 5, p. 16 - sau pot fi considerate 
interpolări foarte vechi. Totuși, deoarece sarga se regăseşte într-un număr de manuscrise bune, 
capitolul nu se poate elimina. Numerotarea versurilor este cea din PRED 5. 

250 Textul original este ambiguu şi deschis diverselor identificări: 1 - soția lui Janaka, Janaka şi 
Sita; 2 - soția lui Janaka, Dasaratha și Sita; 3 - regina Kausalya, Dasaratha şi Sitha. PRED 5 şi 
edițiile electronice preferă varianta 2, iar Dutt şi Prasad varianta 3, în timp ce părerile 
comentatorilor indieni sunt împărțite. Deoarece Rama va recunoaște cidâămâni drept un dar de 
nuntă primit de Sita, doar variantele 1 şi 2 pot fi luate serios în discuție. Am încercat să păstrez 
ambiguitatea originalului în traducere. 


Yama Vaivasvata dacă va fi să lupte pentru tine. De dragul tău el ar supune întreg 
pământul cel înconjurat de mare, fiică a regelui Janaka!” 


17-18. Sita s-a bucurat auzind cuvintele potrivit alese, pline de adevăr şi bine 
rostite; le-a prețuit, pentru că erau izvorâte din dragoste faţă de soţul ei. Văzându-l 
pe Hanuman că e gata să pornească, ea spuse: 


19-22. -„„Adastă până mâine, viteazule, adăpostit într-un loc tainic; rogu-te, pleacă 
doar mâine! Dacă rămâi, sărmana de mine va mai avea o clipă de nădejde în 
nesfârșita-i suferinţă. Te vei întoarce, poate, dar eu nu voi mai fi vie. Nu te-ndoi de 
asta, căci nevăzându-te voi adăuga durerea nouă la noianul de dureri trecute, 
sporindu-le peste măsură! 


23-26. Viteaz prinț al neamului roșcat, eu încă tare mă-ndoiesc de un lucru: cum 
vor putea s-ajungă oştirile de urși şi de maimuțe, în frunte cu prinții cei doi, peste 
netrecuta mare? Din câte ştiu doar trei ființe pot zbura peste noian: Garuda, fiul 
Vinatei, tu însuți şi Măruta, vântul! Vezi cumva o cale pentru a îndeplini această 
faptă? Tu eşti cel mai priceput să împlinești isprăvi nemaifăcute. 


27-30. Neîndoielnic, ai putea să birui chiar şi singur <Lankă>, nimicitor al 
voinicilor vrăjmaşi, câștigând nepieritoare faimă. Dar cinstea mea va rămâne 
nepătată doar dacă Rama cu oastea lui îl va învinge pe Ravana și se va întoarce 
plin de slavă în cetatea sa de scaun! Rama ar fi vrednic de glorie dacă ar cuprinde 
cu armia lui Lanka şi mă va elibera, iar tu poţi face astfel încât viteazul să arate-n 
bătălie cât este de vrednic!” 


31. Hanuman ascultă aceste cuvinte îndreptățite și răspunse: 


32-38. -,, Regină, Sugriva - cel mai de seamă din neamul roșcat, stăpânul peste urşi 
și maimuțe - e neclintit în hotărârea lui de a te ajuta. EI, nimicitorul demonilor, va 
sosi aici în scurtă vreme, însoțit de mii de mii de vănara, o, Vaudehi! Acele 
maimuțe îl ascultă fără crâcnire şi sunt neîntrecute în curaj, putere și voință. Sunt 
iuți ca gândul în mişcări - ba sus, ba Jos, apoi în lături; nimic nu poate sta în calea 
lor şi nicio ispravă nu le pare grea. Urmând calea vântului, ființele pădurii au dat 
ocol pământului şi munților și mării. Niciunul din pădurenii lui Sugriva nu este mai 
slab ca mine - dimpotrivă! Doar nu trimiţi pe cel mai puternic dintre ai tăi la 
iscodit, ci un oștean de rând! Dacă eu am putut ajunge până aici, gândeşte-te cât de 
uşor va fi pentru ceilalți! 


39-45. Lasă tristeţea deoparte, destul ai plâns! Dintr-un singur salt, căpeteniile 
oștirii vor ajunge până aici, iar cei doi prinți viteji ca leii vor zbura călare pe 
spinarea mea! Apoi Rama şi Lakşmana vor nimici cu săgețile lor cetatea Lanka; 


Rama îl va ucide pe Ravana laolaltă cu oştile aceluia, apoi se va întoarce în 
Ayodhyă, luându-te cu sine, o, frumoaso cu mijlocul mlădiu! Aşteaptă plină de 
speranță clipa aceea; îl vei vedea curând sosind pe Rama. După ce regele rakșasa 
va fi ucis, împreună cu fii, sfetnicii și neamul lui întreg, tu îl vei regăsi pe Rama, 
aşa cum Rohini reîntâlneşte Luna ce are un iepure pe chip! Maithili, curând vei 
ajunge la capătul suferinţei, curând îl vei vedea pe Ravana doborât de Rama!” 


46. Astfel a îmbărbătat-o Hanuman, Fiul Vântului, pe Maithili înainte de a pleca; la 
urmă el îi spuse: 


47-49. - „Peste puțin timp îi vei vedea la porțile Lankăi, cu arcurile-n mâini, pe 
vlăstarul lui Raghu, nimicitorul neîntrecut al vrăjmaşilor săi, şi pe Lakșmana. Vei 
vedea în scurtă vreme netemătoarele maimuțe, mulțimi nenumărate, ce au ca arme 
doar ghearele şi colții, dar sunt viteze precum tigrii şi leii, puternice precum 
elefanții cei mari. Foarte curând aceste hoarde de maimuțe vor urla pe Muntele 
Malaya şi-l vor acoperi precum un nor. 


50-53. Pentru că Rama a fost străpuns de săgețile lui Manmatha, zeul iubirii, şi nu- 
și poate găsi liniştea, aşa cum nu poate să o găsească un elefant hărțuit de un leu! 
Nu mai plânge, doamna mea, inima să nu-ţi mai fie întristată! Ai un apărător în 
soțul tău, la fel de vajnic precum are Saci în Indra. Oare cine este mai puternic 
decât Rama? Oare cine se poate socoti pe potriva fiului Sumitrei? Limanul tău sunt 
frații cei doi, care seamănă cu Agni și Mâruta; nu vei mai rămâne multă vreme pe 
meleagul acesta sălbatic, bântuit de demoni - iubitul tău soţ va veni curând, rabdă 
până voi ajunge la el!” 


4078! 


1. Auzind cuvintele fiului cu suflet mare al lui Vayu, Sita, care părea a fi mlădiță 
cerească, vorbi astfel spre binele ei: 


2-4. -„Pădurean cu vorba dulce, mă bucur la vederea ta cum se bucură de ploaie 
țarina cu holda încă verde. Ai milă de mine, fă astfel încât să-l pot atinge iarăşi cu 
mâinile acestea veştejite de suferințe pe acel vajnic viteaz şi să-mi revărs prea 
plinul dragostei mele asupra lui Rama! O, căpetenie a oștirilor roşcate! Dă-i lui 
Rama semnele de recunoaștere, spunându-i și de iarba pe care a aruncat-o la mânie 
înspre cioară, scoţându-i un ochi, adaugă apoi <din partea mea, aceasta>: 


pci Sarga 38 din Pred 5; în ediţiile critice are 24 de distihuri, iar în vulgata 25. 


5-11. «Atunci când semnul de pe frunte mi s-a şters - îţi aminteşti desigur - tu mi-ai 
făcut un altul, cu cinabru*”! Tu, care eşti la fel de puternic precum măritul Indra 
sau Varuna, îngădui ca Sita să-ți fie luată cu de-a sila și să trăiască printre demoni? 
Să privesc podoaba divină <de la nuntă> a fost mângâierea mea în zile de restriște: 
îmi părea că te privesc pe tine, iubitul meu stăpân. Azi îți trimit mărgăritarul 
minunat, născut în mare; de-acum, împovărată de dureri, nu voi mai putea trăi. De 
dragul tău am îndurat chinuri de nespus, răbdând îngrozitoarele ocări ale slutelor 
răkşasi-i;, doar o lună atât mai am din viaţă, căci fără tine nu pot trăi mai mult! 
Regele demonilor e-nfiorător, iar privirea lui mă înspăimântă - Rama, dacă ţi s-a 
întâmplat ceva, mă voi stinge într-o clipă! » 


12. Auzind  înduioşătoarele cuvinte rostite printre lacrimi de  Vaidehi, 
Hanuman,viteazul fiu al Vântului, grăi: 


13. - „Rama s-a pierdut cu firea de dorul tău, îţi jur pe cinstea mea! când fratele 
său e copleșit de durere Lakșmana suferă și el. 


14-16. Totuşi, chiar dacă a fost greu, te-am găsit până la urmă; nu e vremea 
tânguirii. Frumoasă prinţesă, foarte curând vei ajunge la capătul încercărilor! 
Vitejii cei doi, tigri printre oameni, vor pârjoli cetatea Lanka pentru a te regăsi; cei 
doi urmași din spiţa lui Raghu îi vor ucide în bătălie pe crudul Ravana și rudele-i 
de sânge, apoi te vor duce înapoi în cetatea lor de scaun, doamna mea cu ochii 
mari! 


17. Preacinstită Sita, te rog, mai dă-mi și un alt semn pe care Rama să-l cunoască 
şi să se bucure la vederea lui!” 


18. Sita îi răspunse: -,„Odorul din părul meu, pe care ţi l-am dat, e de ajuns - Rama 
îți va crede spusele, viteze Hanuman!” 


19. Atunci Hanuman, cel fără pereche în neamul săritoarelor maimuțe, luă 
neprețuita podoabă, îşi plecă iar capul în faţa reginei, apoi se pregăti să plece. 


28 = A - = _ A A 
20. Văzând cum puternicul vanara se pregătea să plece-n zbor, adunându-şi 
puterile și crescându-și statul, fiica lui Janaka se tulbură din nou; grăi cu ochii-n 
lacrimi şi cu glasul sugrumat: 


22 Sita se referă, indirect, la faptul că tilaka este şi un semn făcut de mire pe fruntea miresei în 
timpul ceremoniei nunții, consacrând statutul de femeie căsătorită al acesteia. Repetând gestul, v. 
5,38, 14-21, Rama o recunoaște încă o dată pe Sita drept soţie. Deşi în ediţiile critice versurile 
respective sunt exilate printre variante, se vede aici importanţa lor. 

*% Distihurile 20-23 repetă, cu mici diferenţe, pasaje anterioare. 


21-23. - „Hanuman, nu uita să le spui celor doi fraţi viteji ca leii, lui Sugriva şi 
sfetnicilor săi că sunt teafără; fă în aşa fel încât Rama cel cu braţ puternic să mă 
salveze din acest ocean al suferinței! Atunci când îl vei vedea pe Rama, nu uita să-i 
arăţi chinurile sfâşietoare ale durerii mele şi nici amenințările demonilor! Drum 
bun, viteazule!” 


24. Hanuman se bucura se bucura în inima sa că își îndeplinise misiunea și purta 
solia prințesei; apoi însă, gândindu-se că mai avea un „lucru neînsemnat” de făcut, 
îşi puse-n gând să se îndrepte către miazănoapte. 


425 


1. Viteazul vânara plecă însoțit de laudele prinţesei. Pe drum el se gândi: 


2-4". „Am găsit prinţesa cu ochi negri; îmi mai rămâne de îndeplinit un lucru 
neînsemnat. Sunt trei căi de urmat, dar a patra e mai nimerită. Ar fi întâi duhul 
blândeții, împăcarea - nu merge cu râkșasa; să le promit daruri ar fi a doua cale - 
dar ei se scaldă-n bogății; trei: să bag zâzanie - sunt prea plini de ei ca să își 
schimbe gândul. Să le arăt ce pot - doar cu puterea mușchilor îi pot convinge. Poate 
se vor fi mai îndupleca după ce vor pieri câţiva din cei mai vajnici dintre ei. 


5-7. E vrednic slujitor acela care îndeplinind bine o treabă care i-a fost dată, ia 
seama-n jur și împlineşte alte câteva de care e nevoie, fără să uite totuşi prima lui 
misiune. Poţi să ajungi la țelul tău în multe feluri şi doar cel ce înţelege asta își 
poate atinge scopul pe deplin. După ce am împlinit partea cea mai de seamă, voi 
duce până la capăt porunca regească văzând puterea vrăjmașilor - doar atunci mă 


voi putea întoarce acasă. 
9) . . sei ra at a > . . . 
8%. Dar cum să isc mai uşor lupta cu demonii şi să-l fac pe Zece-feţe să-şi trimită 


oastea cea mai bună împotriva mea? 


*%1 Este capitolul 39 din ediţiile critice, unde are doar 17 strofe. Versificaţia este preponderent 


vamsasthavila: strote de 4 versuri cu 12 silabe fiecare. 

25 Text uşor adaptat, pentru a clarifica sensul frazelor. 

*% Traducerea urmează interpretarea din PRED 5, p.227 care este mai logică; ea este în esență 
similară cu aceea a lui Dutt. Textul a fost înţeles și „cum să fac să obţin un rezultat fericit? Cum 
să îl fac pe Ravana să își măsoare puterile cu mine?”-v. PRED 5, nota de la p. 467 - variantă 
prezentă şi în una din ediţiile electronice. 


9. (După ce îl voi întâlni în luptă pe Ravana, cu sfetnicii, hatmanii și cetaşii lui şi 
Ş . . . . > 1287 
voi afla ce plănuieşte și ce putere are, voi pleca fericit acasă) 


10-13. Ticălosul tartor are pe aici prin preajmă un crâng minunat, care pare grădina 
Nandana, raiul lui Indra: e plin cu mulțimi de copaci şi vițe cățărătoare, o desfătare 
pentru ochi şi pentru inimă. Voi distruge crângul la fel cum focul pârjoleşte o 
pădure veștjită - iar Ravana va turba de furie. Va trimite asupra mea demoni 
înarmați cu ţepușe de fier şi furci cu trei dinți, călăreți, care de luptă şi elefanți - va 
fi o adevărată bătălie. Puterea mea e de neoprit; voi nimici demonii trimiși de 
Ravana şi mă voi întoarce fericit la sălașul lui Sugriva”. 


14-16. Fiul Vântului, îngrozitor în mânia sa, începu să smulgă copacii cu puterea 
uriașă a picioarelor sale, părând o vijelie năprasnică. Hanuman a nimicit Parcul 
Prinţeselor”*, plin de păsări înflăcărate de dragoste, de pomi şi liane. După aceea, 
cu copacii smulşi, iazurile sparte şi culmile împodobitelor movile” spulberate, 
crângul arăta înfricoşător. 


17-18. (Păsări de toate felurile scoteau țipete ascuţite, iazurile erau distruse, lăstari 
roșii se ofileau, iar pe jos zăceau copaci rupţi şi vrejuri frânte; frumuseţea de altă 
dată a crângului dispăruse, de parcă fusese pârjolit de un foc năprasnic. Viţele cu 
frunzele risipite păreau femei lovite de necazuri.) 


19. Pavilioanele acoperite cu viţă, galeriile cu picturi, conacele și grotele erau 
distruse, jivinele, cerbii şi șerpii cei mari fugiseră de spaimă astfel încât crângul era 
nimicit. 


20. (Prin puterea lui Hanuman, parcul în care îşi găseau adăpostul iubitele lui 
A : A : de aha ac că 290 
Ravana era acoperit cu ramuri rupte de asoka şi cu vrejuri triste.) 


21. După ce tulburase astfel judecata stăpânului Laikăi, strălucitul Hanuman se 
opri la intrarea în crâng, nerăbdător să se lupte de unul singur cu mulțimea de 
vrăjmaşi. 


%7 Strofa apare doar în câteva manuscrise şi este omisă în edițiile critice. Aceeaşi observaţie 
entru celelalte versuri puse între acolade. 
5% Parcul era rezervat iubitelor lui Ravana. 

“5 Este vorba de munți artificiali, având rol decorativ. 

*% Strofa originală are două jocuri de cuvinte care nu pot fi echivalate în traducere. 


42%! 


1-5. Țipetele păsărilor şi bufniturile copacilor striviţi i-au îngrozit pe locuitorii 
Lankăi; jivinele și păsările scoteau scâncete, iar în faţa demonilor apărea mulțimi 
de pieze rele. Trezindu-se din somn, hidoasele paznice răkșas: <din preajma Sitei> 
au văzut parcul nimicit şi viteaza maimuţă; Hanuman le-a văzut la rândul său și a 
crescut şi mai mult, statura lui uriașă înspăimântându-le pe diavoliţe. Având în fața 
ochilor maimuța mare cât un munte, ele au întrebat-o pe fiica regelui Janaka: 


6-7. -„Ce e asta? EI cine e? De unde vine oare? De ce a venit și de cine a fost 
trimis? Spune: ce aţi vorbit? Grăieşte fără frică, fată cu ochi mari şi negri!” 


8 a. Răspunse însă credincioasa Sita, frumoasa cu trupul bine plămădit: 


8 b-10. - „De unde să cunosc eu demonii cu chip groaznic? Așa cum şerpii se 
cunosc unul pe altul, credeam că știți voi şi cine e şi ce va face. Eu una nu-l 
cunosc; cine e? Sunt îngrozită - credeam că e un alt demon schimbător la față, 
venit aic1.” 


11-12. Auzind cuvintele prințesei din Videha, pe dată diavolițele se împărțiră în 
două cete. Unele au rămas de strajă, restul s-au dus să-i dea de veste lui Ravana 
despre cele întâmplate. Urâtele râkșasi au început să spună totul despre maimuța 
slută, peste măsură de puternică: 


13-21. -,„„Mărite rege! O maimuţă cu trup înfricoşător şi putere nemăsurată se află 
în crângul de asoka, unde a vorbit cu Sita. Deși am întrebat-o de repetate ori, fiica 
lui Janaka, Sita cu ochi de căprioară nu a vrut să ne spună nimic despre acea 
maimuţă. Poate că e solul cuiva: al lui Indra, stăpânul zeilor, al lui Kubera, cel ce 
împarte bogății, sau a fost trimis de Rama în căutarea Sitei. Uriașul a nimicit 
crângul plin de vietăți al frumoaselor tale domniţe. Nimic nu a rămas întreg din 
parc, în afară de locul unde se află Sita - nu știm dacă a vrut să o cruţe pe ea sau 
dihania a obosit. Dar cum ar putea un asemenea gigant să obosească? Sigur a vrut 
să o ferească pe ea, pentru că a cruțat copacul simsapă - acela plin de lăstari şi de 
boboci - lângă care Sita îşi face veacul totdeauna. Se cuvine ca dihania de maimuţă 
să primească o pedeapsă nemaiauzită din partea ta, pentru că a vorbit cu Sita și a 
nimicit crângul. Stăpâne peste oștile râkşas-ilor, oare cine ar îndrăzni să stea de 
vorbă cu Sita -aleasa inimii tale- în afară de unul care vrea să moară?” 

Este sarga 40 în ediţiile critice, unde are doar 36 de distihuri. 
29 


i Faptul că un bărbat vorbea cu o soţie a regelui constituia o crimă; v. PRED 5, p. 468, nota la 
5,40,21. 


22. Auzind cuvintele rostite de răkșasi-i, Ravana, stăpânul demonilor, se aprinse 
de mânie ca rugul pentru leșuri, iar ochii i se roteau furioși. 


23.4 Din ochii lui holbaţi picau lacrimi, cum curg stropii de ulei din două lămpi 
strălucitoare)" 


24-26. Pe dată, puternicul rege porunci unei oştiri alese din demonii numiţi 
kimkaras”",viteji la fel de neînfricaţi precum Ravana, să-l prindă pe Hanuman. 
Optzeci de mii erau de toţi, armaţi cu buzdugane şi cu ghioage. Aveau burţi uriaşe 
şi colți gigantici, iar puterea lor era peste măsură de mare; ardeau de poftă de 
bătaie și voiau să-l prindă pe Hanuman. 


27-29.Acesta stătea la poarta parcului, iar demonii veniră-n iureş către el, cum vin 
în zbor lăcustele spre foc. Loveau în el cu bâte şi cu ghioage prinse-n cercuri 
aurite, îl ţinteau cu săgeți strălucitoare ca soarele, dar Hanuman era semeţ precum 
un munte - bătu o dată doar din coadă şi scoase un urlet înspăimântător. 


30-36.2% 


37-38.Privind spre cel ce stătea deasupra lor cum stă către apusul soarelui un nor, 
kimkaras s-au îngrozit de glasul lui, care părea un tunet. Dar porunca stăpânului 
Ravana biruia chiar spaima care-i cuprinsese: demonii porniră iar, din toate părțile, 
cu arme înfiorătoare și nemaivăzute asupra maimuțe. 


39-41. Prins în mijloc, Hanuman cel neîntrecut în putere luă drugul uriaș ce 
zăvorâse poarta. Apucând zdravăn acel drug, Hanuman - părând a fi Garuda, fiul 
Vinatei, când prinde un șarpe ce se zbate încolăcit - lovi cu sete-n demoni, 
zdrobindu-i, lla fel cum Indra cel - cu - o - mie - de - ochi i-a nimicit pe daitya cu 
trăsnetul săul'”” Apoi fiul Vântului se avântă în înalt fluturând uriașul ivăr; dorind 
să mai lupte după uciderea acelor kimkaras, viteazul se propti în faţa porții. 


42-43. Câţiva kimkaras stătuseră deoparte, cuprinși de frică; ei i-au vestit lui 
Ravana că restul cetei a pierit. Aflând că falnica lui oaste de demoni a fost 
nimicită, tartorul își rostogoli furios ochii şi porunci să vină fiul lui Puhasta, un 
viteaz fără pereche și neînvins în luptă. 


Doc a : 3 AP e A daf da 
Distihul figurează numai în câteva manuscrise şi în edițiile populare. 


294 kimkara înseamnă „sclav” sau servitor - v. Huet, s.v. ; aici sensul ar fi „total devotați regelui”. 
2% Locul acestor distihuri este în capitolul următor: 43,6-11; v. PRED 5, nota de la p. 469. 

*% Distihul numerotat în PRED 5 drept 5,40,33 este incomplet; textul dintre bare reprezintă o 
completare prezentă în câteva manuscrise şi în ediția populară; v. nota la p. 469. 


432! 


1. După ce nimici oastea de kimkaras, Hanuman căzu pe gânduri: „Am distrus 
Pe AINS i i „2298 e a 3 A ai A 
crângul, însă nu și capiștea boltită” din mijlocul său; trebuie să o fac cumva să se 

prăvale.” 


2-3. Având în minte asta, Hanuman, fiul Vântului, își arătă puterea sărind până pe 
cupola templului semeţ ca piscul Meru. 


4. 1Urcat pe templul cât un munte, conducătorul oștilor vanara îşi revărsa 
strălucirea precum un alt soare.) 


5. Atunci când neînvinsul Hanuman a ajuns pe culmea bolţii revărsând în jurul său 
strălucire, el semăna cu muntele Pâriyâtra. 


6-7. Uriaş fiind, fiul vântului Maăruta încă mai crescu; apoi bătu din palme; 
răsunetul cuprinse Lanka, păsările căzură din cer, iar străjile s-au prăbușit fără 
simțire la zgomotul asurzitor. Hanuman strigă din toate puterile: 


8-11. -,„Biruinţa fie cu viteazul Rama și voinicul Lakşmana! izbândă regelui 
Sugriva, cel ocrotit de Rama! Sunt slujitorul lui Rama, prinţul din Kosala care își 
duce neabătut fapta până la capăt! Eu sunt Hanuman, fiul divinului Măruta, eu sunt 
nimicitorul oştirilor vrăjmaşe. Atunci când încep s-arunc copaci şi bolovani cu 
miile, de-ar fi Ravana nu unul, ci o mie, tot nu mi-ar ţine piept! Voi nărui cetatea 
Lankăi, apoi mă voi pleca smerit în faţa lui Maithili. După ce voi îndeplini ceea ce 
am de făcut, voi pleca nevătămat sub ochii voştri ai tuturor demonilor!” 


12. Apoi, după ce vorbise astfel paznicilor templului, viteaza căpetenie a 
maimuţelor scoase un răcnet nemaiuzit, îngrozind demonii. 


13-19. Auzind răcnetul, o sută de străjeri uriași ieşiră dinăuntru, armaţi cu darde, 
săbii şi securi, prinzându-l pe fiul Vântului la mijloc. Se învârteau cetașii-n jurul 
lui precum un sorb în apa Gangăi. Mânia îl cuprinse pe Hanuman văzându-i; mai 


297 Acest capitol are în ediţiile critice numărul 41 şi doar 18 slokah. 

2% 'Textual: caityaprăsădah;, caitya înseamnă „loc de cult, sanctuar, monument funerar”, iar 
prăsăda palat sau templu - v. Huet. Govindarâja interpretează cuvântul drept „un palat de forma 
unui loc de închinare”, iar PRED 5 îl urmează, traducând „palatul cu cupolă”. Totuşi Dutt, 
Prasad şi ediţiile electronice îl consideră un templu în care răkșasas-ii se închinau la propriile 
divinităţi. Deoarece respectul lui Hanuman față de zei este fără egal, divinitățile din caizya nu 
puteau fi decât variante demonice ale panteonului indian sau strămoşi divinizaţi ai demonilor şi 
de aceea lăcașul de cult a putut fi distrus. 


mare încă s-a făcut, a rupt din temelii un stâlp aurit cu o sută de muchii și l-a rotit 
iute-n toate părţile”. ( Săreau scântei în jurul lui şi se aprinse locul.)"% După ce i-a 
zdrobit pe cei o sută de răkșasas, la fel cum odinioară Indra 1-a nimicit cu fulgerul 
pe demonii asuras, mărețul Hanuman se ridică în aer grăind aceste vorbe: 


20. - „Din porunca lui Sugriva, mii de căpitani ai oastei de maimuțe - uriași 
puternici, la fel ca mine - au fost trimişi în cercetare. 


21-23. (Noi şi mulți alții străbatem acum întreg pământul. Unele maimuțe au 
puterea a zece elefanţi, altele cea a o sută, altele a o mie de elefanţi, dar vitejia lor 
este aceeași; unele au forţa apei când vine în puhoi, altele au puterea vântului, dar 
puterea căpitanilor oștirii nu își găsește asemănare. | 


24. Sugriva va veni aici împreună cu miriade şi milioane de asemenea maimuțe 
care au drept arme ghearele şi colții și vă va zdrobi până la ultimul. 


25. V-aţi ferecat voi singuri în dușmănia cu măritul prinţ din spiţa lui Ikșvâku - de 
aceea Lanka, voi şi Ravana însuşi sunteți sortiți pieirii!” 

1-4. Pornind din porunca regelui, fiul puternic al lui Prahasta - Jambumâlin cel- 
cu-colți-uriași mergea vânturându-și arcul. Avea pe el podoabe şi ghirlande roșii, 
cercuri minunate în urechi, iar pe cap o tichie din flori împletite. Uriaş îngrozitor 
care nu fusese nicicând învins în luptă, el îşi rotea furios ochii. Arcul său gigantic 
părea curcubeul lui Indra, avea săgeți strălucitoare, iar struna lui scotea un sunet 
tunător auzit în patru zări deodată și răzbătea până în bolta cerului. 


5. Voinicul Hanuman îl zări cum se apropie în carul tras de asini şi scoase un 
muget de bucurie. 


6-7. Jambumâlin slobozi agerele-i săgeți spre măreţul Hanuman, aflat pe culmea 
porții: întâi în faţă îl lovi cu o săgeată cu vârful ca secera lunii, apoi în cap alta cu 
vârf încârligat, iar în braţe încă zece darde oţelite. 

Pasajul poate fi interpretat în diverse feluri, v. PRED 5, p. 470; am încercat o sinteză. 

Versul lipseşte din PRED 5, p.231, nu este menționat nici în note, dar figurează în traducerile 
Dutt, Prasad şi edițiile electronice; l-am păstrat deoarece este justificat logic. 

*01 Este sarga 42 din edițiile critice, unde are 19 distihuri. Numele personajului în original este 
alternativ Jambumăli şi Jambumâlin; PRED 5 preferă forma a doua. Jambumâălin înseamnă 
„ghirlandă din florile arborelui jambu”; jambu (Eugenia jambolana) este prunul indian, arbore 
cu fructe violete, comestibile - v. Huet şi Monier-Williams s.v. 


8. Faţa lui Hanuman, roşie de felul ei, strălucea acum, când era străpunsă de 
săgeată, precum floarea de lotus roşu deschisă sub raza soarelui de toamnă. 


9. (Faţa lui însângerată ajunsese încă și mai roşie, părând un mare lotus roșu stropit 

cu picături de santal, înflorit pe cer) 


10-14. Străpuns de săgețile demonului, Hanuman ardea de mânie; zărind o stâncă 
lângă el, o smulge și o aruncă spre vrăjmaș, folosindu-și toată puterea. Răkşasa o 
sfărâmă cu zece săgeți. Văzând că a dat greş, Hanuman aruncă un copac sala: 
Jambumâlin îl spulberă sub o ploaie de săgeți - patru darde fărâmă trunchiul, cinci 
pătrund în braţul maimuţei, zece îi ajung în coşul pieptului. 


15-18. Turbează Hanuman când se vede străpuns prin tot trupul - apucă din nou 
ivărul de fier și îl învârti cu puterea lui neîntrecută, zvârlindu-l spre pieptul larg al 
lui Jambumâlin. Avut-a demonul vreodată cap, mâini, genunchi ori arc, săgeți și 
car de luptă? Acum nu are mai nimic; Jambumâlin mărețul luptător din car, zace 
nimicit în praf - din braţe, picioare şi podoabe doar pulbere, atât a mai rămas! 


19-20. Aflând că fiul lui Puhasta a pierit la fel cu oastea de kimkaras, Ravana, 
stăpânul demonilor ce bântuie prin noapte, fu cuprins de nespusă mânie; 
rostogolindu-şi ochii roşii, el trimise la bătaie <şapte> fii de sfetnic“*, voinici peste 
măsură de puternici şi de neînfricaţi. 

1-4. Plecat-au din palat, după a tartorului grea poruncă, șapte feciori ai sfetnicului 
cel mai de frunte - şapte văpăi strălucitoare! Aveau oştire lângă ei, dar fraţii se 
întreceau unul cu altul şi nu aveau asemănare printre cei ce mânuiau zeieştile 
săgeți. Armaţi cu arcuri, ei mânau care ferecate-n aur, purtând flamuri multe şi 
trase de cai; tunet prin nori era huruitul roților - fulger din nori erau războinicii 
Vajnici ŞI voioşi care înstrunau arcurile poleite. 


5. Plângeau în urma lor maici înfricoșate, prieteni şi cimotii, știind cum au pierit 
kimkaras. 


6. Plini de zorzoane aurite, cei şapte se grăbeau pe întrecute s-ajungă la Hanuman, 
care aştepta la poarta parcului, păzindu-și locul. 

Distihul apare doar în câteva manuscrise şi în versiunea populară. 

Textul este citit diferit de traducători - care înţeleg „fii de sfernici” şi de ediţiile critice, 
acestea găsind în aproape toate manuscrisele „fiii sfernicului”. V. PRED 5, p. 471. 
ii Sarga 43, care în PRED 5 are 16 strofe 


7-8. Veneau din toare părțile <cei şapte frați> în iureş tunător de roţi, cum vine-n 
vremea ploilor furtuna, aruncând săgețile potop spre Hanuman; voinicul nici nu se 
zărea de atâtea darde câte zburau în jurul lui, cum nu se vede piscul muntelui prin 
șuvoaiele ce cad din cer. 


9-15. Zadarnic însă tot trăgeau - Hanuman cel ager se ridicase în înalt, jucându-se 
cu ei cum se joacă tatăl Vânt cu norii. Răcni deodată Hanuman, înspăimântând 
oștirea; se năpusti apoi năprasnic asupra demonilor. Lovea cu palmele, cu pumnii, 
strivea cu pieptul și călca-n picioare, îi rupea în unghii, iar alții piereau doar la 
tunetul glasului său. Zăceau ucişi <cei şapte fraţi>, căzuţi pe glie, iar oştirea 
risipită fugea spre zece zări. Au rămas în urmă elefanți care țipau îndureraţi, cai 
prăbuşiți, iar pământul era acoperit de baldachine, flamuri şi jilţuri de la carele 
fărâmate. 


16. (Prin Lanka se scurgeau atunci pâraie-nsângerate și răsunau țipete 
sfâșietoare.) 


17. După ce i-a zdrobit pe trufașii răkșasa-şi, Hanuman, viteazul înfricoșător, s-a 
întors în faţa porții parcului, jinduind să lupte cu mai mulți demoni. 


